text:
আর্যভট্ট সাইন্স সেন্টর, বিন্নাকান্দি ব্লোকনা শিল্লাংদুনা নভেম্বরগী তাং ২৯ শগোলশেন নুমিৎতা সিঙ্গেরবন্দ হাইস্কুলদা বিজ্ঞানদা য়ুম্ফম ওইবা হেন্দান্নবগী থৌরম অমা পাঙথোকখ্রে। ব্লোক অসিগী মনুং চনবদা লৈবা তোঙান তোঙানবা মহৈলোইশঙশিংদগী লাকখিবা মহৈরোইশিংনা মোদেল শাবা, লাইয়েকপা অমসুং এক্সটেম্পোর স্পীচ নচিংবা থৌরমশিংদা শরুক য়াখি। থৌরমসিদা অথোইবা মীথুং ওইনা শরুক য়াখিবা পোত্থারবা হেদমাস্টর বি বিহারীলাল শর্মানা মৈরা চুখৎতুনা থৌরম হৌদোকখি।
সিঙ্গেরবন্দ হাইস্কুলগী ওইনা সোনালি সিংহনা লুচিংবা গ্রুপনা অহানবা অমসুং এম রোজি দেবীনা লুচিংবা গ্রুপনা অনিশুবা অদুগা শিরোইলিলি রাশমনি স্কুলদগী শরুক য়াখিবা টিঐইচ মঙালৈ দেবীনা লুচিংবা গ্রুপনা অহুমশুবা মনা লৌখি।
লাইয়েকপ হেন্দান্নবদা শিরোইলিলি রাশমনি স্কুলগী এম মৌসুমী দেবীনা অহানবা মনা, পি তম্ফালৈমা দেবীনা অনীশুবা অদুগা এম দেবসিং মেমোরিয়েল একাদেমীগী টিঐইচ মোনিকা চনুনা অহুমশুবা মনা লৌখি।
এক্সটেম্পোর স্পীচতা শিরোইলিলি রাশমনি স্কুলগী এম রোসনি দেবী, টিঐইচ মঙালৈ দেবী অমসুং ঊসাটি দেবীনা মথঙ শিৎনা অহানবা, অনিশুবা অমসুং অহুমশুবা মনা ফংখি।
মনামথুম য়েন্থোকপগী থৌরমদা পাত্থারবা হেদমাস্টর নদিয়াচাঁন্দ সিংহ অমসুং হেদমাস্টর চম্পালাল সিংহ নচিংবা মীওইশিংনা ৱা ঙাংখি।
Pao sing asi ga loinana atei e-pao gi damak
Lakhipuronline android app install toubiyu CLICK HERE


c: text/html

text:
প্রধান মন্ত্রী, শ্রী নরেন্দ্র মোদীনা মন্দি, হিমাচল প্রদেশতা লম্বীগী লাইবক থিবা থৌদোক্না মরম ওইদুনা পুন্সি কয়া মাঙখিবদা অৱাবা ফোঙদোকখ্রে।
ত্বীত অমদা প্রধান মন্ত্রীনা হায়খি, “হিমাচল প্রদেশগী মন্দিদা লম্বীগী লাইবক থিবা থৌদোক্কী পাউ তাবদা হায়নিংঙাই লৈতনা নুংঙাইতবা পোকহল্লে। লৈঙাক্না তেংবাং অমদি পুন্সি কনবগী থবক্তা মায় ওনশিল্লি। লাইবক থিবা থৌদোকসিদা লৈখিদ্রবশিংগী ইমুং মনুংশিংগী মফমদা অৱাবা ফোঙদোকচরি অমদি অশোকপশিংসু থুনা ফগৎলক্নবা থৌনিজরি।”
हिमाचल प्रदेश के मंडी में सड़क हादसे की खबर से अत्यंत दुख हुआ है। सरकार राहत और बचाव कार्य में जुटी हुई है। इस दुर्घटना में मृतकों के परिजनों के प्रति गहरी संवेदना प्रकट करता हूं और घायलों के जल्द स्वस्थ होने की कामना करता हूं : PM @narendramodi— PMO India (@PMOIndia) November 16, 2020

robotstxt: allowed

filter: keep


text:
প্রধানমন্ত্রীগী লোইশঙ
প্রধান মন্ত্রীনা আই.আই.তি. খরাগপুরগী ৬৬শুবা কনভোকেসন্দা ৱা ঙাংখ্রে
ইশাগী ওইবা ৩ – ইশাবু মশক খঙজবা, ইশাদা থাজজবা অমসুং ইশাগী ওইজবা থাদোকপগী মন্ত্রা ৩ পীখ্রে
Posted On:
23 FEB 2021 1:50PM by PIB Imphal
প্রধান মন্ত্রী, শ্রী নরেন্দ্র মোদীনা ঙসি ভিদিও কনফরেন্সিংগী খুত্থাংদা আই.আই.তি. খরাগপুরগী ৬৬শুবা কনভোকেসনগী থৌরমদা ৱা ঙাংখ্রে। কেন্দ্রগী এজুকেসন মন্ত্রী, শ্রী রমেশ পোখ্রিয়াল ‘নিশাঙ্ক’ অমসুং কেন্দ্রগী এজুকেসনগী রাজ্য মন্ত্রী, শ্রী সঞ্জয় ধোত্রেসু থৌরম অদুদা শরুক য়াখি।
প্রধান মন্ত্রীনা ঙসি অসি আই.আই.তি.গী মহৈরোয় অমসুং ওজাশিংগী মরু ওইবা নুমিৎ অমা ওইবতা নত্তনা মহৈরোয়শিং অসিনা লৈবাক পুম্বগী মহুৎ শিনবনিনা অনৌবা ভারতকীসু মরু ওইবা নুমিৎ অমনি হায়খ্রে। মহাক্না ঙসি পাস-আউৎ তৌখ্রিবা মহৈরোয়শিংদা মখোয়না পুন্সিগী অনৌবা খোঙচৎ অমা হৌবা অসিদা লৈবাক অসিগী মীওই করোর কয়া অমগী পুন্সিদা অহোংবা পুরক্নবা স্তার্ত-অপ অমসুং অনৌবা থৌওং কয়া পুথোক্নবসু হায়খি। মখোয়না ঙসি ফংলিবা দিগ্রী অসি মীওই মিলিয়ন অমগী অনিংবা-অপাম্বনি অমসুং মসিবু মখোয়না মঙফাওনহনগদবনি হায়খি।
প্রধান মন্ত্রীনা হায়খিবদা, হৌজিক্কী তঙাই ফদবা থৌওং অসিদি তুংদা লৈরক্কদবা তঙাই-ফদবশিংবু য়েংদুনা অমসুং তুংগী ওইবা অনৌবা থৌওং কয়া পাংথোক্তুনা থবক তৌগদবনি হায়খি। ইঞ্জিনীয়র অমনা হীরম অমবু য়াম্না কুপথনা য়েংবা ঙম্বগী মতিক লৈ অমসুং মসিগী তৌবা-ঙম্বা অসিনা তুংদা ওইরক্কদবা অনৌবা পুথোকপা অমসুং অনৌবা হীরম পাংথোকপগী য়ুম্ফম ওইগনি হায়নসু মহাক্না মখা তানা হায়খি। মীওই মিলিয়ন অমগী পুন্সিবু ফগৎহন্দুনা মখোয়গী পুন্সি কন্নবা অমসুং লৈবাক অসিগী রিসোর্সশিংবুসু কনবা ঙম্নবা মহৈরোয়শিং অসিনা ৱারোইশিন কয়া পুরক্নবসু মহাক্না হায়খি।
প্রধান মন্ত্রীনা মহৈরোয়শিংনা মখোয়না তুংদা থেংনরক্কদবা মশাদা চয়েৎনবা লৈবা অমসুং শিংনবা কয়া মাই-পাক্না থেংনবা ঙম্নবগীদমক্তা ইশাগী ওইবা ৩ হায়রিবা মন্ত্রা অসিবু শিজিন্ননবা হায়খি। মসিগী ইশাগী ওইবা ৩ হায়রিবা মন্ত্রা অসিদি ইশাবু মশক খঙজবা, ইশাদা থাজজবা অমসুং ইশাগী ওইজবা থাদোকপা হায়বশিং অসিনি। মহাক্না মহৈরোয়শিংদা মখোয়গী তৌবা ঙম্বগী মতিকপু খঙজদুনা মশাদা মপুং ফানা থাজদুনা অমসুং মশাগী ওইজবা থাদোক্তুনা মাং থানা চৎনবা হায়খি।
প্রধান মন্ত্রীনা মখোয় খুদিংমক্না সাইন্স, তেক্নোলোজী অমসুং ইন্নোভেসনগী লম্বী অসিদা চৎলিবা অসিদা হাথু-হাথু তৌবগী মফম লৈতে হায়খি। মখোয়না খল্লিবা, অনৌবা থৌওং অমা পাংথোক্লিবা অদুদা নখোয়না মাই-পাকপা ফংদবা য়াই অদুবু মদুগী মাইথীবা অদুসু মাই-পাকপা ওইনা লৌগনি, মরমদি মখোয়না মদুদগী করিগুম্বা খরদি তম্বা ঙমগনি হায়না মহাক্না মখা তানা হায়খি। 21শুবা চহি-চাগী আই.আই.তি.শিং অসি ইন্দিয়ন ইন্সতিত্যুৎ ওফ তেক্নোলোজীদগী ইন্সতিত্যুৎ ওফ ইন্দিজেনিয়স তেক্নোলোজীদা মথংগী থাক্তা পুখত্তুনা অনৌবা ভারতকী হোংলক্লিবা অপাম্বা অমসুং অনিংবশিং অসিবু মঙফাওনহনবগী তঙাই ফদবা লৈরে হায়না মহাক্না হায়খি।
মালেম অসিনা অইং-অশা হোংবগী শিংনবশিংগা ৱানা মায়োক্নরিঙৈ মতমগী মনুংদা, ভারতনা ইন্তর্নেস্নেল সোলার এলাইএন্স (আই.এস.এ.)গী ৱাখল্লোন হৌদোক্তুনা শিজিন্নবা হৌখি হায়না শ্রী মোদীনা হায়খি। ভারত অসি সোলার পাৱর য়ুনিৎ অমগী মমল য়াম্না তাথবা লৈবাকশিংগী মনুংদা অমা ওইরবনি হায়না মহাক্না হায়খি। অদুবু, য়ুম্থোং খুদিংদা সোলার পাৱর য়ৌহনবগী মতাংদদি শিংনবা কয়া অমা লৈরি। ভারতনা অকোয়বদা অকায়বা য়াম্না পীদবা, মতম কুইনা শিজিন্নবা য়াবা অমসুং মীয়াম্না য়াম্না লাইনা শিজিন্নবা য়াবা তেক্নোলোজী তঙাই-ফদবা লৈ হায়নসু মহাক্না মখা তাখি।
প্রধান মন্ত্রীনা হায়খিবদা দিজাজতর মেনেজমেন্ত হায়রিবা হীরম অসি মালেম্না ভারত্তা তমজনীংঙাই ওইনা য়েংবা হীরম অমনি হায়খি। অচৌবা অৱা-অনা থোকপা মতমদা, পুন্সিদা নত্তনা ইনফ্রাস্ত্রকচরদসু অকায়বা য়াম্না পী। মসিগী ৱাফম অসিবু মহাক্না চহি অনিগী মমাংদা নীংথিনা খঙখ্রে হায়না মহাক্না হায়রদুনা মসিগীদমক্তা ভারতনা য়ুনাইতেদ নেসন্সতা কোএলিসন ফোর দিজাজতর রেজিলিএন্ত ইনফ্রাস্ত্রকচর অমা লিংখৎনবা ৱাফম হৌদোকখি হায়খি।
প্রধান মন্ত্রীনা ইন্দস্ত্রী ৪.০গীদমক্তা মশক থোকপা অনৌবা থৌওং হৌদোকপগী তঙাই-ফদবগী মতাংদা মিৎয়েং চঙখি। মহাক্না আই.আই.তি. খরাগপুরনা একাদমিক রিসর্চপু ইন্দস্ত্রীগী থাক্কা মরী লৈনবা এ.আই., ইন্তর্নেৎ ওফ থিংস অমসুং শাবগী মতমগা চানবা য়ুম তেক্নোলজীদা ওন্থোকপগীদমক্তা থাগৎপা ফোংদোকখি। মহাক্না আই.আই.তি. খরাগপুরগী সোফৱেয়র সোল্যুসনশিং অসিসু কোরোনাগা লান্থেংনবদা য়াম্না কান্নখি হায়খি। মহাক্না ইন্সতিত্যুৎ অসিনা হেল্থ তেক্নোলীজীগী মতাংদা ফ্যুচুরিস্তিক সোল্যুসন পুরক্নবগীদমক্তা ৱাফম কয়াসু থমখি। পর্সনেল হেল্থকেয়র ইক্বিপমেন্তকী মতাংদা অচৌবা কৈথেল অমা লৈরক্লে হায়না মহাক্না ফোংদোকখি। হেল্থ অমসুং ফিৎনেসকা মরী লৈনবা খুৎলায়শিংগী কৈথেলসু য়াম্না চাওখৎলক্লি হায়না মহাক্না হায়খি। ভারত্তা শেল য়াম্না চঙদবা অমসুং মথৌ-নীংথিনা তৌবা পর্সনেল হেল্থকেয়র ইক্বিপমেন্ত পীবা ঙম্নবা তেক্নোলোজীসু পুথোক্কদবনি হায়না মহাক্না হায়খি।
প্রধান মন্ত্রীনা ভারত অসিনা কোরোনাগী মতুংদা সাইন্স, তেক্নোলোজী, রিসর্চ অমসুং ইন্নোভেসনগী হীরমদা মালেমগী মরু ওইবা তেংবাংবা লৈবাক অমা ওইরক্লে হায়না হায়খি। মসিনা ইথিল পীরদুনা সাইন্স অমসুং রিসর্চকী লমদা বজেৎ অসিসু য়াম্না মশক থোক্না হেনগৎখ্রে হায়না মহাক্না ফোংদোকখি। হৌখিবা নুমিৎ খরনিগী মমাংদা, সরকারনা অসিনা মেপ অমসুং মেপ অমসুং জিওস্পেসিএল দেতাবু কন্ত্রোলদগী নিং তমহনখ্রবনি হায়খি। মসিগী খোঙথাং অসিদগী তেক স্তার্ত-অপ ইকোসীস্তেমদসু মপাঙ্গল য়াম্না হাপ্লগনি, আত্মানির্ভর ভারতকী খোঙথাংগী খোঙজেলসু হেন্না য়াঙশিল্লগনি অমসুং লৈবাক অসিগী নহা ওইরিবা স্তার্ত-অপশিং অমসুং ইন্নোভেতরশিংদসু নৌহৌননা অমুক মনিং-মখা তমহল্লগনি হায়না মহাক্না ফোংদোকখি।
প্রধান মন্ত্রীনা আই.আই.তি. খরাগপুরনা অনৌবা নেস্নেল এজুকেসন পোলিসী অসিবুসু থবক ওইনা পাংথোক্নবা হোৎনরিবা অসিগীদমক্তা থাগৎপা ফোংদোকখি। ইন্সতিত্যুৎ অসিনা তুংগী অনৌবা থৌওং পাংথোক্নবগীদমক্তা পাঙ্গল হাপ্নবা লৌশিং অমসুং সাইন্সকী মরমদা থীদোক্লিবা অসিবুসু থাগৎখি। মহাক্না ইন্সতিত্যুৎ অসিনা ভারতনা নিং-তম্বগী চহি ৭৫ ফারকপা অসিগা মপা-চান্ননবা মখোয়না পাংথোকখিবা অনৌবা থৌওং ৭৫গী পরিং অমা শেম্নবা অমসুং মসিবু লৈবাক অমসুং মালেম শিনবা থুংনা খঙহন্নবা হায়খি। মসিগী ইথিল অসিনা লৈবাক অসিদা অনৌবা পাঙ্গল অমা হাপকনি অমসুং মীয়ামদা হেন্না থাজহনগনি হায়খি।
***
(Release ID: 1700189)
Visitor Counter : 25
Read this release in:
Malayalam
,
English
,
Urdu
,
Marathi
,
Hindi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada


text:
প্রধান মন্ত্রী লোফবেনগী বার্তনদা প্রধান মন্ত্রী মোদীনা ইং ২০১৮গী এপ্রিল ১৬–১৭তা স্তোকহোমদাওফিসিয়েল খোংচৎ অমা চৎখি।
প্রধান মন্ত্রী মোদী অমসুং প্রধান মন্ত্রী লোফবেন্না এপ্রিল ১৭তা উন্নখি অমদি ইং ২০১৬তা মুম্বাইদা ইশুতৌখিবা অপুনবা স্তেতমেন্ত অদু হঙ্গৎনা য়েংশিনখি অমদি মদু চৎনহন্নবা হৌজিক ফাওবদালৌখৎলিবা খোংথাংশিং অদু তরাম্না ওকখি।
ভারত অমসুং স্বীদেন্না দেমোক্রেসী, রুল ওফ লো, হ্যুমেন রাইৎস ইকাই খুম্নবা, প্লুরেলিজম অমসুংরুল–বেজ ইন্তর্নেস্নেল ওর্দরগী ভেল্যুশিং সেয়র তৌরি। প্রধান মন্ত্রী অনিমক্না ক্লাইমেৎ চেঞ্জ, এজেন্দা৩০, ইন্তর্নেস্নেল পিছ এন্দ সেক্যুরিতী, হ্যুমেন রাইৎস, জেন্দর ইক্বেলিতী, মীওইবা জাতিগী ৱাফমশিং, ইন্তর্নেস্নেল ত্রেদ য়াওনা নাকল অনিগী ওইবা মরুওইবা ইন্তর্নেস্নেল ইশুশিংদা ৱারী শাননবা অমসুংমতেং পীননবা মখোয়গী ৱাফমশিং অদুদা অমুক হন্না অচেৎপা ৱাফম থমখি।
প্রধান মন্ত্রী অনিমক্না য়ু এন অমসুং অতোপ্পা মল্তিলেতরেল ফোরাদা অচেৎপা মতেং পীনবা য়ানখি। য়ু এন সেক্যুরিতী কাউন্সিল পাকথোক চাউথোকহনবা য়াওনা নৌনা শেমদোকপগী মথৌ তাবা অদুসু মখোয়না অমুক হন্না ফোংদোকখি। য়ুনাইতেদ নেসন্স সেক্যুরিতী কাউন্সিলগী নন-পর্মানেন্ত মেম্বরশিপ (২০২১-২২)কীদমক ভারতনা মীরেপ ওইবদা অমসুং পাকথোক চাউথোক্লবা অমসুং নৌনা শেম্দোক্লবা য়ুনাইতেদ নেসন্স সেক্যুরিতী কাউন্সিলগী পর্মানেন্ত মেম্বরশিপকীদমক ভারতপু স্বীদেন্না সপোর্ত তৌবগীদমক প্রধান মন্ত্রী মোদীনা প্রধান মন্ত্রী লোফবেনগী মফমদা থাগৎপা ফোংদোকখি।
প্রধান মন্ত্রী অনিমক্না গ্লোবেল এক্সপোর্ত কন্ত্রোল, নন-প্রোলিফেরেসন অমসুং লানগী থৌরম থাদোক্নবা ওবজেক্তিবশিং সপোর্ত তৌনবা অমশুং হেঙ্গৎহন্নবা অমদি লমশিং অসিদা অচেৎপা মরি থম্নবদা মীৎয়েং থম্ননবা মখোয়গী ওইবা ৱাফমশিং ফোংদোক্নখি। ওস্ত্রেলিয়া গ্রুপ (এ জি), ৱাসেনর এগ্রীমেন্ত (দবল্যু এ), মিসাইল তেক্নোলোজী কন্ত্রোল রেজিম (এম তি সি আর), অমসুং বেলিস্তিক মিসাইল প্রোলিফেরেসনগী মায়োক্তা হেগ কোদ ওফ কন্দক্ত (ঐচ সি ও সি) য়াওনা ইন্তর্নেস্নেল এক্সপোর্ত কন্ত্রোল রেজিমশিংদা ভারতকী অনৌবা ৱারেপশিং অদু প্রধান মন্ত্রী লোফবেন্না তরাম্না ওকখি, অমদি ন্যুক্লিয়র সপ্লাই গ্রুপ (এন এস জি)তা ভারতকী মেম্বরশিপকীদমক সপোর্ত তৌবা ফোংদোকখি।
প্রধান মন্ত্রী অনিমক্না তেরোরিজম থেংননবা, তেরোরিস্ত নেতৱার্কশিং অমসুং শেল থাদবশিং য়ৈখায় থিনগায়নবা, অমদি ভাইওলেন্ত এক্সত্রিমিজম ঙাকথোক্নবা হেন্না চাউবা য়ুনিতী অমসুং হেন্না কনবা ইন্তর্নেস্নেল পার্তনরশিপকী ৱাফম পনখি। লৈবাক অনিমক্না কমপ্রিহেন্সিব কনভেন্সন ওন ইন্তর্নেস্নেল তেরোরিজম (সি সি আই তি)গী দ্রাফ অথুবা মতমদা লোইশিন্নবা ৱাফম থমখি।
নাকল অনিগী ওইবা তেংবাং পীনবা অসি মখা তানা হেনগৎহন্নবা মখাদা পীরিবা ইন্দিয়া-স্বীদেন অপুনবা এক্সন প্লান অসি মখোয়না ৱারেপ লৌরে। মসিগী মখাদা ভারত অমসুং স্বীদেন্না মরি লৈনবা মন্ত্রালয়শিং, এজেন্সিশিং অমসুং এক্তরশিংগী খুত্থাংদা মিৎয়েং থম্লি:
ইনোবেসন
- সস্তেনেবল ফ্যুচর অমগীদমক মল্তি-স্তেক হোল্দর ইনোবেসন পার্তনরশিপ অমা হৌদোকপা।
- স্বীদিশ পেতেন্ত রেজিস্ত্রেসন ওফিস অমসুং দিপার্তমেন্ত ওফ ইন্দস্ত্রীয়েল পোলিসী এন্দ প্রমোসন ওফ ইন্দিয়াগী মরক্তা খুৎয়েক পীনখিবা য়ানা চেরোল অদুগী মখাদা ইন্তিলেকচুয়েল প্রোপর্তী রাইৎসকী লমদা ৱারী শান্নবা অমসুং কোওপরেতিব এক্তিবিতিশিং চত্থবা।
ললোন-ইতিক অমসুং ইনভেস্তমেন্ত
- মায়কৈ অনিমক্তা ললোন-ইতিক্তা পুক্নীং থৌগৎপা অমসুং ইনভেস্তমেন্ত লাইথোকহনবা।
- ইন্দিয়ন-স্বীদেন বিজিনেস লিদর্স রাউন্দ তেবল (আই এস বি এল আর তি)গী থবক হেঙ্গৎহনবা।
স্মার্ত সিতিশিং অমদি নেক্স জেনরেসন ত্রান্সপোর্ত
- ত্রানসিৎ-ওরিয়েন্তেদ আর্বান দিবেলপমেন্ত, এয়র পোলুসন কন্ত্রোল, ৱেস্ত মেনেজমেন্ত, ৱেস্ত-তু-ইনর্জী, ৱেস্ত-ৱাতর ত্রিতমেন্ত, দিস্ত্রিক্ত কুলিং অমদি সর্কুলর ইকোনোমী য়াওনা স্মার্ত সিতিশিংদা ৱাখল্লোন এক্সচেঞ্জ তৌনবা অমসুং কোওপরেসন এক্সপ্লোর তৌবা।
- ইলেক্ত্রো-মোবিলিতী লোয়ননা রিন্যুয়েবল ফুয়েলগী লমশিংদা ৱাখল্লোন এক্সচেঞ্জ তৌনবা অমসুং কোওপরেসন এক্সপ্লোর তৌবা।
- রেলৱে পোলিসী দিব্লপমেন্ত, শেফতী, ত্রেনিং অমসুং ওপরেসন অমদি রেলৱেজকী মেন্তিনেন্সগুম্বা রেলৱেজকী লমশিংদা ৱাখল্লোন এক্সচেঞ্জ তৌনবা অমসুং কোওপরেসন এক্সপ্লোর তৌবা।
স্মার্ত, সস্তেনেবল এন্দ রিন্যুয়েবল ইনর্জী
- হান্ননা তৌদবা য়াদ্রবা রিসর্স, কেপাসিতী বিলদিং, পোলিসী কোওপরেসন অমসুং বিজিনেস মোদেলশিং য়াওনা মার্কেৎ দিজাইনগী খুত্থাংদা স্মার্ত মেতরিং, দিমান্দ রেস্পোন্স, পৱার ক্বালিতী মেনেজমেন্ত, দিস্ত্রিব্যুসন ওতোমেসন, ইলেক্ত্রিক ভেহিকল/ চার্জিং ইনফ্রাস্ত্রকচর লোয়ননা রিন্যুয়েবল ইন্তিগ্রেসনগুম্বা স্মার্ত গ্রিদ তেক্নোলোজীশিংগী দেমোন্সত্রেসন অমসুং দিবেলপমেন্তদা ম্যুচুয়েল কোলাবোরেসন পাংথোকপা।
- ইন্দিয়া-স্বীদেন ইনোবেসন্স এসেলরেতরগী খুত্থাংদা অনৌবা ইনোবেতিব ইনর্জী তেক্নোলোজিশিংদা রিসর্স, ইনোবেসন অমসুং বিজিনেস কোওপরেসন পাকথোক চাউথোকহনবা।
নুপীশিংগী স্কিল্স দিবেলপমেন্ত অমসুং এমপৱার্মেন্ত
- মহারাষ্ট্রগী পুনেদা স্বীদেন অমসুং ভারতকী এক্তরশিংনা পায়খৎলিবা প্রোজেক্ত অমা ওইরিবা “ক্রাফৎসঅম্লা” গুম্বা প্রোজেক্তশিংগী খুত্থাংদা নুপীগী ইমপৱার্মেন্তকী মায়কৈদা পুন্না হোৎনরিবা অদু পুক্নীং থৌগৎপা।
ঙাক-শেল
- ঙাক-শেলগী লমদা তেংবাং পীননবগীদমক ক্লাসিফাইদ ইনফোর্মেশন পীথোক পীশিন তৌবা অমসুং ম্যুচুয়েল প্রোতেক্সনদা বাইলেতরেল এগ্রীমেন্ত অমা ৱারোইশিন পুরকপা।
- দিফেন্স কোওপরেসনদা ইন্দো-স্বীদিশ দাইলোগ হেঙ্গৎহনবা।
- অচৌবা দিফেন্স & এরোস্পেস ওরিজিনেল ইক্বিপমেন্ত মেনুফেকচরর্স (ও ই এম এস)কা লোয়ননা স্মোল এন্দ মেদিয়ম সাইজ ইন্ত্রপ্রাইজেস (এস এম ই)কীদমক সপ্লাই চেন শেমগৎনবা ইন্দস্ত্রী পার্তনরশিং পুক্নীং থৌগৎপা।
স্পেস অমসুং সাইন্স
- স্পেস রিসর্স, তেক্নোলোজী, ইনোবেসন অমসুং এপ্লিকেসনশিংদা বাইলেতরেল কোওপরেসনগী মরুওইবা অদু খঙমিন্নবা। য়ানা চেরোলগী মখাদা স্পেস কোওপরেসন হেঙ্গৎহন্নবা স্পেস এজেন্সিশিং অমসুং অতোপ্পা স্পেস এন্তাইতীশিং থৌগৎপা।
- স্বীদেন্না য়ুম্বু ওইবা য়ুরোপিয়ন স্পালেসন সোর্স (ই এস এস) অমসুং ভারতকী মপাংশিংগী মরক্তা ওইথোকপা য়াবা কোলাবোরেসন এক্সপ্লোর তৌবা।
হকশেল অমসুং লাইফ সাইন্সেস
- হেল্থ কেয়ার অমসুং পব্লিক হেল্থকী লমদা য়ানা চেরোলগী মখাদা হেল্থ রিসর্স, ফার্মাকোবিজিলেন্স অমদি এন্তি-মাইক্রোবায়েল রেজিসতেন্সগুম্বা হকশেলগী লমদা শকখঙলবা ইশুশিংদা কোলাবোরেসন হেঙ্গৎহনবা।
ফোল্লো-অপ
- সাইন্তিফিক অমসুং ইকোনোমিক এফিয়র্সদা ইন্দো-স্বীদিশ অপুনবা কমিসন, ফোরেন ওফিস কন্সলতেসনশিং অমদি অতোপ্পা মরী লৈনবা বাইলেতরেল ফোরা অমসুং অপুনবা ৱার্কিং গ্রুপশিংনা এক্সন প্লান অসি ইমপ্লিমেন্ত তৌবদা হঙ্গৎনা য়েংশিনগনি।


text:
শেল-থুম মন্ত্রালয়
ইনফ্রাস্ত্রকচর রোদ মেপকী মতাংদা খন্ন-নৈননবগী ফমখিবা মীফমদা ফাইনান্স মন্ত্রী শ্রীমতি নির্মালা সিথারমননা থৌবুরেল ওইদুনা শরুক য়াখ্রে
মন্ত্রালয়শিংনা মখোয়গী কেপিতেল এক্সপেন্দিচর অদু ফ্রন্ত-লোদ তৌননবা অমসুং মখোয়গী সি.এ.পি.ই.এক্স. তার্গেৎশিংদগী হেন্না ফংবা ঙম্নবগী পান্দম থম্নবা ফাইনান্স মন্ত্রীনা হায়খ্রে
এম.এস.এম.ই.গী দ্যুশিং অথুবা মতমদা শেংদোক্নবা ফাইনান্স মন্ত্রীনা মন্ত্রালয়শিং অমসুং মখোয়গী সি.পি.এস.ই.শিংদা খঙহনখ্রে
বাইএবল প্রোজেক্তশিংগীদমক পব্লিক প্রাইভেৎ পার্তনরশিপ(পি.পি.পি.) মোদ এক্সপ্লোর তৌননবগীদমক ফাইনান্স মন্ত্রীনা মন্ত্রালয়শিংদা হায়খ্রে
Posted On:
11 JUN 2021 7:17PM by PIB Imphal
ইনফ্রাস্ত্রকচর রোদমেপকী মতাংদা খন্ন-নৈননবা ঙসি মফম অসিদা ফাইনান্স অমসুং কোর্পোরেত এফিয়র্সকী কেন্দ্রগী মন্ত্রী শ্রীমতি নির্মালা সিথারমননা সরকারগী সেনিয়র ওফিসিয়েলশিংগা লোইননা ভর্চুয়েল মীফম অমা পাংথোকখ্রে৷ মসিগী মীফম অসিনা ইনফ্রাস্ত্রকচর রোদমেপকী মতাংদা মন্ত্রালয়শিং/দিপার্তমেন্তশিং অসিগা লোইননা ফাইনান্স মন্ত্রীনা খন্ন-নৈনখিবা ৫শুবা রিভিয়ু মীফম ওইখি৷ মীফম অসিদা, মন্ত্রালয়শিংগী অমসুং মখোয়গী সি.পি.এস.ই.শিংগী কেপিতেল এক্সপেন্দিচর(সি.এ.পি.ই.এক্স.) প্লানশিং, বদজেৎ এনাউন্সমেন্তশিং চৎননবগী স্তেতস অমসুং ইনফ্রাস্ত্রকচর ইনবেস্তমেন্ত অথুবা মতমদা থাদনবগী খোঙথাংশিং খন্ন-নৈনখি৷ ফাইনান্স সেক্রেতরী, সেক্রেতরী(ইকোনোমিক এফিয়র্স), সেক্রেতরী(পব্লিক এন্তরপ্রাইজেস), সেক্রেতরী(রোদ ত্রান্সপোর্ত অমসুং হাইৱেজ), সেক্রেতরী(তেলিকম্ম্যুনিকেসন্স) অমসুং সেক্রেতরী(এতোমিক ইনর্জী) অমসুং মন্ত্রালয়/দিপার্তমেন্ত অহুম অসিগী সি.পি.এস.ই.শিংগী সি.এম.দি.শিং/সি.ই.ও.শিংনা মীফম অসিদা শরুক য়াখি৷
ফাইনান্স সেক্রেতরী অমসুং সেক্রেতরী এক্সপেন্দিচর দা. তি.ভি. সোমানথান(য়েৎ) অমসুং ইকোনোমিক এফিয়র্স দিপার্তমেন্তগী সেক্রেতরী, শ্রী অজে সেথ(ওই) শরুক য়াদুনা ইনফ্রাস্ত্রকচর রোদ মেপকী মতাংদা খন্ন-নৈননবা ফাইনান্স মন্ত্রী শ্রীমতি নির্মালা সিথারমননা ভর্চুয়েল্লী ওইনা শরুক য়াখ্রে৷
মন্ত্রালয়শিংগী অমসুং মখোয়গী সি.পি.এস.ই.শিংগী কেপিতেল এক্সপেন্দিচর পর্ফোমেন্স অদু য়েংশিল্লদুনা, লাইনা-লাইচৎ অসিগী মতুংদা শেল-থুমগী ফিভম অসি অমুক হন্না ফগৎহন্নবা হোৎনবদা সি.এ.পি.ই.এক্স.না য়াম্না মরু ওইবা থৌদাং লৌরগনি হায়না ফাইনান্স মন্ত্রালয়না ফোংদোকখ্রে অমসুং মন্ত্রালয়শিংনা মখোয়গী কেপিতেল এক্সপেন্দিচর অদু ফ্রন্ত-লোদ তৌবদা হেন্না পুক্নিং থৌগৎখ্রে৷ মন্ত্রালয়শিংনা মখোয়গী সি.এ.পি.ই.এক্স. তার্গেৎশিং অসিদগী হেন্না ফংবা ঙম্নবা হোৎনগদবনি হায়নসু মহাক্না ফোংদোকখ্রে৷ শেঞ্জাগী চহি ২০২১-২২গী বদজেৎনা লুপা কোতি লাখ ৫.৫৪গী কেপিতেল আউতলে অমা পী, হায়রিবা শেনফম অসি ২০২০-২১গী বদজেৎ অদুদগী ৩৪.৫% হেল্লি হায়না ফাইনান্স মন্ত্রীনা ফোংদোকখি৷
ইনফ্রাস্ত্রকচরদা থাদরিবা ইনফ্রাস্ত্রকচর এক্সপেন্দিচর অসি কেন্দ্র সরকারগী বদজেতরী এক্সপেন্দিচর খক্তা নত্তে, থাদরিবা শেনফম অসিদা রাজ্য সরকারশিং অমসুং প্রাইভেৎ সেক্তরগী শরুকসু য়াওরি হায়না শ্রীমতি সিথারমননা ফোংদোকখ্রে৷ মসিদা এক্সত্রা-বদজেতরী রিসোর্চেসকী খুৎথাংদা সরকারগী এক্সপেন্দিচরসু য়াওরিবনি৷ মরম অদুনা, ইন্নোবেতিব স্ত্রকচরিংগী খুৎথাংদা ফন্দ থাদরিবা প্রোজেক্তশিং অসি ফংবা ঙম্নবা মন্ত্রালয়শিংনা এক্তিব্লী ওইনা থবক তৌগদবনি অমসুং ইনফ্রস্ত্রকচরদা শেল হেন্না থাদনবগীদমক প্রাইভেৎ সেক্তরদা সপোর্ত পুম্নমক ফংহনগদবনি৷ বাইএবল প্রোজেক্তশিংগীদমক মন্ত্রালয়শিংনা পব্লিক প্রাইভেৎ পার্তনরশিপ(পি.পি.পি.) মোদ এক্সপ্লোর তৌবগী তঙাই ফদবা লৈ হায়নসু ফাইনান্স মন্ত্রীনা ফোংদোকখ্রে৷ অথুবা মতমদা মাইক্রো, স্মোল অমসুং মেদিয়ম এন্তরপ্রাইজেস(এম.এস.এম.ই.)গী শেনফম অদু শেংদোক্নবা ফাইনান্স মন্ত্রীনা মন্ত্রালয়শিং অমসুং মখোয়গী সি.পি.এস.ই.শিং অসিদসু খঙহনখ্রে৷
এস্পিরেস্নেল জিলাশিং য়াওনা লৈবাক অসিগী শরুক পুম্নমক্তা হাই লেবেল দাতা কন্নেক্তিবিতীগী কান্নবা পুরক্লিবা মরু ওইবা প্রোজেক্তশিং অদু ফাইনান্স মন্ত্রীনা দি.ও.তি. এক্সপিদাইততা খঙহনখ্রে৷ চিংগী লমদমদা কন্নেক্তিবিতী হেনগৎনবগী ওইথোকপা অদু এক্সপ্লোর তৌননবা অমসুং ভেহিকল স্ক্রাপ্পিং ফেসিলিতী অথুবা মতমদা চৎননবা এম.ও.আর.তি.ঐচ.তা হায়খ্রে৷ অত্ম নির্ভর ভারত পেকেজ(এ.এন.বি.পি.)গী মখাদা লাওথোকখিবা ইনিসিয়েতিবশিংগী এচিবমেন্ত অদু মতম চানা ফংহন্নবা এতোমিক ইনর্জীগী দিপার্তমেন্তদা খঙহনখ্রে৷
লোইশিল্লকপগী শরুক্তা, এচিবমেন্ত অদু লৈরিবা তাইমলাইনশিং অসিগী মনুংদা ফংবা ঙম্ননবা মরু ওইবা অচৌবা প্রোজেক্তশিংদা শেল থাদনবা ফাইনান্স মন্ত্রীনা মন্ত্রালয়শিংগী সেক্রেতরীশিংদা খঙহনখ্রে৷ মরী লৈনবা রাজ্য সরকারশিংগা লোইননা সেক্তর-স্পেসিফিক প্রোজেক্তশিং অসি চাং নাইনা য়েংশিন্ননবা মহাক্না মন্ত্রালয়শিংদসু হায়জখ্রে৷
******
(Release ID: 1726670)
Visitor Counter : 35


text:
প্রধান মন্ত্রী শ্রী নরেন্দ্র মোদীনা ভিদিও কনফরেন্সিংগী থোংদা ওগস্ত ১৩গী অয়ুক পুং ১১ তাবা মতমদা গুজাত্তা ইনভেস্তর সম্মিৎতা ৱা ঙাংগনি। ভোল্যুন্তরী ভেহিকল-ফ্লীৎ মোদর্নাইজেসন প্রোগ্রাম নত্ত্রগা ভেহিকল স্ক্রেপিং পোলিসীগী মখাদা ভেহিকল স্ক্রেপিং ইনফ্রাস্ত্রকচর শেমগৎনবা ইনভেস্তমেন্ত তৌরক্নবা সম্মিৎ অসি শিনবনি। ইন্তিগ্রেতেদ ক্রেপিং হব অমা শেমগৎনবা অলংদা শিপ ব্রেকিং ইন্দস্ত্রীনা উৎখিবা সীনর্জীশিংদা মীৎয়েং চিংশিনগনি।
সম্মিৎ অসি রোদ ত্রান্সপোর্ত অমসুং হায়ৱেজ মন্ত্রালয় অমসুং গুজরাত সরকারনা শিনবনি। মসি গুজরাতকী গান্ধিনগরদা পাঙথোক্কনি অমসুং পোতেন্সিল লৈবা ইনভেস্তরশিং, ইন্দস্ত্রীগী এক্সপর্তশিং অমসুং মরী লৈনবা কেন্দ্র অমদি রাজ্য সরকারগী মন্ত্রালয়শিংনা শরুক য়াবা উবা ফংগনি।
রোদ ত্রান্সপোর্ত অমসুং হায়ৱেজকী কেন্দ্রগী মন্ত্রী অমসুং গুজরাতকী মুখ্য মন্ত্রীনা থৌরম অসিদা শরুক য়াগনি।
ভেহিকল স্ক্রেপিং পোলিসীগী মরমদা
ভেহিকল স্ক্রেপিং পোলিসীনা অকোইবগী ফীভম শোকহনদনা অমসুং শাফবা মওং অমদা মতমগা চান্নদ্রবা অমসুং মৈখু চেনবা গারীশিং ফেজ আউত তৌনবগী ইকো-সিস্তেম অমা শেম্নবা পান্দম থমখি। পোলিসী অসিনা লৈবাক শিনবা থুংবদা ওতোমেতেদ তেস্তিং স্তেসনশিং অমসুং রেজিস্তর তৌরবা ভেহিকল স্ক্রেপিং ফেসিলিতীশিংগী মওংদা স্ক্রেপিং ইনফ্রাস্ত্রকচর শেম্নবা হোৎনরি।


text:
হান্নগী রাজ্য সভাগী এম.পি. অমসুং জর্নেলিস্ত শ্রী চন্দন মিত্রা জীনা লৈখিদবদা প্রধান মন্ত্রী, শ্রী নরেন্দ্র মোদীনা অৱাবা ফোংদোকখ্রে৷ মহাক্কী হৈ-শিংবা অমসুং মমুৎতানা খঙবা ঙম্বা অদুগীদমক মহাকপু নিংশিংদুনা লৈহৌরগনি হায়না প্রধান মন্ত্রীনা ফোংদোকখি৷
ত্বিত অমদা, প্রধান মন্ত্রীনা হায়খি;
"শ্রী চন্দন মিত্রা জীগী হৈশিংবা অমসুং মমুৎতানা খঙবা ঙম্বা অদুগীদমক মহাকপু নিংশিংদুনা লৈহৌরগনি৷ মহাক্না মহাক মশাবু মিদীয়াগী মালেম অমসুং পোলিতিক্সতা মশক খঙহল্লি৷ মহাক্না লৈখিদবা অসিনা নুংঙাইহন্দ্রে৷ মহাক্কী ইমুং-মনুং অমসুং মহাকপু পামজবশিংগী অৱাবদা শরুক য়াজরি৷ওম শান্তি৷"
Shri Chandan Mitra Ji will be remembered for his intellect and insights. He distinguished himself in the world of media as well as politics. Anguished by his demise. Condolences to his family and admirers. Om Shanti.— Narendra Modi (@narendramodi) September 2, 2021


text:
বরাক তম্পাক্কী
খোমজিনবা পাউ
১৬-০৭-২০১৮
ফার্স্ট দিবিজনদা মায়পাক্লবা মনিপুরী মহৈরোইশিংবু আমসুনা তরাম্না ওকখ্রে।
⧭⧪➤ অল
আসাম স্টুদেন্টস্ ইউনিওন (আমসু) না শিল্লাংদুনা জুলাইগী তাং ১৫দা সেবা, এ.ঐইচ.এস.ই.সি অমসুং সি.বি.এস.ই না লৌবা হায়স্কুল
অমসুং হায়ার সেকেন্দরী পরিক্ষাদা ফার্স্ট দিভিজনদা মায়পাক্লকখ্রবা বরাক তম্পাক্কী
মনিপুরী মহৈরোইশিংবু আমসুগী মাইগৈদগী পুক্নিং থৌগৎপগা লোয়ননা তরাম্না ওকপগী থৌরম
অমা পাঙথোকখ্রে।
থৌরমদা লখিপুর, শিলচর, উধারবন্দ,
সোনাই অমসুং হাইলাকান্দিদগী শরুক য়াখিবা হায়স্কুল অমসুং হায়ার সেকেন্দরী পরিক্ষাদা
ফার্স্ট দিভিজনদা মায়পাক্লকখ্রবা মহৈরোই ২০০ হেনবদা আমসুগী মাইগৈদগী তরাম্না ওকখি।
শিলচরগী বি আর আম্বেদকর হোলদা আমসু
সেন্ট্রেল কমিটিগী প্রেসিদেন্ট পি নিলকান্তনা ময়ায় তাঙবল লৌদুনা পাঙথোকখিবা থৌরমদা
আর.কে. গোপালসনা দেপুটি দিরেক্তর অফ ইরিগেসন বরাক ভেলি জোন আসাম, প্রোঃ খুমুজম
ধীরেন হেদ অফ লিঙ্গুইস্টিক্স দিপার্টমেন্ট আসাম ইউনিভার্সিটি সিলচর, কৈশাম কামদেব
ফোর্মর প্রেসিদেন্ট আমসু, ক্ষেত্রিময়ুম সিংহজিৎ ফোর্মর ভাইস প্রেসিদেন্ট আমসু না
মথংশিৎনা চীফ গেস্ট অমসুং গেস্ট অফ ওনরগী লৈতেং ওইখি।
থৌরমগা মরী লৈননা কে নন্দকুমার
ফোর্মর আমসু এক্টিভিস্ট, ফান্জৌবম লোকনাথ হিউমেন রাইট্স এক্টিভিস্ট এন্দ ফোর্মার
ভাইস প্রেসিদেন্ট আমসু, সেরাম হেরাজিৎ ফোর্মর প্রেসিদেন্ট আমসু, কোন্সম কোরৌহনবা
প্রেসিদেন্ট আমসু শিলচর দিস্ট্রিক্ট কমিটি অমসুং বিক্রমজিৎ কব্রমম্ ফাইনেন্স
সেক্রেটরী আমসু নচিংবা মীওইশিংনা ৱা ঙাংখি।
য়েংখোম ইমোইনু এসিস্টেন্ট
সেক্রেটরী আমসু অমসুং নিঙোম্বম সঙ্গিতা জেনরেল সেক্রেটরী আমসু না মথং শিৎনা তরাম্না
ওকপগী ৱারোল অমসুং কি-নোত এদ্রেস পিখি। (www.lakhipuronline.in)
সেদ্যুল কাস্ট
মহৈরোইশিংগী স্কুল ফী পীবগী মতম শাংদোকহনগদৌরি।
⧭⧪➤ পোস্ট
মেট্রিক স্কোলারসীপ স্কীমগী খুদোংচাবা ফংবা মহৈরোইশিংগী শেনফম মখোয় মখোয়গী বেঙ্ক
একাউন্টা চংদ্রিবফাওবা সেদ্যুল কাস্ট মহৈরোইশিংগী স্কুল ফী পীবগী মতম শাংদোকহন্নবা
মহৈ তম্ফমশঙশিংদা খঙহন্নবা কেন্দ্রনা রাজ্য সরকার অমদি ইউনিয়ন টেরিটোরিশিংদা
খঙহনখ্রে।
সেদ্যুল কাস্ট
মহৈরোইশিংনা থেংনা মীংজনশেন পীদুনা মীং চনবা য়ারোইদবগী ৱাকৎ লাকপদগী সোসিয়েল জস্টিস
অমসুং এম্পাৱারমেন্ট মন্ত্রানালয়না য়াথং অসি পিরকখিবনি। অনৌবা স্কীম অসিনা ক্লাস
টেন অমসুং টুৱেল্ব লোইরবা সেদ্যুল কাস্ট মহৈরোইশিংনা মখোয়না তম্লিবা মহৈগী থাক অদু
লোইশিন্নবা শেলগী তেংবাং পীবনি।(www.lakhipuronline.in)
Pao sing asi ga loinana atei e-pao gi damak


text:
হৌজিক্কী মতমদা অয়াম্বা স্মার্টফোন শিং ডুয়াল সিম মোড য়াওরি। সোশ্যাল মিডিয়াগী তাইবংদা মরুওইনা WhatsApp পাইদবা মী থিবা ফংলোই! তৌবতবু ফোন অমদা WhatsApp একাউন্ট অনি শিজিন্নবদি য়ারমদে। অদুবু মসিগী খুদোংচাদবা অসি হৌজিক্তি ফোন খরদা য়াহল্লে।
Samsung, Xiaomi, Vivo, Oppo, Huawei অমসুং Honor নচিংবা স্মার্টফোন খরদা 'ডুয়াল অ্যাপ' নত্রগা 'ডুয়াল মোড' ফিচার হাপলে। হাইরিবা ফিচার অসিদা সিম অনিমকনা তোঙান তোঙানবা WhatsApp একাউন্ট অনি শিজিন্নবগী খুদোংচাবা পিরি। তৌবতবু ফোনশিং অসিদা পিরিবা ফিচারশিং অসিগী মিং তোঙান তোঙানবা ওইবা য়াই।
Samsung: ডুয়াল মেসেঞ্জার
সেটিংস > অ্যাডভান্সড ফিচার্স > ডুয়াল মেসেঞ্জার
Xiaomi (MIUI): ডুয়াল অ্যাপস
সেটিংস > ডুয়াল অ্যাপস
Oppo: ক্লোন অ্যাপস
সেটিংস > ক্লোন অ্যাপস
Vivo: অ্যাপ ক্লোন
সেটিংস > অ্যাপ ক্লোন
Asus: ট্যুইন অ্য়াপস
সেটিংস > ট্যুইন অ্যাপস
Huawei অমসুং Honor: অ্যাপ ট্যুইন (Twin)
সেটিংস > অ্যাপ ট্যুইন
করম্না ফিচার অসিগী খুদোং চাবা লৌগনি?
১) স্মার্টফোনগী সেটিংসতগী ডুয়াল অ্যাপতা চংবিউ।
২) 'ডুপ্লিকেট' তৌগদবা এপ্লিকেসন অদু করম্বনো হায়বদু সেলেক্ট তৌগনি। (মসিদা WhatsApp ওইরগনি)
৩) ঙাইহাকতং ঙাইবিউ।
৪) হোম স্ক্রিনদা চৎলগা WhatsApp লোগোদা ক্লিক তৌবিউ।
৫) অনিশুবা নম্বরনা কনফিগারেশন তৌরবা মতুংদা অদোমগী WhatsApp হাংদুনা য়েংবিউ।
চাং য়েংবিউ। অদোমগী এক্সপিরিয়েন্স অদু মখাগী কমেন্ট বোক্সতা ইবিউ।
Pao sing asi ga loinana atei e-pao gi damak
Lakhipuronline android app install toubiyu CLICK HERE


text:
লৌউ শিংউ তৌদুনা চম্না হিংনরম্বা পুন্সি মরেল অদুগা ঙসিগী খূনাই অসিনা হৌজীক হিংনরিবা পুন্সি মহিং অসিগদি অঙকপা ফংনা খেন্নরে। সহর অমসুং খুঙ্গং হায়বগী খে
লৌউ শিংউ তৌদুনা চম্না হিংনরম্বা পুন্সি মরেল অদুগা ঙসিগী খূনাই অসিনা হৌজীক হিংনরিবা পুন্সি মহিং অসিগদি অঙকপা ফংনা খেন্নরে। সহর অমসুং খুঙ্গং হায়বগী খেন্নববু লৈশিল্লকত্রে। অদুনা অশেংবা মীওইবগী থম্মোয়গী মশক অদুদি থিবদা য়াম্না ৱানা থোকলরে। পুন্সিবু কবিনা শীনাং ওইনা চাংদম্নরি। লিৎলিবা ফুরিৎ অসিনা শক্তম অদুনি অদুবু মসি মতৎ মতৎ তৎলগা মাংখিবা অমদি মসিদা শিজিন্নরিবা অকায়বা চফু মচেৎকি ইমেজরি অসিনা পেন্তিং অমগুম্না উহল্লি লায়রবা মশাগী করিসু লৈত্রবা চাদৎনরবা মীওই অমগী মশক অমা।
অইবাঃ থৱান
লাইরিক্কী মমিং- অতিয়াগী ময়া(২০১৮)
অফোঙবা- বুক্স এন্দ কোফি
লাইরিক্কী মখলঃ শৈরেং
লমায় মশিং-৮৭/ লাইরিক্কী মমলঃ লুপা ২৫০/-
লাইরিক্কী মখূম অমদি দিজাইন্দ-তিংথৌনু অমসুং রহুল লাইশ্রম
পুন্সি হায়বসি অঙকপনা পিক থল্লি। কনা অমত্তনসু খঙবা ঙমদ্রি মীওইবনা মালেমসিদা পোক্লকলিবা হিংলিবা অদুগা অমুক শিরিবগী মরম। পোকপা শিবা অনীগী লাংদাইদা থেংনরিবা পুন্সিগী থৌদোকশিংনা মীওইবদা পারা কয়া তম্বীরি। অচৌবা অমদি অপিকপা পুন্সি খুদিংমকনা মঙ মঙলি। লোয়বসু নাইদে মীওইবগী অনীংবা অপাম্বদি। পান্দম অমা ফংনবা হোৎনবদা পাম্বৈ অমা শিজিন্নদুনা থবক কয়া পাঙথোক্লি। খ্বাইদগী অফবদগী হৌরগা খ্বাইদগী ফত্তবা মাং তাকনিংঙাই ওইবা থৌশিল থৌরাং ফাওবা তৌনরি। লৈবাক অমগা লৈবাক অমগা, য়ুম্লোন্নবশিং, নুংশিরবা মচিল মনাও ফাওবা তাইবঙ য়ুম্বাল লম্বীদা খোঙদারবা মতুংদা মাগী মাগী হায়দুনা শম্বল খানবা মিৎনা উরি নাকোংনা তানরি। শক্তি লৈবা লৈবাক মসেল মরক্তা ন্যুক্লিয়ার খুৎলাই পৈশিন্নবা তান্নবা, মহৌশাগী খোনি কয়া মুন্নবা, কেপিতাল্লিস্ট ইকোনোমিদা হেন্না লুপশিন্দুনা লায়রবনা অসুম্না হৌগৎপা ঙমদনা লৈহৌবা অদুগা ইনাকখুনবনা অসুম চীংগুম্না ৱাংখিবা। অসিগুম্বা হৌজীক মতমগী পুন্সি মরেল অসিদা থেংনরুবা থৌদোকশিংনা ইথিল পিদুনা থাৱানসু শৈরেং কয়া ইরক্লি। মহাক্কী শৈরেংশিং অয়াম্বদা তারিবা মমি অসিমক মতমগী খুনাই অসিনা পীবা ইথিলশিংননি। পুন্সি লম্বীদা খুদি থিদ্রিবশিংনদি ৱাহং হংনদে অদুবু মৈশা মৈরিলক্তা হীংলীবা পুন্সি কয়ানদি পাউখুমদি ৱানা ফংলগদবা ৱাহংশিং হংলি। তোরৈ তুথেক নাইবা পুন্সি ঈচেলদি চেন্থদুনা অদুম চৎলি। ৱারবসু অৱাবগী ঈচেল অদুগা নুংঙাইবসু নুংঙাইবগী ঈচেল অমদা পুম্নমক তাউথমিন্নরি। অসিগুম্বা ফিভম অসিবু কবিনা মহাক্কি শৈরেং “তাউথমিন্নরি শীংনাং ওইনা খুৎশম্নদুনা” হায়বসিদা অসুম্না ইরি, “মচু কয়াগী কুরাকশিং পাইথোকরকই/ মতৎ মতৎ তৎলবা ঐগী ফুরিৎ মাঙখি/ অকায়বা চফু মচেৎশিংগী মরক্তা/ মপুং ফাদ্রবা ঐগী শক্তম/ মচেৎ মচেৎ/ মচেৎ মচেৎ…/ অসুক থীনা মম্লবা কা মনুংসিদা ইমি থিরি/ লংত্রিক লংলবা হৌদোং অমুবীগী মমিৎনা চিংশিল্লকই/ তাউথমিন্নরি শীংনাং ওইনা খূৎশম্নদুনা” (লাঃ ৩)
লৌউ শিংউ তৌদুনা চম্না হিংনরম্বা পুন্সি মরেল অদুগা ঙসিগী খূনাই অসিনা হৌজীক হিংনরিবা পুন্সি মহিং অসিগদি অঙকপা ফংনা খেন্নরে। সহর অমসুং খুঙ্গং হায়বগী খেন্নববু লৈশিল্লকত্রে। অদুনা অশেংবা মীওইবগী থম্মোয়গী মশক অদুদি থিবদা য়াম্না ৱানা থোকলরে। পুন্সিবু কবিনা শীনাং ওইনা চাংদম্নরি। লিৎলিবা ফুরিৎ অসিনা শক্তম অদুনি অদুবু মসি মতৎ মতৎ তৎলগা মাংখিবা অমদি মসিদা শিজিন্নরিবা অকায়বা চফু মচেৎকি ইমেজরি অসিনা পেন্তিং অমগুম্না উহল্লি লায়রবা মশাগী করিসু লৈত্রবা চাদৎনরবা মীওই অমগী মশক অমা। শুকনা মম্লবা কা অমদা কবিনা মহাক মশাগী মমি থিনবা হোৎনরি। মসিদা শিজিন্নরিবা অমম্বগী ইমেজরি অসিনা ফোঙদোকনিংলিবসি হীরম খুদিংদা অমোৎপনা থল্লবা, রাজনিতিগী অখুবা শারৌ লাংদা ইমা লৈবাকনা হঞ্জিন হঞ্জিন অৱাফমদা তাদুনা লৈরিবা শক্তম অদু য়েকনবা হোৎনবনি হায়না খল্লি। অদুগা হৌদোক অমুবীগী লংত্রিক লংবা মমিৎনা চিংশিল্লকই হায়না কবিনা হায়নিংলিবসি লৈরিবা লৈঙাক্কি চৎনরিবা সিস্তেম অসিনা ফনা অফবা তৌনিংলবসু খ্বাইদগী অম্বা কাদা অমুক হৌদোং অমুবীগী মমিৎনা চিংশিল্লি হায়বসিদা ফোংদোকলিবসি ৱাহন্থোক কয়া লৈখ্রে। চংখোল্লবা ইমেজরি অমনি হায়না লৌদবা ঙমদে। অসিগুম্বা ইমেজরিশিং অসি ওইরিবা মীওইবগী হৌজীক্কি খুনাই অসিনা হীংলিবা ঙসিগী মীরোলদা মরু ওইনা য়াম্না সেন্সিতিভ ওইবা কবি, আর্তিস্ট অমদি লাই য়েকপশিংদা পীবা ইথিল অদুনি। মালেমগী অনীশুবা লাঞ্জাও মতুংদগীদি মীওইবগী সাভ্যতাদা চাওরবা শাফু কয়া পীবা হৌখি। কোল্ড ৱারগী মুকনবা, খুৎলাই অমদি ময়াই কাবা নিশাদা লাইচূবা হেনগৎলকপা, ইন্দস্ত্রেলাইজেসনগী লাক্লিবা অঙকপা অহোংবশিং, কেমিকেল ৱারফেয়ারগী অকিবা, তেরোরিস্তশিংগী অকিবা, ক্লাইমেট চেঞ্জনা পীরিবা অকিবা ফংবা অহোংবশিং অসিদা নে তানা হিংবদি ঙম্নরকতে মসিদা য়াম্না চনৈনবা উফুল থাংবা শক্তম অদু মঙ হাগুম্না কবিনা য়েক্লি। তেংথারি।
হকচাংসি শিন্দোকনীংবা ফাওরকই-১
“লাপ্না উবা লম্বী মচাশিংগী মপান্দা হৌবা লফু পাম্বীগী মনা নুংশিৎ শিৎপদা তৎপগী মখোল তারি…অমনবা য়ূমশিংনা নুংশিৎ কন্না শিৎপদা থোকপা মখোলনা য়ূমদা তূমদুনা লৈবা অহলশিং হৌদোকই…ষণনাওশিংনা পৈদুনা লৈবা চরুদা ৱাইশিন্দুনা শান্নরগা খোত্তুনা চরু চারি। অহল অমা থোরক্লগা চৈনা কন্দুনা তাল্লি” (লাঃ৭১)
পেন পিকচর য়েকপদা অমদি প্রোজ পোইত্রিদা হেন্না খুৎলোইবা অমদি কবি অসিগী শৈরেং উরি। মিংথোল পিবা অমদি শিজিন্নরিবা মৈতৈলোন অসি ফোংদোকনিংলিবা অসিগা চাশিন্নদুনা চৎপা থেংনৈ। করিগুম্বদা হেক হেক খল্লি মীওইবনা অমুক শিরুগা হল্লকপা য়ারদি হায়না। অদুগা অমুকসু লাপ্না তাম্না মী তাদবা লমদম অমদা চৎতুনা লৈনিংবা ফাওরকই। মরমদি হৌজীক হিংনরিবা পুন্সি মহিং অসি হিংবদা য়াম্না তনবা ফাওরকপা মতাং অদু লাক্লে হায়না কবিনা খল্লি। হেন্না খঙজিন উশিল্লিবগী মতিক হেন্না ৱাখল থোক্তবা মতাং কয়া ফাওরক্লি। মরক অসিদা মহৌশা মালেমদি মহাক্কি লেংফদ্রবা খোঙচৎ অমদা অদুমক চৎলি। মসিদা অকায়বা পীরিবা খোঙচৎ অসিবু খুদোংচাদবা কয়া থোকহল্লিবা মীওইবদা ৱাহং হংনিংলি। পাউখুম লৈতবা চমম্নবা তাংককশিংনা অনৌবা হকচাং অমা শিন্দোকপা পাম্লক্লি কবিনা। অসিগুম্বা লৈতাফম খঙদবা, তৌফম খঙদবা ফিভম অসিমকসু হীংলিবা পুন্সি মহিং অসিনা পিবা শাফূ অদুননি হায়বদা লাল্লোই।
“লাইথি, লায়রবা, শেম্ফু”
“লাইথিনা শাবা লায়রবগী পুন্সি
লাইথিনা শাবা শেম্ফু কয়া কৈথেলদা য়োল্লি। লায়রবশিংনা/ লৈশিল্লি শেল তুংশিন্নবা অনৌবা পুন্সি অমা শানবা সনাগী।/ নুংশা মঙালনা সনা মতুম অমদা য়ৈবদা থক্তোরকপা মঙালশিংনা মীৎলু মনুংদা মকোল শানবা হোৎনরি মীৎকুপ খরগী। নোং মংবদা মঙালশিংনা মাঙখি সনাগী মচুসু অমুবনা কুপশিল্লি। সনাগা অচোৎপা নূং অসিগা করিসু খেন্নদনা উরি।/ মখোল থোকনা চেন্থরকপা ঈচেলনা ঈশং কারবা তূমদুনা লৈবা নূংজাও মতুমশিংবু হৌদোকই নোমদুনা নপশিন্দুনা মশা পূম্বদা।/ অয়ূক নুংথিল নুমিদাং লেপ্তনা।/ লম্বীদা কোয়চায় চায়দুনা লৈবা নূংদুম মচা কয়া খুল্লি। খাও অমমম পায়দুনা অঙাং মচা মফী শেৎতবা কয়ানা। মখোয়না শান্নরি চাকথেক্লবা কালেনগী মৈশা মরকসিদা নূং খুনবা য়াম্বা তান্নবা। অঙাংশিংসিগী মমাশিংনা হরাউনা য়েংলি মচাশিংনা চাক লাম্বা খঙদনা নুংঙাইনা শান্নমিন্নবা” (লাঃ ৫৯)
শৈরেং অসিদা কবিনা ইরিবা খুৎই অসি প্রোজনি। মসি শৈরেং ওইনা পাবসু য়াগনি অদুগা প্রোজ অমগুম্না লৌবসু। শৈরেংগী লৈশি লৈথোনা অদুগা থোৎপা মেংবা খ্বাইদগী ফজবা ৱাহৈশিংনা ৱাহন্থোক কয়া ফুমদুনা ইবগী খূৎই মখল অদুদি নত্তে। তৌইগুম্বসু ইরিবা অসিনা অপাবশিংদা অয়েকপা লাই অমা য়েংবদা মচু মখল কয়াগী কম্পোজিসন্না শক্তম অমা থোকলকপদুনি। পেন্তিং অমসুং আর্টকি ওইবা ইহৌশিং খোঙচৎশিংগা ইরোইনদুনা কবিশিংসু ৱাহৈগী মেদিয়মদা অসিগুম্বা মখলগী শৈরেং ইনরক্লি।
শৈরেং অসিগী মিংথোল অমদি কন্তেন্ট অসি পাবদা অদুমক ফাওগনি। লায়রবা হায়বসে লাইথি অমগুম্না। শেনফু অদু য়াওদ্রবদি হংলাই ওই পুন্সি হায়বসি। য়েংবীয়ু ঙসি ঐখোয়গী লৈঙাক। হংলাই অমদি লাইথি ময়াম্না চেল্লিবা চোংলীবা। শেম্ফূসি কৈথেলদা য়োল্লিবসিগী ইমেজরিসিনি য়াম্না ফজরিবসি। অদুসু লাইথীনা শাবা। নূং খুনবা য়াম্বা তান্নরিবা শক্তম, চাক লাম্বা খঙদনা শান্নরিবা অঙাংশিংগী সিম্বোল। ৱাখল য়াম্না খলহল্লি।
অতিয়াগী ময়া
“অশংবা ফক্লাংদগী অকংবা উনা কয়া কেল্লকই। পুপ পুপ। অদুগা নূংদুম ওল্লি।/ কা অসিগী মনুংদগী উখি নুমিৎ থা থৱান্মীচাক অচোৎপা লৈচিলগী ফিজঙ ফাওদোক্তুনা। মুসুক মুরম্বা মমি খূদিংমক ঙৌথোরকই। লংখৎলকই মীৎ থকহল্লি।/ মীৎ উইশিন্দুনা চীং কাখি খূৎশম্নরগা। মীৎ পাঙথোরকপদা লম্মৈণা চাকথেকখ্রবা কাথেক্লবা চীংদোন অমদা লৈরম্মী। খূৎনা লামদুনা কাথেক্লবা অতিয়াবু শেগায়রুবদা খঙচিক চিক্লকই”
মঙ হাগুম্না মহৌশা মালেম অমসুং মীওইবগী হৌজীক ওইরিবা হীংলিবা ফিভম অমা সরেলিজমগী খূফোঙদোক্তা য়েক্লি শৈরেং অসি। হেক পাবদা করি হায়রিবনো হায়বা চপা চানাদি খঙলোই অদুবু ৱাহৈশিং অসি অমা অনী চিংথোক্লগা তোঙান্না য়েংবদদি থোক্লক্কনি কবিনা করি হায়নিংলিবা হায়বদু। শৈরেং অসিদা শিজিন্নরিবা অশংবা ফক্লাং অসিমক মালেম অমদি মহৌশা অসি ওইগনি। অদুগা কেল্লিবা উনা অকংবা অমদি মসিনা অমুক নূং ওল্লিবা অসি নেচরেল সাইকল অদুনি হায়না লৌবা য়াই। মরমদি পুম্নমক মালেম অসিদগী হৌদুনা মালেম অসিদা অমুক তিনখিবা ঙাক্তনি। অসিগুম্বা সাইকল অসিদা কবিনা পুকনি লুপশিন্না মঙ অমদা হিহোল্লূরি। মসিদা লম্মৈনা চাকপদা কাথেক্লবা চীং অসি মীওইবগী ফজরবা সভ্যতা অমদি নীংথিজরবা মালেম অসি খুৎশেম্না ওইহল্লিবা অমাং অতা কয়া অসিনা মালেম অসি খাঙবা ঙমদ্রবা অদুগা পুবা ৱারবা ফিভম অদু য়েকপনি অদুগা অতিয়াগী ময়ানা খংচিক চিক্লকপা অসিদা মিকপ খঙথোক থোকপবু সিম্বোলাইজ তৌবনি হায়না লৌবা য়াই।
থৱান, শিংজামৈদা পোকখি। মনিপুর য়ুনিভর্সিতিদগী এমঃ এঃ ফিলোসোফি লোয়শিনখি। কেক্রু হায়বা শৈরেং থৌরম অমা হৌদোকপদা মাংজিল থানা থবক তৌদুনা লাক্লি। নহা কবি কয়া অসিগুম্বা প্লেটফোর্ম অমদা পুকনিং চিংশিল্লি। অতিংকোক অমসুং নূং-পান হায়না খঙনবা ঈশৈগী লূপ অসিদসু ঈশৈ অমদি ম্যুজিক খুদোল তমদুনা লাক্লি। লাইরিক অসিদা পুন্না শৈরেং ৫০ য়াওরি। পাবদা নুংঙাইরবা অমদি ফজরবা মখলগী শৈরেং অমদি ওইরি। মতুংদা শৈরেং কয়াসু ইরক্কনি হায়না থাজবা লৈ।


text:
Category: হকচাং পাওজেল
চহী ২দগী ১৮ ফাওবগী অঙাংশিংদা কোভেক্সিন কাপ্পগী অয়াবা পীখ্রে
নিউ দিল্লী, অক্টোবর ১২ : কোভিদ-১৯গী সাবজেক্ট এক্সপার্ট কমিটি (এস ই সী) না ভারত বায়োটেককী কোভেক্সিন চহী ২-১৮ গ্রুপকী অঙাংশিংদা ইমার্জেন্সিদা শীজিন্নবগী [...]
ম্যালেরিয়া ভেক্সিন `ডব্লিউএইচও’না এপ্রুভ তৌখ্রে
জেনেভা, অক্টোবর ০৬ : পুৱারীগী মরু ওইবা থৌদোকশিংগী মনুং চল্লগদবা খোঙথাং অমদা মালেমদা অহানবা ওইনা পুথোকপা ম্যালেরিয়া লায়না থিংবা ঙমগদবা ভেক্সিন য়ুমশকৈশা [...]
মণিপুরদা পুং ২৪দা চাদা ৫.৮ গী চাংদা পোজিটিব ওইখি
ইম্ফাল, সেপ্টেম্বর ১৮ : মণিপুরদা হৌখিবা পুং ২৪ দা কোবিদ পোজিটিব ওইবগী চাং চাদা ৫.৮ ওইরগা কোবিদতগী ফগৎখিবগী চাং চাদা ৯৬.৬১ ওইখি অদুগা মীওই ১৪০না পোজিটি [...]
মণিপুরদা কোভিদনা শিখিদবা নুমিৎ অমা থেংনখ্রে, হৌখিবা পুং ২৪ দা ২৮২ পোজিটিব, ২৯৪ ফগৎখি
ইম্ফাল, সেপ্টেম্বর ৭ : হৌখিবা পূং ২৪দা তোঙান-তোঙানবা মফমশিংদা মী ৩,৫৩৯ কোভিদ-১৯ টেস্ত তৌবদা ২৮২ পোজিটিব ওইখবগা লোয়ননা ষ্টেট অসিদা কোভিদ-১৯ পোজিটিব ওইব [...]
ভেক্সিন কাপথোক্লবা মতুংদা ফংবা ঙাকথোক্নবগী পাঙ্গল অদু থা খরদা য়াম্না হন্থরকই-য়ু কে স্টাডি
লন্ডন, আগস্ট ২৫: পৃথিবীগী লৈবাক কয়াদা কোভিদ-১৯ লাইনাদগী ঙাকথোক্নবগীদমক শীজিন্নরিবা ফাইজারগী ভেক্সিন অমসুং অস্ত্রাজেনেকাগী ভেক্সিন অসি ডোজ অনী শুনা কাপ [...]
মণিপুরদা থা মরি মখাদা চাং হেন্থনা পোজিটিভ ২৭৫ থেংনরে, ৬ শিরে
ইম্ফাল, আগস্ট ১৬ : কোভিদ-১৯ কমন কন্ট্রোল রুমগী ঙসি নুংথিলগী রিপোর্ট মতুংইন্না হৌখিবা পুং ২৪গী মনুংদা জেনারেল পোপুলেশন্দগী মীওই ২৭৫ (নুপা ১৩০, নুপী ১৪৫ [...]
সিলেটতা অনৌবা রেকোর্ড ওইনা ঙশি কভিদ-১৯না মরম ওইদুনা মীওই ২২ লৈখিদ্রে
সিলেট অফিস, আগস্ট ১১ : হান্নগি রেকোর্ড পুম্নমক থুগায়দুনা তমথিরবা করোনা ভাইরাস লায়না অসিনা মরম ওইদুনা সিলেট ডিভিশনদা পুং ২৪ মনুংদা মীওই ২২ লৈখিদ্রে, লো [...]
সার্স-কোভি-টু য়াওনা কোরোনাভাইরাস মখল কয়া হাত্তোকপা ঙম্বা মীওইবগী এন্টিবোডিশিং থেংনরে
নিউ ইয়র্ক, আগস্ট ৮ : কোরোনাভাইরাস মখল কয়া হাত্তোকপা ঙম্বা মীওইবগী হকচাংদা য়াওবা এন্টিবোডিশিং সাইন্টিস্টশিংনা থেংনখ্রে। মসিনা কেরোনা ভাইরাস মখল কয়া ঙ [...]
মণিপুরদা কোভিদকী চাং হন্থরে, পুং ২৪ দা ৪৬৭ মীওই পোজিটিব ওইখি, ৭ লৈখিদে
ইম্ফাল, আগষ্ট ০৯ : হৌখিবা পুং ২৪ অসিদা মীওই ৩০০৫ কোভিদ-১৯ টেষ্ট তৌবদা মীওই ৪৬৭ নৌনা পোজিটিভ ওইবগা লোয়ননা লাইচৎ অসিনা মরম ওইদুনা মীওই ৭ লৈখিদ্রে। ঙসি [...]
বাংলাদেশতা কোভিদ-১৯ লাইচৎনা মরম ওইদুনা মীওই ২৬৪ লৈখিদ্রে, পোজিটিব ১২,৭৪৪ থেংনখ্রে
ঢাকা, আগস্ট ০৫: লৈবাক অসিদা কোভিদ-১৯ লাইচৎনা মরম ওইদুনা পুং ২৪ দা খ্বাইদগী চাং ৱাংনা অনৌবা রেকর্ড অমা ওইনা ২৬৪ মীওই লৈখিদ্রে। নুমিৎ অসিগা থারগা লৈখিদ্ [...]


text:
ঙাকশেল মন্ত্রালয়
ইন্দিয়ান এয়র ফোর্সকীদমক ঐচ.এ.এলদগী ‘তেজাস’ লাইত কম্বেত এয়রক্রাফ ৮৩ লৈবা মন্ত্রীমন্দলনা অয়াবা পীরে
Posted On:
13 JAN 2021 5:27PM by PIB Imphal
জনুৱারি ১৩দা নিউ দিল্লিদা প্রধান মন্ত্রী শ্রী নরেন্দ্র মোদীনা লুচিংদুনা মন্ত্রীমন্দলগী মীফম পাংথোকখ্রে অমসুং লুপা করোর ৪৫,৬৯৬ চঙনা লাইত কম্বেত এয়রক্রাফ তেজাস এম.কে-১এ ফাইত্তর এয়রক্রাফ ৭৩ অমসুং লাইত কম্বেত এয়রক্রাফ তেজাস এম.কে-১ ত্রেন্নর এয়রক্রাফ ১০ লৈবা অমসুং দিজাইন অমসুং ইনফ্রাস্ত্রকচর শেমগৎনবগী লুপা করোর ১,২০২ কাইথোকপগী অয়াবা পীরে।
লাইত কম্বেত এয়রক্রাফ তেজাস এম.কে-১এ মখল অসি লৈবাক অসিদা দিজাইন তৌবা অমসুং পুথোকপা মরিশুবা জেনেরেসনগী অফবা ফাইত্তর এয়রক্রাফনি। এয়রক্রাফ অসিদা ইন্দিয়ান এয়র ফোর্সনা মথৌ পাংথোকপা মতমদা দরকার ওইবশিং ফংনবা এক্তিব ইলেকত্রোনিকেল্লি স্কেন এরে(এ ই এস ই)রাদার, বিয়োন্দ ভিজুএল রেঞ্জ(বি ভি আর) মিসাইল, ইলেকত্রোনিক ৱারফিয়ার(ই দব্লিউ) সুইত অমসুং এয়র তু এয়র রিফুয়েল্লিং(এ এ আর) য়াওরে। লৈবাক অসিগী মচাক-মথুম চাদা ৫০না শাবা ভারত মশানা দিজাইন তৌবা অমসুং শাবা কম্বেত এয়রক্রাফ লৈবা হন্দক্কী অসিনা অহানবনি অমসুং অরোইবদা লৈবাক অসিগী মচাক-মথুম চাদা ৬০ হেন্না শীজিন্নগনি।
প্রোজেক অসিগী মখাদা এ.আই.এফনা মখোয়গী বেজ দিপোশিংদা মখোয়না এয়রক্রাফশিং শেমজিন-শাজিনবগী অয়াবসু মন্ত্রীমন্দলনা পীরে অমসুং মসিনা মিসন ক্রিতিকেল সিস্তেমশিং ঙাইনবগী মতম হন্থহনগনি অমসুং ওপরেসনশিংদা শীজিন্ননবা এয়রক্রাফ মশিং য়াম্না লৈবা হেনগৎহনগনি। থৌরাং অসিনা মখোয়গী বেজশিংদা রিপ্যার তৌনবা দরকার ওইবশিং ফংহন্দুনা এ.আই.এফনা ফ্লিতশিং ফজনা অমসুং মতিক চানা শীজিন্নবা ঙমহনগনি।
অত্মানির্ভর ভারত অভিয়ানগী মখাদা, ঙাক-শেনগী লমদা লৈবাক অসিনা মশাগী ওইবা অৱাংবা থাক্কী তেক্নোলোজিশিং শীজিন্নদুনা খুৎলায়শিং দিজাইন তৌবা অমসুং পুথোকপগী থবক মখা তানা হেনগৎলক্লি। হিন্দুস্থান এরোনোতিক্স লিমিতেদ(হাল)না লাইত কম্বেত এয়রক্রাফ শাবা অসিনা অত্মানির্ভর ভারতকী থবক মখা তানা ফগৎহল্লগনি অমসুং লৈবাক অসিদা মশাগী ওইনা ঙাক-শেনগী খুৎলায়শিং পুথোকপা অমসুং দিফেন্স ইন্দস্ত্রি চাউখৎপা হেনগৎহল্লগনি। এয়রক্রাফশিং অসি লৈনবগীদমক এম.এস.এম.ইশিং য়াওনা দিজাইন অমসুং মেনুফেকচরিংগী হিরমদা থবক তৌরিবা ভারতকী কম্পেনি ৫০০ রোমগা হালগা থবক তৌমিন্নগনি। থবক অসিনা ভারতকী এরোস্পেস মেনুফেকচরিংগী থবকশিং অসি অত্মানির্ভরগী ফিবম অমা পুরকপদা মতেং পাংলগনি।
*****
(Release ID: 1688434)
Visitor Counter : 37
Read this release in:
Malayalam
,
English
,
Urdu
,
Marathi
,
Hindi
,
Bengali
,
Punjabi
,
Gujarati
,
Odia
,
Telugu
,
Kannada


text:
স্কীমস
Filter Scheme category wise
সি এম গী হকশেলগী তেংবাং
চিফ মিনিষ্টরগী হকশেলগী তেংবাংদা চাউরাকপা মীৎয়েং (CMHT) চিফ মিনিষ্টরগী হকশেলগী তেংবাং অসি মণিপুর লৈঙাক্না পায়খৎপা মীয়ামদা থাজবা পীবা হকশেলগী স্কিম অমনি। স্কিম অসিনা SECC গী মনুং চনবা লায়রবগী পন্খৈ মখাদা লৈবা ইমুংগী মীওইশিংনা খনগৎলবা অনা লাইয়েংশিংদা লূপা লাক্ষ অনি ফাওবা শেল তিংদনা লাইয়েংবা য়াহল্লি। চীফ মিনিষ্টরগী হকশেলগী টেংবাং(CMHT) গী পান্দমশিং স্কিম অসিনা খনগৎলবা অনা লাইয়েংশঙশিংদা মখাদা পীরিবা অরুবা লায়না ৭সিগী প্রাইমারি অমদি সেকেণ্ডরি থাক্কী লাইয়েংশিং ফংহল্লি: কার্ডিওভাস্কুলার(থম্মোয়গী)লায়নাশিং কেন্সর কিডনিগী লায়নাশিং…


text:
ঙসি (জুলাই ৩০) ফোঙগদৌরিবা এনআরসিগী ফাইনেল দ্রাফ্ট
অসিদা কাছার জিলাদগী মীওই লাখ অনিগা লিশিং কুননিপান রোম খত্থহৌরবা য়াই হায়না পাউগী লিখুন অমনা হায়রি। জিলা অসিগী অপুনবা মীওই লাখ তরানিপান
লিশিং তরামাপনগী মনুংদা মীওই লাখ তরামঙা লিশিং মরিফুতরাগী মীং য়াওরকপা য়াই হায়রি। চাওরাক্না কাছার
জিলাগী চাদা ৮৭.৪২গী মীং য়াওগনি হায়না পাউ অসিনা মখা তারি।
লখিপুরদা মীওই লাখ অনিগা লিশিং
নিফুমরিগী মনুংদা মীওই লাখ অনিগা লিশিং তরামরি, সোনাইদা মীওই লাখ মরিগা লিশিং
তরামরিগী মনুংদা মীওই লাখ অহুমগা লিশিং হুমফুতরামরি, কাতিগোরাদা মীওই লাখ অহুমগা
লিশিং তরাতরুককী মনুংদা মীওই লাখ অনিগা লিশিং মরিফুনিথোই অমসুং উধারবন্দদা মীওই
লাখ অমগা লিশিং কুনমাপনগী মনুংদা মীওই লাখ অমগা লিশিং কুনরোম য়াওবগী ৱাফম পল্লি।
শিলচর সার্কলদগী য়ামদ্রবদা মীওই লাখ অমগা লিশিং তরামঙারোম খত্থহৌবা য়াই।
খৃকুমজা ১৯৭১গী মার্চ২৫গী মমাংদগী
আসামদা লৈরক্লবশিংতবু ভারতকী নাগরিক অমা ওইনা এনআরসিদা মীং য়াওগনি। লেমহৌরিবা
অতৈবুনা মপান্দগী অয়াবা য়াওদনা চঙলকপনি হায়না লৌগনি।
অদুম ওইনমক এনআরসিদা মীং য়াওরক্তবা
ভারতকী অশেংবা নাগরিকশিং থোইদোক্না মীপাইনিঙাই ওইদে মরমদি আগস্ট থাদগী হৌরগা অমুক মরী লৈনবা এনআরসি কেন্দ্রশিংদা ৱাকৎপগী খুদোংচাবা
পীগনি হায়রি।
সুপ্রিম কোর্টকী য়াথং মতুং ইন্না এনআরসি
শেম্বগী থবক হৌখিবনি। হৌখিবা দিসেম্বরগী ৩১দা এনআরসিগী অহানবা দ্রাফট্ ফোঙখি।
মদুদা মীওই কোতি ৩.২৯না মীংজনচে পিশিল্লকখিবগী মনুংদা মীওই কোতি ১.৯ অহানবা
দ্রাফ্ট অদুদা মীং য়াওরকখিবনি।
Pao sing asi ga loinana atei e-pao gi damak


text:
লখিপুর, সেপ্তেম্বর৫, ২০২০ঃ ছার জিলাগী চান্দমলৈকায়গী হরি মন্দির মাণ্ডোপতা ঙরাং য়…
লখিপুর ৪, সেপ্তেম্বর ২০২০ঃ আসাম দর্শন স্কীমগী মখাদা আসামগী বিধান সভা কেন্দ…
লখিরপুর, ৪ সেপ্তেম্বর ২০২০ঃলখিপুরগী এমএলএ শ্রী রাজদীপ গোৱালানা হোৎনবদগী লমদম অসিগী মীয়…
লখিপুরওনলাইন, ৪ সেপ্তেম্বর ২০২০ঃ বরখোলাদা খুন্দারিবা মৈতৈ খুনশিংদা ঙরাং পোস্ত কার…
আগরতলা, ৩ সেপ্তেম্বর ২০২০ঃ ত্রিপুরা লৈঙাক্কী হান্নগী মিনিস্টর য়েলাম বিরজিত সিংহগী…
লখিপুর কাছার, সেপ্তেম্বর ০২, ২০২০ঃ মনিপুরী য়ুথ ফ্রোন্ট অফ আসাম মায়ফানা মনিপুরী ল…
লখিপুর কাছার, সেপ্তেম্বর ০১, ২০২০ঃ লোনগা মরী লৈননা লেপ্তনা চৎথরকপা মনিপুরী য়ুথস্ …
লখিপুর কাছার, আগষ্ট ৩১, ২০২০ঃ য়াইফ লীচীং ক্লাব অমদি ইন্তিগ্রেতেদ মাদার এসোসিয়েসন…
লখিপুর, ২৭ আগস্ট ২০২০ঃ মনিপুরী য়ুথস্ ফ্রোন্ত অফ আসাম মায়ফানা চৎথরকলিবা লোনগী ওইব…
বরাক তম্পাক্কী খোমজিনবা পাউ ০১-০৮-২০২০ মনিপুরী য়ুথস্ ফ্রোন্ত অফ আসাম মায়ফাগী উধারবন্…
বরাক তম্পাক্কী খোমজিনবা পাউ ৩১-০৭-২০২০ বিন্নাকান্দি পার্ত তুগী মনুং চনবা ৱাংখেম লৈকা…
Barak Tampak ki Khomjinba Pao - 22 July 2020
Barak Tampak ki Khomjinba Pao - 21 July 2020
Barak Tampak ki Khomjinba Pao - 20 July 2020
Barak Tampak ki Khomjinba Pao - 19 July 2020
Barak Tampak ki Khomjinba Pao - 18 July 2020
বরাক তম্পাক্কী খোমজিনবা পাউ ১৭-০৭-২০২০ শিলচর মেদিকেলদা লায়কন্নরম্বা জানিগঞ্জ…
Barak Tampak ki Khomjinba Pao - 17 July 2020
Barak Tampak ki Khomjinba Pao - 16 July 2020
Barak Tampak ki Khomjinba Pao - 15 July 2020


text:
লাক্লিবা দিসেম্বরগী তাং ৫ অমসুং ৯ দা তাঙ্কক অনি থোক্না পঞ্চায়েত মীখল পাঙথোক্লগনি। গ…
সহদেব নমশুদ্র (ফোতোঃ দি হিন্দু) "মখোয়না ঐখোয় তরুক্তা নোংমৈ কাপশিল্লকখিবগা লোয়…
পিক্লিবী মচানুপীগা লোয়ননা অর্চনা অফিসতা থবক শুবা নহা ওইরিবী মমা অমনা মচাবু মহাক্…
হেস্ তেগ্ মী-টু (#MeToo) গী ৱাফম অসি ভারত্তা হৌজিক য়াম্না কন্না ঈহৌরকলি। আলিয়া ভট্ …
WhatsApp is reportedly working on an update with three new features for its app on…
মথং চহীগী জুলাই থাদগী লৈবাক অসিগী মফম পুম্বদা মখল অমখক্তগী দ্রাইভিং লাইসেন্স অমসুং …
মতম কুইনা ঙাইরক্লবা তুংদা গুগলনা মখোয়গী নৌনা পুথোকপা স্মার্টফোন Pixel 3 অমসুং Pix…


text:
থবক শুবা, মীয়ামগী ৱাকৎ অমসুং পেন্সন মন্ত্রালয়
কেবিনেৎনা কম্মন ইলিজিবিলিতী তেস্ত পাঙথোক্নবা নেস্নেল রিক্রুইতমেন্ত এজেন্সী শেম্বগী অয়াবা পীখ্রে
Posted On:
19 AUG 2020 4:30PM by PIB Imphal
কেবিনেৎনা নেস্নেল রিক্রুইতমেন্ত এজেন্সী (এন.আর.এ.) শেম্বগী অয়াবা পীদুনা কেন্দ্র সরকারগী থবক খনবগী মওং মশক থোক্না শেমদোকপগী লম্বী য়াৎখ্রে
এন.আর.এ.: স্তাফ সেলেক্সন কম্মিসন (এস.এস.সি.), রেলৱে রিক্রুইতমেন্ত বোর্দ (আর.আর.বি.) অমসুং ইন্সতিত্যুৎ ওফ বেঙ্কিং সর্বিস পর্সোন্নেল (আই.বি.পি.এস.)না পাঙথোকপা অহানবা থাক্কী পরিখাশিং এজেন্সী-য়াম্বা বোদী অমনা য়েংশিল্লগনি
এস.এস.সি., আর.আর.বি. অমসুং আই.বি.পি.এস.কী অহানবা থাক্কী কেন্দিদেৎশিং অসি কম্মন ইলিজিবিলিতী তেস্ত (সি.ই.তি.)না স্ক্রীন তৌগনি
সি.ই.তি.: মশক থোকপা শেমদোকপা অমা ওইনা গ্রেজুএৎশিং, সেকন্দরী (ক্লাস ১২ পাস তৌরবা) অমসুং মেত্রিক্যুলেৎ (ক্লাস ১০ পাস তৌরবা) কেন্দিদেৎশিংগী কম্প্যুতরদা য়ুম্ফম ওইবা ওনলাইন কম্মন ইলিজিবিলিতী (সি.ই.তি.) তেস্ত পাঙথোক্কনি
জিলা খুদিংদা সি.ই.তি.: খুঙ্গংগী নহাশিং, নুপীশিং অমসুং শোত্থরবা কেন্দিদেৎশিংনা খুদোংচাবা ফংবদা লায়রগনি
সি.ই.তি.: এস্পিরেস্নেল জিলাশিংদা লৈবা তেস্ত সেন্তরশিং নুংঙাইহনবদা তেংবাংবা
সি.ই.তি.: থবক লৌবগী থৌওংদা মান্নবা শেমদোকপা পুরকপা
সি.ই.তি. য়ৌরক্লে, পরিখা য়াম্বগী মওং চৎখ্রগনি
এন.আর.এ.গী সি.ই.তি.: মওং তাদবা থবক তৌহন্দনবা আই.সি.তি. পাক চাউনা পাঙথোকপা
সি.ই.তি.: মতিক চাবা কেন্দিদেৎশিংগী অহানবা থাক্কী স্ক্রীনিং তৌবা
সি.ই.তি.না রিক্রুইতমেন্ত সাইকল হন্থহল্লগনি
এন.আর.এ.না খুঙ্গংগী নহাশিংগী মোক তেস্ত পাঙথোক্কনি
এন.আর.এ.গী মোক তেস্ত লৈগনি, ২৪x৭কী হেল্পলাইন অমসুং ৱাকৎপগী পোর্তেল
প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী কেবিনেৎনা নেস্নেল রিক্রুইতমেন্ত এজেন্সী (এন.আর.এ.) শেম্বগী অয়াবা পীদুনা কেন্দ্র সরকারগী থবক খনবগী মওং মশক থোক্না শেমদোকপগী লম্বী য়াৎখ্রে।
থবক লৌবদা শেমদোকপা- নহাশিং অচৌবা কান্নবা পীবা
হৌজিক্কী মতমসিদা সরকারগী থবক থিবা মীওইশিংনা পরিখা থাবগী মতিক চাবশিংগী মান্নবা কয়া য়াওদুনা মশিং য়াম্বা থবক লৌবগী এজেন্সীশিংনা পাঙথোকপা থবক কয়াগী তোঙান তোঙানবা পরিখা থাবগী তঙাই ফদবা লৈরি। মশিং য়াম্বা থবক লৌবগী এজেন্সীশিং অসিদা কেন্দিদেৎশিংনা ফী পীদুনা অমসুং তোঙান তোঙানবা পরিখা কয়া থানবা অরাপ্পা মফমশিংদা চৎনরি। মসিগী য়াম্লবা পরিখাশিং অসিনা কেন্দিদেৎশিংদা অৱাবা পীবতা নত্তনা থবক লৌরিবা এজেন্সীশিংদসু হঞ্জিন্না তিংদ্রসু য়ারবা চাদিং তিংবা, লো অমসুং ওর্দর/সেক্যুরিতীগা মরী লৈনবা খুদোংচাদবশিং অমসুং মফমগা মরী লৈনবা খুদোংচাদবা কয়াসু থেংনহল্লি। চাংচৎকী ওইনা হায়রিবা পরিখাশিং অসিদা মীওই কোতি ২.৫দগী ৩ ফাওবনা পরিখাশিং অসি থানরি। কম্মন ইলিজিবিলিতী তেস্ত অমনা পরিখা অমখক থাদুনা হায়রিবা থবক লৌবগী এজেন্সীশিং অসিগী মনুংদা অমদা নত্ত্রগা পুল্লপ্তা অৱাংবা থাক্কী পরিখা থানবা হায়বা য়ারগনি। মসিনা কেন্দিদেৎশিংদা তসেংনা কান্নবা অমা পীরগনি।
নেস্নেল রিক্রুইতমেন্ত এজেস্নী (এন.আর.এ.)
এজেন্সী ময়াম্না পুনবা নেস্নেল রিক্রুইতমেন্ত এজেন্সী (এন.আর.এ.) কৌবা বোদী অমনা গ্রুপ বি. অমসুং সি. (নন-তেক্নিকেল) পোস্তশিংগী মী খন্নবা কেন্দিদেৎ খন্দোক্নবা কম্মন ইলিজিবিলিতী তেস্ত (সি.ই.তি.) অমা পাঙথোক্কনি। এন.আর.এ.দা রেলৱেজ মন্ত্রালয়, ফাইনান্স/ ফাইনেন্সিএল সর্বিস বিভাগকী মন্ত্রালয়, এস.এস.সি., আর.আর.বি. অমসুং আই.বি.পি.এস.কী মীহুৎশিং য়াওগনি। কেন্দ্র সরকারগী থবক খনবগী হীরমদা এন.আর.এ.না মতমগা চানবা তেক্নোলোজী অমসুং খ্বাইদগী ফবা চৎনবী পুরক্কনি হায়বগী থাজবা থম্লি।
পরিখা সেন্তর য়ৌবদা লাইহনবা
জিলা খুদিংদা পরিখাগী সেন্তর লৈহনবা অসিনা অরাপ্পদা লৈবা কেন্দিদেৎশিংদা য়াম্না চাউবা খুদোংচাবা পীরগনি। এস্পিরেস্নেল জিলা ১১৭তা পরিখাগী সেন্তর লৈহন্নবা অখন্নবা মিৎয়েং চংলিবা অসিনা কেন্দিদেৎশিংনা মখোয়গী লৈফমগী অনকপদা পরিখা থাফম লৈহন্দুনা য়াম্না কান্নহল্লগনি। শেল চংবা, চৎনবা শেম-শাবা, তেক্ত কায়দবা অমসুং অতোপ্পা হীরম কয়াদা কান্নবা পীরগনি। মসিগী খুদোংচাবা অসিনা খুঙ্গংগী কেন্দিদেৎশিংদা পরিখা থাফম নকহনবতা নত্তনা অরাপ্পা মফমশিংদা লৈবা খুঙ্গংগী কেন্দিদেৎ অয়াম্বদসু পরিখা থাবগী ইথিল পীবগা লোয়ননা কেন্দ্র সরকারগী থবক তৌদুনা মীহুৎ শিনবসু ঙমহনগনি। মীয়ামদা থবক্কী খুদোংচাবা কয়া নকশিনহনবা অসিনা নহাশিংগী পুন্সি মহিংদা নুংঙাইহনবা ওইবগী অফবা খোঙথাং অমনি।
লায়রবা কেন্দিদেৎশিংদা চাউনা তেংবাংবা
হৌজিক হৌজিক্কী ওইনা কেন্দিদেৎ অমনা থবক লৌবা এজেন্সী ময়াম্না পাঙথোকপা তোঙান তোঙানবা পরিখা কয়া থাবা তারি। পরিখাগী ফীগী মথক্তা কেন্দিদেৎ অমনা চৎথোক-চৎশিন তৌবা, মফম অমদা লৈবগী হীরম্নচিংবা কয়াদা অহেনবা শেনফম কয়া তিংলি। পরিখা অমখক লৈবা অসিনা হায়রিবা খুদোংচাবা কয়া অমদি হন্থহল্লগনি।
নুপী কেন্দিদেৎশিংদা য়াম্না চাউনা কান্নহল্লগনি
মরু ওইনা খুঙ্গংগী মফমদা লৈবী নুপী কেন্দিদেৎশিংনা চৎথোক-চৎশিন অমসুং অরাপ্পা মফমদা লৈবনচিংবা খুদোংচাদবা কয়া থেংনবা অসিনা মরম ওইদুনা পরিখা মশিং য়াম্না থাবদা অয়েৎপা কয়া অমা থেংনরি। করিগুম্বা মতমদা মখোয়গী ওইনদি অরাপ্পা মফমদা লৈবা পরিখা থাফম অসিদা চৎমিন্ননবা মতিক চাবা মীওই অমা থিবগী তঙাই ফদবসু লৈ। জিলা খুদিংদা পরিখা থাফম লৈহল্লকপা অসিনা খুঙ্গংগী মফমগী কেন্দিদেৎ কয়াদা কান্নবা পীবতা নত্তনা মসিনা য়াম্না মরু ওইনা মসিগী নুপীশিংদা অহেনবা কান্নবা পীরি।
খুঙ্গংগী মফমগী নুপী কেন্দিদেৎশিংগী অচৌবা কান্নবা
শেল-থুমগী অমসুং অতোপ্পা হীরমশিংগী খুদোংচাদবা কয়া য়েংলুরগদি খুঙ্গংগী মফমদা লৈবা কেন্দিদেৎশিংদি মখোয়না করম্বা পরিখা ওইনা থাগদগে হায়না খনবগী ফিভম কয়া লৈ। এন.আর.এ.গী মখাদা পরিখা অমখক্তদা থাদুনা অপাম্বা থবক কয়া অমা খনবা য়াবগী খুদোংচাবা লৈরে। এন.আর.এ.না অহানবা থাক/তাইয়র ১গী পরিখাশিং পাঙথোক্কনি অমসুং মসিনা মখা তাবা থবক অতোপ্পা কয়া খনবগী অহৌবা খোঙথাংনি।
সি.ই.তি.দা ফংবা স্কোর অসি চহি অহুম চৎনগনি অমসুং পরিখা থাবগী অকক্নবা মশিং লৈরোই
কেন্দিদেৎ অমগী সি.ই.তি. স্কোর অসি পরিখা হায়দোকপা নুমিত্তগী চহি অহুম চৎনগনি। চৎনবা য়ারবা স্কোরগী খাইদগী ফবা অদু কেন্দিদেৎ অমগী হৌজিক্কী স্কোরনি হায়না লৌগনি। কেন্দিদেৎ অমনা মহাক্কী মশাগী চহিগী অয়াবগী মতুং ইন্না সি.ই.তি.গী সবজেক্ত অমদা পরিখা থাবগী অকক্নবা মশিং লৈরোই। পরিখা থাবগী চহিদা কোমথোকপগী ওইনদি এস.সি./এস.তি./ও.বি.সি.গী কেন্দিদেৎশিং অমসুং অতোপ্পা কাংলুপকী ওইনা হৌজিক লৈরিবা সরকারগী কাঙলোনগী মতুং অদুমক ইনগনি। মসিনা চহি খুদিংগী অসিগুম্বা পরিখা থানবা হোৎনবদা কেন্দিদেৎশিংনা মতম, শেল অমসুং হোৎনখিবা কয়া অসিবু য়াম্না হন্থহনগনি।
স্তেন্দর্দ ওইরবা তেস্তিং
এন.আর.এ.না গ্রেজুএৎ, হাইয়র সেকন্দরী (ক্লাস ১২ পাস তৌবশিং) অমসুং মেত্রিক্যুলেৎ (ক্লাস ১০ পাস তৌরবশিং)কী থাক অহুমগী ওইনা হৌজিক স্তাফ সেলেক্সন কম্মিসন (এস.এস.সি.), রেলৱে রিক্রুইতমেন্ত বোর্দ (আর.আর.বি.) অমসুং ইন্সতিত্যুৎ ওফ বেঙ্কিং সর্বিস পর্সোন্নেল (আই.বি.পি.এস.) হৌজিক লৌরিবা নন-তেক্নিকেল পোস্তশিংগী ওইনা তোঙানবা সি.ই.তি. অহুম লৈগনি। সি.ই.তি.গী থাক্তা স্কোরগী স্ক্রীনিং তৌবা অসিদা য়ুম্ফম ওইরগা মরী লৈনবা থবক লৌবগী এজেন্সীশিংনা পাঙথোকপা তোঙানবা অখন্নবা তাইয়রশিংগী (২ অমসুং ৩নচিংবা) পরিখাগী স্কোরগী মতুং ইন্না অকোনবগী থবক খনবগী থৌওং পাঙথোক্কনি। তেস্ত অসিগী করিকলম অসি চৎনরিবা অসিগা অদুমক মান্নগনি। করিকলম তোঙানবগী মতুং ইন্না পরিখা খুদিংগী তোঙান তোঙান্না হোৎনদা থেংনরিবা অৱাবা কয়া অসিদগী মসিনা কেন্দিদেৎশিংবু কোমহল্লগনি।
তেস্তকী মতম লেপ্পা অমসুং পরিখা থাফম খনবা
কেন্দিদেৎশিংনা মীয়ামগী ওইবা পোর্তেল অমখক্তদা রেজিস্তর তৌবা অমসুং পরিখা থাফম খনবগী খুদোংচাবা লৈগনি। মফম ফংবগী মতুং ইন্না মখোয়দা পরিখা থাফম পীগনি। মসিগী থৌওং অসিগী মপুং ওইবা পান্দমদি কেন্দিদেৎশিংনা মখাওয়গী অপাম্বা পরিখা থাবা মতম অমসুং মফম খলহনবা য়াবা অসিনি।
এন.আর.এ.গী আউৎরিচ এক্তিবিতীশিং
লোল য়াম্বা
সি.ই.তি. অসি লোল ময়াম অমদা থাবা য়াগনি। মসিনা লৈবাক অসিগী তোঙান তোঙানবা মফমগী মীওইশিংদা পরিখা থাবদা য়াম্না তেংবাংগনি অমসুং মসিদা খল্লকপগী অতৈগা চপ-মান্নবা খুদোংচাবা ফংগনি।
স্কোর- থবক লৌবগী এজেন্সী কয়াদা য়ৌবা ঙম্বা
অহানবগী ওইনা স্কোরশিং অসি থবক লৌবগী মরু ওইবা এজেন্সী অহুম্না শিজিন্নগনি। তৌবতবু, মতমগী মতুং ইন্না কেন্দ্র সরকারগী অতোপ্পা থবক লৌবগী এজেন্সীশিংনসু মসিগী চৎনবী অসি শিজিন্নরক্কনি। মখা তাবা ওইনা, মসিনা অপাম্বগী মতুং ইন্না পব্লিক্কী অমসুং লন্নাইগী দোমেনশিংসু মসিদা য়াওরকপা য়াবগী খুদোংচাবা লৈগনি। মতৌ অসুম্না তুংদদি সি.ই.তি. স্কোর অসি কেন্দ্র সরকার, রাজ্য/য়ু.তি. সরকারশিং, পব্লিক সেক্তর অন্দরতেকিংশিং অমসুং লন্নাইগী সেক্তরশিংগী মরক্তসু লান্নদুনা শিজিন্নরক্কনি। মসিনা অসিগুম্বা ওর্গনাইজেসনশিংদা থবক লৌবদা মতম অমসুং শেল য়াম্না তিংলরোই।
থবক লৌবগী থৌওংবু তেনশিলহনবা
ইলিজিবিলিতী তেস্ত অমখক লৈবা অসিনা থবক লৌবগী থৌওংবু য়াম্না তেনশিনলহল্লগনি। বিভাগ খরদি অনিশুবা থাক্কী তেস্ত লৌদনা সি.ই.তি. স্কোর, ফিজিকেল তেস্ত অমসুং মেদিকেল একজামিনেসন্দা য়ুম্ফম ওইদুনা থবক লৌবগী মতাংদা ৱাফম থম্লক্লি। মসিনা খোঙ্কাপ অসিবু য়াম্না তেনশিলহন্দুনা নহা কয়াদা খুদোংচাবা য়াম্না পীগনি।
শেলথুমগী ওইবা ফিভম
নেস্নেল রিক্রুইতমেন্ত এজেন্সী (এন.আর.এ.)গী ওইনা সরকারনা লুপা কোতি ১৫১৫.৫৭ শেন্থংগী অয়াবা পীখ্রে। মসিগী থবক অসি চহি অহুমগী মনুংদা পাঙথোক্কনি। এন.আর.এ. শেম্বা খক্তা নত্তনা এস্পিরেস্নেল জিলা ১১৭তা পরিখাগী ইনফ্রাস্ত্রকচর শেমগৎপগী অচংবা শেনফমসু সরকারনা পুথোক্কনি।
*****
(Release ID: 1647050)
Visitor Counter : 31


text:
প্রধানমন্ত্রীগী লোইশঙ
প্রধান মন্ত্রী নরেন্দ্র মোদীনা জুন ২০, ২০২০দা কোবিদ-১৯ শন্দোক্লকপদগী মশাগী খুঙ্গংশিংদা হন্নখ্রবা অতোপ্পা লমদা থবক শুরুবা শিন্মীশিংদা থবক্কী খুদোংচাবা অমসুং হিংনবগী লম্বী পীনবগীদমক গরীব কল্যান রোজগার অভিয়ান হৌদোকখ্রে
অভিয়ান অসিনা মতম শাংনা চৎকদবা খুঙ্গংগী শেমগৎ-শাগৎপশিংদা অমসুং খুঙ্গংশিংদা হৌজিক্কানগী ওইবা ইন্তর্নেৎকুম্বা খুদোংচাবশিং পীবদা মিৎয়েং থম্লিঃ প্রধান মন্ত্রী
অতোপ্পা লমদা থবক শুরুবা খুঙ্গংগী শিন্মীশিনা য়ুমদগী লাপ্তনা থবক শুবা ফংজনবা মখোয়গী হৈথোই-শিংথোইবশিং খঙদোক্নবগী থবক পায়খৎলিঃ প্রধান মন্ত্রী
রাজ্য ৬কী জিল্লা ১১৬তা নুমিৎ ১২৫নিদা মিসন মোদ কেম্পেন অমদা লুপা কোতি ৫০,০০০গী ওইগদবা প্রোজেক্ত থবক ওইনা পায়খৎলগনি
Posted On:
20 JUN 2020 2:06PM by PIB Imphal
মাং তাক্নীংঙাই ওইরবা কোবিদ-১৯না মরম ওইদুনা অতোপ্পা লমদা থবক শুদুনা হিংবা শিন্মী কয়া অমনা মশাগী খুঙ্গংশিংদা হল্লক্লিবশিং অসি য়েংলদুনা মখোয়বু মপাঙ্গল পীবীনবা অমসুং মখোয়গী খুঙ্গংশিংদা হিংবগী লম্বী পীবীনবগীদমক প্রধান মন্ত্রী নরেন্দ্র মোদীনা ঙসি 'গরীব কল্যান রোজগার অভিয়ান' কৌবা পাক শন্না খুঙ্গংগী মীয়ামদা থবক পীননবা কেম্পেন অমা হৌদোকখ্রে। অভিয়ান অসি বিহারগী খাগরিয়া জিল্লাদা লৈবা বেলদৌর ব্লোক্কী তেলিহারদগী জুন ২০ (থাংজ)দা শরুক য়ারিবা রাজ্যশিংগী মুখ্য মন্ত্রীশিং অমসুং মহুৎ শিন্দুনা লাকপশিং, কেন্দ্রগী তোঙান-তোঙানবা মন্ত্রীশিং অমসুং অতোপ্পা কয়ানা শরুক য়াদুনা ভিদিও কনফরেন্সকী খুথাংদা হৌদোকখি।
প্রধান মন্ত্রীনা গরীব কল্যান রোজগার য়োজনা হৌদোকখিবা বিহারগী খাগরিয়া জিল্লাদা লৈবা তেলিহার খুঙ্গংগী খুঞ্জাশিংগা লোইননা থাপনা ভিদিও কনফরেন্সকী খুথাংদা ৱারী শানখি।
প্রধান মন্ত্রীনা অতোপ্পা লমদা থবক শুদুনা লৈরুবা শিন্মীশিংদা মখোয়গী হৌজিক ওইরিবা থবক্কী ফিবম অমসুং লোকদাউনগী মনুংদা হৌদোকখিবা য়াইফ-থৌরাংগীদমক পায়খৎখিবা তোঙান-তোঙানবা থৌশিলশিং অদু মখোয়দা ফংব্রা হায়বদু হংখি।
ৱারী শানরবা মতুংদা শ্রী মোদীনা অপেনবা ফোংদোকখি অমসুং কোবিদ-১৯ লান্থেংনবা মতমদা ভারতকী খুঙ্গংগী মীয়াম্না করম্না পুকচেল চেৎনা লেপখিবগে হায়বদু থমখি অমসুং খুদোংথীরবা মতম অসিদা মসিনা লৈবাক পুম্বদা অমসুং মালেমদা করম্না পুক্নিং থৌগৎপগে হায়বদু থমখি।
প্রধান মন্ত্রীনা হায়খি মদুদি কেন্দ্র সরকার অমসুং রাজ্য সরকারশিংনা লাইরবশিং অমসুং অতোপ্পা লমদা থবক শুবা চৎলিবশিংগীদমক অদুক্কী মতিক খল্লি।
আত্মা নির্ভর ভারত কেম্পেন অসি প্রধান মন্ত্রী গরীব কল্যান য়োজনাগী মখাদা লুপা কোতি ১.৭৫গা লোইননা হৌদোকখিবনি হায়না প্রধান মন্ত্রী ফোংদোকখি।
মহাক্না হায়খি, কেন্দ্র অমসুং রাজ্য সরকারনা ময়ুমদা হল্লক্নিংবা অতোপ্পা লমদা থবক শুরিবা শিন্মীশিংগীদমক অখন্নবা শ্রামিক এক্সপ্রেস ত্রেনশিং থাখি।
প্রধান মন্ত্রীনা মসিগী নুমিৎ অসিবু লাইরবা মীয়ামগীদমক, মখোয়গী থবক্কীদমক হৌদোকপা অচৌবা কেম্পেন অমনি হায়রদুনা মসিবু পুৱারীদা লৈহৌরগদবা নুমিৎ অমনি হায়না ফোংদোকখি।
মসিগী কেম্পেন অসি শিন্মী ওইনা লৈরিবা ইনাও অমসুং ইচলশিংগীদমক, নহাশিংগীদমক, ঐখোয়গী খুঙ্গংদা লৈরিবা ইচল অমসুং ইচাশিংদা কত্থোক্লবনি। মসিগী কেম্পেন অসিগী মখাদা শিন্মীশিংনা মখোয়গী ময়ুমদগী লাপ্তনা থবক শুবা ফংনবা হোৎনবা হায়বসি ঐখোয়গী পান্দম্নি হায়না মহাক্না ফোংদোকখি।
খুঙ্গংদা মতম শাংনা চৎপা অফবা ইনফ্রাস্ত্রকচরশিং শাগৎনবগীদক গরীব কল্যান রোজগার অভিয়ানগী মখাদা লুপা কোতি ৫০,০০০ কাইথগনি হায়না প্রধান মন্ত্রীনা লাউথোকখি।
তোঙান-তোঙানবা চাউখৎ থৌরাংগী থবক্কীদমক খুঙ্গংশিংদা থবক পীননবগীদমক থবক ২৫ লৌখৎলে হায়না মহাক্না হায়খি। হায়রিবা থবক ২৫ নত্ত্রগা প্রোজেক্তশিং অসি লাইরবশিংগী য়ুমকৈ শাবদা, প্লান্তেসন, জল জীবন মিসনগী মখাদা থক্নবা ঈশিং পীবা, পঞ্চায়ৎ ভাবনশিং, কম্ম্যুনিতী তোইলেৎ, খুঙ্গংগী মন্দিশিং, খুঙ্গংগী লম্বী, শঙ্গোন শঙ, অঙ্গনৱাদি ভাবন্নচিংবা অতোপ্পা ইনফ্রাস্তকচরশিং শেমগৎ শাগৎপগী তঙাইফদবশিং পীবগা মরী লৈনৈ।
অভিয়ান অসিনা খুঙ্গংগী মফমশিংদা হৌজিক্কানগী ওইবা খুদোংচাবশিংসু পীগনি হায়না প্রধান মন্ত্রীনা ফোংদোকখি। মহাক্না হায়খি, নহাশিং অমসুং অঙাংশিংগীদমক য়ুম্থোং খুদিংদা খোংজেল য়াঙবা অমসুং মমল হোঙবা ইন্তর্নেৎ পীবা হায়বসি য়াম্নমক তঙাইফদ্রে। প্রধান মন্ত্রীনা হায়খি মদুদি খুঙ্গংগী মফমশিংনা শহরদগী হেন্না ইন্তর্নেৎ শীজিন্নবসি হন্দক্না অহানবা ওইরে। মরম অসিনা ফাইবর কেবলশিং ফুম্বা অমসুং ইন্তর্নেৎ পীবা হায়বসি অভিয়ান অসিগী শরুক অমা ওইরে।
মসিগী থবকশিং অসি মখোয়না মখোয়গী খুঙ্গংশিংদা, মখোয়গী ইমুংশিংগা লৈমিন্নরিঙৈদা পায়খৎকনি।
প্রধান মন্ত্রীনা হায়খি মদুদি মরোমদোম লেপচবা (আত্মা নির্ভর) লৌমীশিং অসি মরোমদোম লেপচবা ভারত (আত্মা নির্ভর) ভারত অমা ওইনবা হোৎনবদা চপ মান্ননা তঙাইফদবা অমনি। মহাক্না হায়খি, সরকারনা কান্নদবা তোঙান তোঙানবা কাঙলোনশিং অমসুং চৎন-পথাপশিং লৌথোক্তুনা লৌমীশিংনা মখোয়গী পোত্থোকশিং লৈবাক অসিগী মফম অমহেক্তদা য়োনবা ফংজনবা অমসুং মখোয়গী পোত্থোকশিং অদুগীদমক মমল মতিক চানা পীবা লল্লোনবশিংগা হকথেংননা থেংনজবা য়ানবগীদমক মরুওইবা খোংথাংশিং লৌখৎলে।
শ্রী মোদীনা হায়খি, লৌমীশিং অসিবু কৈথেলদা হকথেংননা শম্নহল্লে অমসুং কোল্দ স্তোরেজনচিংবা লিঙ্কেজগীদমক সরকারনা লুপা কোতি ১,০০,০০০গী ওইগদবা ইনভেস্তমেন্ত তৌখ্রে।
নুমিৎ ১২৫নিগী অভিয়ান অসি মিসন মোদতা থবক পায়খৎকনি, বিহার, উত্তর প্রদেশ, মধ্য প্রদেশ, রাজস্থান, ঝারখন্দ অমসুং ওরিশাদা লৈরিবা অতোপ্পা লমদা থবক শুরুবা শিন্মী লৈবা জিল্লা ১১৬তা থবক মখল ২৫ পায়খৎনবা হোৎনবদা মিৎয়েং থমগনি। মসিগী কেম্পেন অসিগী মখাদা পায়খৎকদবা পব্লিক ৱার্ক্সশিংদা চঙগদবা রিসোর্স্কীদমক লুপা কোতি ৫০,০০০ কাইথগনি।
অভিয়ান অসি মীয়ামগী শেমগৎ শাগৎপগা মরী লৈনবা থবক ২৫ পায়খৎনবা অমসুং হিংনবগী লম্বী পীবীনবগা মরী লৈনবা থবকশিং পায়খৎনবগীদমক মন্ত্রালয় ১২গী অপুনবা থবক অমা ওইগনি, মমিং ওইনা পল্লবদা; খুঙ্গং চাউখৎ থৌরাং, পঞ্চায়তী রাজ, রোদ ত্রান্সপোর্ত অমসুং হায়ৱেজ, মাইন্স, থক্নবা ঈশিং অমসুং লুবা নানবা, ইনবাইরোন্মেন্ত, রেলৱেজ, পেত্রোলিয়ম অমসুং নেচরেল গ্যাস, ন্যু অমসুং রিন্যুৱেবল ইনর্জী, বোর্দর রোদ, তেলিকোম অমসুং লৌউ-শিংউ মন্ত্রালয়নি। থৌরাং অসিগী মরুওইবা পান্দমশিংদা য়াওরিবশিংদিঃ
• ময়ুমদা হল্লক্লবা অতোপ্পা লমদা থবক শুবা শিন্মীশিং অমসুং মখোয়না মান্ননা অৱাবা তারবা খুঙ্গংগী মীয়ামদা হিংনবগী খুদোংচাবা পীবা
• খুঙ্গংশিংবু পব্লিক ইনফ্রাস্ত্রকচরগা লোইননা মচু শঙবীবা, অমসুং লম্বী, হাউসিং, অঙ্গনৱাদি, পঞ্চায়ৎ ভাবন, অতোপ্পা তোঙান-তোঙানবা হিংনবগী লম্বীশিং, অমসুং কম্ম্যুনিতী কমপ্লেক্সশিংগী খুদোংচাবা পীবীদুনা হিংনবগী লম্বী পীবা
• তোঙান-তোঙানবা থবক মখল কয়াগী থৌরাং অসিনা অতোপ্পা লমদা থবক শুরুবা ময়ুমদা হল্লক্লবা খুদিংদা মখোয়দা লৈজবা হৈশিংবশিংগী মতুং ইন্না লাক্লিবা নুমিৎ ১২৫নি অসিদা থবক অমা পীবীবনি। থৌরাং অসিনা তুং কোইনা চৎকদবা মওংদা পুন্সিগী লম্বী পাক-চাউহনব্দা অমসুং চাউখৎহনবদা মতেং পাংলগনি।
খুঙ্গং চাউখৎ-থৌরাং মন্ত্রালয়না মসিগী কেম্পেন অসিগী নোদাল মন্ত্রালয় ওইগনি অমসুং কেম্পেন অসি রাজ্য সরকারশিংগা নক্না খুৎশম্ননা চত্তুনা পায়খৎকনি। মশক খঙদোক্লবা জিল্লাশিংদা তোঙান-তোঙানবা থৌরাংশিং চুম্না পায়খৎপা –পায়খত্তবা য়েংশিন্নবা অমসুং মতম চানা থবক পায়খৎপ্রা হায়বদু য়েংশিন্নবা জোইন্ত সেক্রেতরী অমসুং মসিগী মথক ওইবা কেন্দ্রগী নোদাল ওফিসর হাপকনি। জি.কে.আর.এ. পায়খৎকদবা রাজ্যগী মিংশিং
মরুওইবনা হান্না লৌখত্তুনা পায়খৎকদবা থবক ২৫ মখাগী তেবল অসিদা পীরিঃ
*****
(Release ID: 1632980)
Visitor Counter : 65
Read this release in:
English
,
Urdu
,
Marathi
,
Hindi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
হ্যুমেন রিসোর্স চাউখৎ-থৌরাংগী মন্ত্রালয়
কেবিনেৎনা স্কুল এজুকেসন ফগৎনবগীদমক ৱার্ল্দ বেঙ্কনা মতেং তৌবা লুপা করোর ৫৭১৮কী প্রোজেক্ত স্তার্স অয়াবা পীখ্রে
Posted On:
14 OCT 2020 4:49PM by PIB Imphal
প্রধান মন্ত্রী শ্রী নরেন্দ্র মোদীনা ময়াই তাংবল লৌদুনা ফমখিবা কেন্দ্রগী কেবিনেৎকী মীফম্না মখাগীশিং অসিবু অয়াবা পীখিঃ
- স্ত্রেন্থনিং তিচিং-লর্নিং অমসুং রিজল্ত ফোর স্তেৎস (স্তার্স) প্রজেক্তপু প্রোজেক্ত অসিগী অচঙবা শেনফম লুপা করোর ৫৭১৮ চঙনা ৱার্ল্দ বেঙ্কনা শেলগী তেংবাং ওইনা য়ু.এস. $ মিলিয়ন ৫০০ (চাউরাক্না লুপা করোর ৩৭০০) পুথোক্তুনা পায়খৎপা।
- স্তার্স প্রোজেক্ত অসি দিপার্ত্মেন্ত ওব স্কুল এজুকেসন অমসুং লিতরেসী, এজুকেসন মত্রালয় (এম.ও.ই.)গী মখাদা কেন্দ্রনা স্পোন্সর তৌবা স্কিম ওইনা পায়খৎকনি।
- লিংখৎপা অমসুং নেসনেল এসেস্মেন্ত সেন্তর, পরখক্তা মতেং পাংবা অসি দিপার্ত্মেন্ত ওব স্কুল এজুকেসন অমসুং লিতরেসী, এম.ও.ই.গী মখাদা লৈবা ইন্দিপেন্দেন্ত অমসুং ওতোনোমস ইন্সতিত্যুৎ ওইননি।
প্রোজেক্ত অসিনা রাজ্য ৬, মমিং ওইনা পল্লবদা, হিমাচল প্রদেশ, রাজস্থান, মধ্য প্রদেশ, কেরলা অমসুং ওরিশাবু কোনশিনগনি। শকখঙলবা রাজ্যশিং অসিবু এজুকেসনগী মগুন হেন্না লৈহন্নবা তোঙান-তোঙানবা থৌরাংশিংগা লোইননা মতেং পাংগনি। প্রোজেক্ত অসিগী মথক্তা, এ.দি.বি.না শেন্থং পীথবা মসিগা মান্নবা প্রোজেক্ত অমগা রাজ্য ৫ হায়বদি, গুজরাৎ, তমিল নাদু, উত্তরাখন্দ, ঝার্খন্দ অমসুং অসমদা পায়খৎনবা পান্দম থম্লি। রাজ্য খুদিংমক্না অতোপ্পা রাজ্য অমগা মখোয়গী খঙহৈবশিং অমসুং থবকশিং লান্ননবা পুনমিন্নগনি।
স্তার্স প্রোজেক্ত অসিনা রাজ্যশিংবু চাউখৎনবা, পায়খৎনবা, ইভালুএৎ তৌনবা অমসুং এজুকেসনগী আউৎকম ফগৎনবা অমসুং হকথেংননা মরী শম্নদুনা থবক লৌখৎপা অমসুং লেবর মার্কেৎ আউৎকমশিং হেনগৎনবগীদমক স্কুলশিংনা ত্রাঞ্জিসন স্ত্রেতেজিশিং পায়খৎনবা হোৎনগনি। স্তার্স মপুং ওইবা মীৎয়েং অমসুং কম্পোনেন্তশিং অসি নেসনেল এজুকেসন পোলিসী (এন.ই.পি.) ২০২০না ক্বলিতীদা য়ুম্ফম ওইবা লর্নিংগী আউৎকমশিং পুথোক্নবা হোৎনরিবসিগা চুন্নরি।
প্রোজেক্ত অসিনা ইন্দিয়ন স্কুল সিস্তেমগী মোনিতরিং অমসুং মিজর্মেন্ত এক্তিবিতীশিংবু অখন্নবা রাজ্যশিংদা থবক পায়খত্তুনা ফগৎহন্নবা মীৎয়েং থম্লি। প্রোজেক্ত অসিনা ইনপুৎকী প্রোবিজনশিং অমসুং আউৎপুৎ য়েংশিংবদগী মীৎয়েং হোংদোক্তুনা হায়রিবা আউৎকমশিং অসিগী রিসিৎ অমসুং ফন্দ থাদখিবশিং শম্নহনবদা মীৎয়েং থম্লি।
স্তার্স প্রোজেক্ত অসিগী মরুওইবা মচাক অনী লৈঃ
১) জাতিগী থাক্তা, প্রোজেক্ত অসিনা রাজ্য অমসুং য়ু.তি.শিংদা কান্নবা পীগদবা মখাগী থৌরাংশিং অসিদা পান্দম থম্লিঃ
- মহৈরোইশিংগী রিতেন্সন, ত্রাঞ্জিসন অমসুং কমপ্লিসন রেত্তা মপাঙ্গল লৈবা অমসুং অচুম্বা দেতা খোমগৎনবগীদমক এম.ও.ই.শিংগী নেসনেল দেতা সিস্তেম মপাঙ্গল কলহনবা।
- এস.আই.ফি. (স্তেৎ ইন্সেন্তিব গ্রান্তস)কী থোংদগী রাজ্যশিংগী গবর্নান্স রিফোর্ম এজেন্দাদা ইন্সেন্তিব পীদুনা রাজ্যশিংগী পি.জি.আই. স্কোর ফগৎহন্নবা হোৎনবদা এম.ও.ই.বু মতেং পাংবা।
- লর্নিং এসেস্মেন্ত সিস্তেমশিং মপাঙ্গল কলহন্নবা হোৎনবদা মতেং পাংবা।
- নেসনেল এসেস্মেন্ত সেন্তর (পরখ) অমা হাংনবা হোৎনরিবা এম.ও.ই.বু মতেং পাংবা। অসিগুম্বা সেন্তরশিং অসিগী থবকশিংগী অসিনা খনগৎখ্রবা রাজ্যশিংগী এক্সপরিএন্সতা হায়রিবা এক্সপরিএন্সশিং অসিবু অতোপ্পা রাজ্যশিংদা ওনলাইনগী পোর্তেলদা (খুদম ওইনা শগুন অমসুং দিকশা), সোসিএল অমসুং অতোপ্পা মীদিয়া এঙ্গেজমেন্তশিং, তেক্নিকেল ৱার্কশোপ, রাজ্যশিংদা চত্তুনা অমসুং কন্ফরেন্স পাংথোক্তুনা খোমগত্তুনা, ক্যুরেতিং তৌদুনা অমসুং শেয়র তৌদুনা মপাঙ্গল কলহনবনি।
মখা তানা, স্তার্স প্রোজেক্ত অসিদা নেসনেল কম্পোনেন্তকী মখাদা কন্তিঞ্জেন্সী ইমর্জেন্সী রেস্পোন্স কম্পোনেন্ত (সি.ই.আর.সি.) য়াওরি মসিনা নেচরেল, মেন-মেদ অমসুং হকশেলগী খুদোংথিবশিংদা খুদক্তা পাউখুম পীবা ঙমহনগনি। মসিনা লৈঙাকপু স্কুল থিংজিনবা/ইনফ্রাস্ত্রকচরদা অকাই অতোই থোকহনবা, খুদোংচাবা মপুং ফানা পীদবা অমসুং অথাপ্পদা তাকপী তম্বীবগী তেক্নোলোজী মতীক চানা ফংদবা মতমদা য়েংশিনবা ঙমহনগনি। সি.ই.আর.সি. কম্পোনেন্তনা শেলথুম থাদবদা থুনা কাংলুপ খায়দোকপা য়াহনগনি অমসুং স্ত্রিম্লাইন তৌরবা শেলথুমগী রিক্বেস্ত প্রোসিজ্যুরশিংবু শীজিন্নবা য়াহনগনি।
২) রাজ্যগী থাক্তা, প্রোজেক্ত অসিনা পান্দম থম্লিবশিংদিঃ
- অর্লী চাইল্দহুদ এজুকেসন অমসুং ফাউন্দেসনেল লর্নিং মপাঙ্গল কলহনবা
- লর্নিং এসেস্মেন্ত সিস্তেম ফগৎহনবা
- ওজাশিংবু শেমগত্তুনা অমসুং স্কুল লিদর্শিপকী থোংদা ক্লাসরুম ইন্সত্রক্সন অমসুং হন্না তাকপীবগী থবক ফগৎহনবা
- হেন্না ফরবা সর্বিস পীনবা গবর্নান্স অমসুং দিসেন্ত্রেলাইজ তৌরবা মেনেজমেন্ত
- মেনস্ত্রিমিং, কেরিয়র গাইদেন্স অমসুং কাউন্সেলিং, ইন্তর্নশিপ অমসুং স্কুল কাদ্রবা অঙাংশিংবু কোনশিনবীদুনা মহৈলোইশঙশিংদা ভোকেসনেল এজুকেসন হেনগৎহনবা
স্তার্স প্রোজেক্ত অসিনা পি.এম. ই-বিদ্যা, ফাউন্দেসনেল লিতরেসী অমসুং ন্যুমরেসী মিসন অমসুং নেসনেল করিক্যুলার অমসুং পেদাগোজিকেল ফ্রেমৱার্ক ফোর অর্লী চাইল্দহুদ কেয়র অমসুং এজুকেসনগী থৌরাংশিংবু আত্মনির্ভর ভারত অভিয়ানগী শরুক অমা ওইনা মীৎয়েং চঙনবগী পান্দম থম্লি।
প্রোজেক্ত অসিগী শিংথাবা য়াবা আউৎকমশিংদি খগৎলবা রাজ্যশিংদা গ্রাদ ৩ লোলদা মিনিমম প্রোফিসিএন্সী ফংবা মহৈরোই মশিং হেনগৎলকপা, সেকেন্দরী স্কুল মপুং ফানা লোইশিনবগী চাং হেনগৎলকপা, গবর্নান্স ইন্দেক্স স্কোরদা ফগৎলকপা, লর্নিং এসেস্মেন্ত সিস্তেম মপাঙ্গল ফগৎলকপা, রাজ্যশিংগী মরক্তা লান্নদুনা তম্মিন্নবগী খূদোংচাবা হেনগৎলকপা অমসুং রাজ্যগী থাক্তা সর্বিস পীবা ফগৎলকপা হায়বদি প্লান্নিং মপাঙ্গল ফগৎলকপা অমসুং দিসেন্ত্রেলাইজ মেনেজমেন্তশিং বি.আর.সি. অমসুং সি.আর.সি.শিং ত্রেনিং পীদুনা মেনেজমেন্ত কেপাসিতী ফগৎলকপা, হেদ তিচর অমসুং প্রিন্সিপালশিং ত্রেনিং পীদুনা স্কুল মেনেজমেন্ত মপাঙ্গল ফগৎহনবনি।
*******
(Release ID: 1664478)
Visitor Counter : 38


text:
করম্না য়ৌগনি
কমদৌনা য়ৌগনি
বিষ্ণুপুর অসি অতোপ্পা মফমশিংগা মখাদা পীরিবশিংগুম্না আতিয়া, ট্রেন অমসুং বসকী মতেংনা চতপা য়াই়ঃ
আতিয়া
দিস্ট্রিক্ট হেড-ক্বাটরদগী চাওরাকনা কি.মি. ২৭ লাপ্পা তুলিহল ইন্টরনেসনেল আইরপোর্ত না খ্বাইদগী নকপা আইরপোর্ত নি I
লম্বী
ইম্ফালদগী কি.মি. ৪৯১ লাপ্পা গুবাহাতিদগী নুতিগী লন্নাই বস কয়ামরুম্না এন.হৈস. ৩৭, এন.হৈস. ২৯, অমসুং দিমাপুর কোহিমা ফাওরিবা এন.হৈস. ২ দা চেল্লী I
দিমাপুরদগী নুতিগী এন.হৈস.-২ দা কি.মি. ২০২ লাপ্পা ইম্ফাল ফাওবা লন্নাই বস কয়ামরুম চেল্লি I
সিলচরদগী নুতিগী এন.হৈস.-৩৭ তা কি.মি. ২৪০ লপ্পা ইম্ফাল ফাওবা জিরিবাম ফাওরগা লন্নাই বস কয়ামরুম চেল্লি I
ট্রেন
ইম্ফাল য়ৌবা ট্রেন সর্বিস লৈত্রী I অদুবা খ্বাইদগী নকপা রাইলবে স্টেসনদি দিমাপুর(নগালেন্দ) অমসুং জিরিবাম(মনিপুর) I


text:
লৌউ-শিংউ মন্ত্রালয়
মহৈ-মরোংগী পোত্থোক হেনগৎনবা লৌমীশিং ত্রেনিং পীবা
Posted On:
02 FEB 2021 6:40PM by PIB Imphal
লৌউ-শিংউদা খ্বাইদগী ফরবা তেক্নোলোজীশিং শিজিন্নদুনা মহৈ-মরোংগী ক্বালিতী হেন্না লৈহন্নবা অমসুং পোত্থোক হেনগৎহন্দুনা লৌমীশিংগী ইনকম হেনগৎনবা মতম অসিদা ফংলিবা খ্বাইদগী ফরবা তেক্নোলোজী অমসুং মেছিনরী অসিগী মতাংদা লৈবাক অসিদা লৈরিবা লৌমীশিং অসিদা খঙহন্দুনা তম্বিনবা অমসুং ত্রেন তৌবিনবা সরকার অসিনা মখাগী খোঙথাংশিং অসি লৌখৎখ্রে৷
ফার্ম মেকানাইজেসনগী মরমদা লৌমীশিং য়াওনা ত্রেনিংশিংগী তোঙান তোঙানবা কাংলুপ্তা ত্রেনিং পীনবা বুদনি(এণ.পি.), হিস্সর(হরিয়ানা), অনন্থপুর(এ.পি.) অমসুং বিস্বনাথ চরাইলি(অসাম)দা ফার্ম মেছিনরী ত্রেনিং অমসুং তেস্তিং ইন্সতিত্যুত মরি সরকার অসিনা শেমগৎখ্রে৷ হৌখিবা চহী অমা অসিদা হায়রিবা ইন্সতিত্যুতশিং অসিনা ত্রেনী ১০০৬৫ ত্রেন তৌখ্রে৷
সেন্ত্রেল্লী স্পোন্সর স্কিম অমা ওইরিবা “এক্সতেন্সন রিফোর্মশিংগীদমক স্তেত এক্সতেন্সন প্রোগ্রামশিংদা মতেং পাংবা” ময়াম্না অত্ম স্কিম হায়না খঙনরিবা স্কিম অসি ২০০৫দগী চৎনদুনা লাক্লি৷ হৌজিক হৌজিক্কী ওইনদি স্কিম অসি লৈবাক অসিগী রাজ্য ২৮ অমসুং য়ু.তি. ৫গী জিলা ৬৯১দা চৎনরি৷ হৌখিবা চহী অমা অসিদা স্কিম অসিগী মখাদা তোঙান তোঙানবা হিরমশিংদা লৌমী লাখ ১৭.৩২ ত্রেন তৌখ্রে৷
লৌমীশিংগী কেপাসিতী হেনগৎহন্নবা, তেক্নোলোজী য়েংশিন্নবা অমসুং উৎথোক্নবা কৃশি বিগ্যান কেন্দ্র(কে.ভি.কে.শিং) ৭২২গী নেতৱার্ক অমা ইন্দিয়ন কাউন্সিল ওফ এগ্রিকল্চরেল রিসর্চকী লৈ৷ হৌখিবা চহী অমা অসিদা লৌমীশিং অসিগী পোত্থোকশিং ক্বালিতী য়াম্না লৈহন্দুনা মখোয়গী পোত্থোক অদু হান্নদগী হেন্না পুথোক্নবা লৌমী লাখ ১৬.৮২ হৌজিক মতম অসিগী খ্বাইদগী ফরবা তেক্নোলোজীশিং অমসুং মেছিনরীশিং শিজিন্নদুনা কে.ভি.কে.শিংনা ত্রেন তৌখ্রে৷ হৌখিবা চহী অমা অসিদা ফার্ম মেছিনরীশিং য়াওনা তোঙান তোঙানবা মহৈ-মরোংশিং, শাশিং অমসুং অতোপ্পা এন্তরপ্রাইজেসশিংদা ফ্রন্তলাইন দেমোন্সত্রেসন লাখ ২.৪৪ উৎখ্রে অমসুং লৌমী লাখ ১৮৩.৬৬না শরুক য়াদুনা এক্সতেন্সন এক্তিবিতী ১০.৯৫ শিনখ্রে৷ অসিগীসু মথক্তা তোঙান তোঙানবা মহৈ-মরোং থাফমগী হেন্না ফরবা মহৈ-মরোং মখলশিংগী মরু তন ২০১০০; তোঙানবা তোঙানবা হোর্তিকল্চর ক্রোপশিংগী খ্বাইদগী ফরবা স্পিসিস মখল লাখ ৩৪৮.০১; অমসুং ফিঙ্গরলিঙ্গ লাখ ৪০৯.০৬ অমসুং অতোপ্পা লাইবস্তোক স্ত্রেনশিং পুথোকখ্রে অমসুং লৌমীশিং অসিদা ফংহনখ্রে৷
মসিগী ৱারোল অসি ঙসি লোক সভাদা লৌউ-শিংউ অমসুং লৌমীশিংগী য়াইফ থৌরাংগী কেন্দ্রগী মন্ত্রী শ্রী নরেন্দ্র সিংহ তোমারনা অইবা চেরোল অমদা পীশিনখিবনি৷
*****
(Release ID: 1694564)
Visitor Counter : 35


text:
প্রধান মন্ত্রী শ্রী নরেন্দ্র মোদীনা গুজরাত্তা ভিদিও কনফরেন্সিংগী খুত্থাংদা হজীরাদা রো-পেক্স তর্মিনেল শঙ্গাখ্রে অমসুং হজীরা অমসুং ঘোঘাগী মরক্তা রো-পেক্স ফেরী সর্বিস লমথাখ্রে। মহাক্না মদু শীজিন্নরিবা মফম অদুগী মীয়ামগসু ৱারী শাখ্রে। মহাক্না শিপ্পিং মন্ত্রালয় অসি পোর্তস, শিপ্পিং অমসুং ৱাতরৱেজ মন্ত্রালয় হায়না মমিং ওনখ্রে।
থৌরম অসিদা ৱা ঙাংলদুনা ঙসি প্রধান মন্ত্রীনা গুজরাতকী মীয়াম্না মখোয়গী দিৱালীগী খুদোল ফংলে হায়না হায়খি। অফবা কন্নেক্তিবিতী অসিদগী মীপুম খুদিংমক্না কান্নবা ফংলগনি। মহাক্না হায় মসিনা বিজিনেস চাউখৎহল্লগনি অমসুং লম্বী ফাওনবসু হেন্না থুগৎলগনি। মহাক্না মখা তারদুনা হায়খি হজীরা অমসুং ঘোঘাগী মরক্তা লৈরিবা রো-পেক্স সর্বিস অসিনা পুং ১০-১২ চংলম্বা অদু পুং ৩-৪দা হন্থরকপা অসিনা সৌরাস্ত্র অমসুং খা গুজরাতকী মঙলান মঙফাওনহল্লে। মসিনা মতম মাংহল্লোই অমসুং চাদিংসু হন্থহল্লগনি। মহাক্না হায় পেসেঞ্জর ত্রেন ৮০০০০ অমসুং ত্রক ৩০০০০না অনৌবা সর্বিস অসিগী খুদোংচাবা চহি অমগী মনুংদা ফংলগনি।
শ্রী মোদীনা হায়খি সৌরাস্ত্র অমসুং সুরৎকী মরক্তা অফবা কন্নেক্তিবিতী অসিনা লমদমশিং অসিগী মীয়ামগী পুন্সিদা অহোংবা পুরক্লগনি। মহাক্না হায়খি উ-হৈ, মনা-মশিং অমসুং শঙ্গোম হৌজিক্তি ইরাই লাইনা পুথোক-পুশিন তৌরগনি অমসুং সর্বিস অসিনা মরম ওইরগা পোলুসন থোকপসু হন্থহল্লগনি। অৱাবা কয়াগী মরক্তা খুদোংচাবা অসি ফংহন্নবা থৌনা লৈনা হোৎনখিবা ইঞ্জিনীয়র, শিন্মী পুম্নমকপু মহাক্না থাগৎপা ফোঙদোকখি। ভাবনগর অমসুং সুরৎকী মরক্তা সমুদ্রগী ওইবা অনৌবা লম্বী শেমগৎপা অসিদা মীয়ামদা য়াইফ-পাউজেল পীখি।
হৌখিবা দিকেদ অনি অসিদা গুজরাতনা সমুদ্রদা ললোন-ইতিক তৌবগী থবকশিং হেনগৎহনবগী মওং অমসুং পোর্তকী ওইবা চাউখৎ থৌরাং লুম্না লৌবা অসিবু প্রধান মন্ত্রীনা থাগৎখি অমসুং মহাক্না হায়খি মসি গুজরাতি খুদিংমক্কী ওইনদি চাউথোকচনীংঙাই ওই। শিপ বিল্দিং পোলিসী দ্রাফ তৌবা, শিপ বিল্দিং পার্ক অমসুং স্পিসিএলাইজ তর্মিনেলশিং, বেসেল ত্রাফিক মেনেজমেন্ত সিস্তেম অমসুং অনৌবা কন্নেক্তিবিতী প্রোজেক্ত অসিগুম্বা রাজ্য অসিগী শমুদ্রগী ওইবা ললোন-ইতিকশিং চাউখৎহন্নবা রাজ্য সরকারনা থৌরাংশিং পাইখৎখি হায়না মহাক্না পাউদমখি। মহাক্না হায়খি থৌরাংশিং অসিগা লোয়ননা পোর্ত সেক্তর অসি অনৌবা মাইয়োল অমদা চংশিল্লি। ফিজিকেল ইনফ্রাস্ত্রকচর চাউখৎহনবগী মথক্তা সমুদ্র খোংবানগী মফমগী অপুনবা মওং মতৌ অসি মতমগা চান্নবা মওংদা শেমগৎনবা হোৎনরি হায়না মহাক্না ফোঙদোকখি।
ঙসি প্রধান মন্ত্রীনা হায়খি সমুদ্র খোংবানগী মফমদা মখল পুম্নমক্কী ইনফ্রাস্ত্রকচর চাউখৎহন্নবা সরকারনা হোৎনরিবশিং অসিনা মরম ওইরগা গুজরাতনা চাউখৎ থৌরাংগী পুরক্নবা লম্বী অমা ওইরে। মহাক্না হায়খি হৌখিবা দিকেদ অনি অসিদা গুজরাত্তা ত্রেদিস্নেল পোর্ত ওপরেসনশিংদগী তোপ তোপ্পা ইন্তিগ্রেতেদ পোর্তকী মোদেল অমা শেমগৎখিবা অদু ঙসিদি বেঞ্চমার্ক অমা ওইখি। হোৎনরিবশিং অসিগী মহৈনা গুজরাতনা লৈবাক অসিগী মরু ওইবা মেরিতাইম সেন্তর ওইবা ঙমখ্রে। হৌখিবা চহিদা মসিদা লৈবাক অসিগী অপুনবা সমুদ্রগী ললোন-ইতিক্কী চাদা ৪০গী মথক্তা তৌখি।
প্রধান মন্ত্রীনা হায়খি ঙসি গুজরাত্তা সমুদ্রগী ললোন-ইতিক তৌবগা মরী লৈনবা ইনফ্রাস্ত্রকচর অমসুং কেপাসিতী বিল্দিংদা খোঙজেল য়াংনা থবক পাইখৎলি। গুজরাত মেরীতাইম ক্লস্তর, গুজরাত মেরীতাইম য়ুনিভর্সিতী, ভাবনগরদা লৈবাক অসিগী অহানবা সি.এন.জি. তর্মিনেল অসিগুম্বা খুদোংচাবা ময়াম অমা গুজরাত্তা শেমগৎলি। গুজরাত মেরীতাইম ক্লস্তর পোর্তশিং গিফ সিতীদা শাগদৌরিবা অসি লোজিস্তিক্তা য়ুম্ফম ওইবা পোর্তশিংদগী সমুদ্র য়ৌনবা দেদিকেতেদ সিস্তেম অমা ওইরগনি। মহাক্না হায়খি ক্লস্তরশিং অসিনা সরকার, ইন্দস্ত্রী অমসুং এজুকেস্নেল ইন্সতিত্যুসনশিংগী মরক্তা চুংশিন্নবগী মপাঙ্গল কনখৎহনবদা মতেং পাংলগনি অমসুং সেক্তর অসিগী ভেল্যু হেনগৎহনবদসু মতেং ওইরগনি।
প্রধান মন্ত্রীনা হায়খি হন্দক্তা ভারতকী অহানবা কেমিকেল তর্মিনেল দহেজতা লিংখৎখি, ভারতকী অহানবা এল.এন.জি. তর্মিনেল লিংখৎখি, হৌজিক্না ভারতকী অহানবা সি.এন.জি. তর্মিনেল ভাবনগর পোর্ত্তা ইন্সতোল তৌরগনি। ভাবনগর পোর্ততা রো-রো তর্মিনেলগুম্বা খুদোংচাবশিংগী মথক্তা লিক্বিদ কার্গো তর্মিনেল অমসুং অনৌবা কন্তেনর তর্মিনেলসু শেমগৎলি। মহাক্না হায়খি অনৌবা তর্মিনেলশিং অসিগা লোয়ননা ভাবনগর পোর্তকী কেপাসিতী অসি শরুক কয়া হেনগৎলগনি।
প্রধান মন্ত্রীনা হায়খি ঘোঘা-দহেজকী মরক্তা অথুবদা ফেরী সর্বিস অমুক হন্না হৌহন্নবা সরকারনা খোৎথাংশিং লৌখৎলি। মহাক্না হায়খি প্রোজেক্ত অসিদা মহৌশাগী ওইবা খুদোংচাদবা কয়া থেংনখি অমসুং মতমগা চান্নবা তেক্নোলোজীগী খুত্থাংদা মখোয়বু কোকহন্নবা খোঙথাংশিং লৌখৎলি। মহাক্না হায়খি গুজরাত মেরীতাইম য়ুনিভর্সিতী অসি সমুদ্রগী ললোন-ইতিক তৌনবা শেম শানবা মেনপাৱর অমসুং এক্সপর্তশিং ত্রেন তৌনবা অচৌবা সেন্তর অমনি। ঙসি য়ুনিভর্সিতী অসিনা মেরীতাইম লো অমসুং ইন্তরনেস্নেল ত্রেদ লো অমসুং মেরীতাইম মেনেজমেন্ত, শিপ্পিং অমসুং লোজিস্তিকদা এম.বি.এ. তম্নবা খুদোংচাবশিং পীখি। মহাক্না হায়খি য়ুনিভর্সিতী অসিগী মথক্তা লোথালদা লৈবাক অসিগী মেরীতাইম হেরিতেজ য়োকখৎনবা অহানবা নেস্নেল ম্যুজিয়ম শানবা থবকসু চত্থরি।
প্রধান মন্ত্রীনা হায় ঙসিগী রো-পেক্স ফেরী সর্ভিস নত্রগা নুমিৎ খরনিগী মমাংদা শঙ্গাখিবা সি প্লেনগুম্বা ফেসিলিতীশিং অসিনা ৱাতর রিসোর্স বেজ ইকোনোমী কাহেন্না ফগৎহল্লে। মহাক্না হায় চহি কয়াগী মমাংদগী লৈবাক অসিগী ব্লু ইকোনোমী হেনগৎহন্নবা অরুবা খোঙথাংশিং লৌখৎলি। মহাক্না ইকোসিস্তেমশিং অমসুং ঙামীশিংদা অইং-অশা অমসুং সমুদ্রগী লম্বেলশিং চপ-চাবা ই-পাউ পীবা মোর্দর্ন ত্রোল্লর নত্ত্রগা নেবিগেসন সিস্তেমশিংগী শেলগী তেংবাংশিংগুম্বা পীদুনা ঙামীশিং মতেং পাংনবা চহি কয়াগী মমাংদগী পাইখৎলক্লিবা স্কিমশিং পাউদমখি। মহাক্না ঙামীশিংগী সেফ্তী অমসুং প্রোস্পরিতীনা সরকারগী অহানবা মীৎয়েংনি হায়না থাজবা পীখি। মহাক্না মখাতারদুনা হন্দক্তা হৌদোকখিবা প্রধান মন্ত্রী মতস্য সম্পদা য়োজনানসু ঙাগা মরী লৈনবা ললোল-ইতিকশিং প্রমোৎ তৌরি। স্কিম অসিগী মখাদা লাক্কদবা চহিশিংদা ফিসরীজগা মরী লৈননা ইনফ্রাস্ত্রকচরগী লুপা করোর লিশিং ২০ চাদিং তৌগনি।
প্রধান মন্ত্রীনা হায় ঙসিদি লৈবাক শিনবা থুংনা পোর্তশিংগী মশিং হেনগৎলে অমসুং খোংজেল য়াংনা অনৌবা পোর্তশিং শেমগৎলি। মহাক্না মখা তারদুনা লৈবাক অসিগী চাউখৎ থৌরাংগী ওইনা ৱাতরৱেজগী কি.মি. ২১০০০মুক পাক শন্না শিজিন্ননবা থবকশিং পাইখৎখ্রে। মহাক্না মখা তারদুনা ঙসিদি সাগর্মালা প্রোজেক্তকী মখাদা লৈবাক শিনবা থুংনা প্রোজেক্ত ৫০০ হেনবগী থবকশিং পাইখৎলি। মহাক্না হায় ৱাতরৱেজশিংদা পোৎচৈ পুত্থোক-পুশিন তৌবনা লম্বী অমসুং রেলৱেজদগী হীরম কয়ামরুমদা চাদিং হন্থবগা লোয়ননা অকোয়বগী খলদসু অমাং অতা থোকপা হন্থহল্লি। ২০১৪গী মতুংদা হোলিস্তিক এপ্রোচ অমগা লোয়ননা থবক পাইখৎলক্লি। মহাক্না হায় ঙসিদি লেন্দ লোক স্তেৎশিং সমুদ্রদা শম্ননবা লৈবাক শিনবা থুংনা ইনলেন্দ রিবরশিংদা থবক পাইখৎলি। মহাক্না মখা তারদুনা বে ওফ বেঙ্গলদা ইন্দিয়ন ওক্সিনদা অমুক্তা তৌখিদ্রিবা মওংদা ঐখোয়গী তৌবা ঙম্বশিং উত্থোক্লি। লৈবাক অসিগী সমুদ্রগী শরুক অসি আত্মানির্ভর ভারতকী মরুওইবা শরুক অমা ওইরক্লি।
প্রধান মন্ত্রীনা শিপ্পিং মন্ত্রালয় অসি পোর্তস, শিপ্পিং অমসুং ৱার্তরৱেজ মন্ত্রালয় হায়না মমিং ওনখ্রে। মহাক্না হায় চাওখৎলবা লৈবাকশিংদা শিপ্পিং মন্ত্রালয়না পোর্ত অমসুং ৱাতরৱেজশিং পানৈ। মহাক্না মখা তারদুনা হৌজিক্তি মমিংদা ময়েক শেংবগা লোয়ননা থবক্তসু ময়েক শেংলক্লগনি।
প্রধান মন্ত্রীনা হায় আত্মানির্ভর ভারত্তা ব্লু ইকোনোমীগী স্তেক ফগৎহন্নবা মেরিতাইম লোজিস্তিক্স মপাঙ্গল কনখৎহনবা য়াম্না মথৌ তারি। মহাক্না হায় ঙসিদি লৈবাক অসিগী মফম অমদগী অতোপ্পা মফম অমদা পোৎ-চৈ পুত্থোক পুশিন তৌবদা চংবা চাদিং অসি অতোপ্পা লৈবাকশিংদগী হেল্লে। মহাক্না হায় লোজিস্তিক্সকী চাদিং অসি ঈশিংগী ত্রান্সপোর্তকী খুত্থাংদা হন্থহনবা য়াগনি। মরম অদুনা মহাক্না হায় লেপ্পা লৈতনা কার্গো পুত্থোক পুশিন তৌবনা ঐখোয়গী পান্দম ওইগদবনি। মহাক্না মখা তারদুনা হৌজিক লৈবাক অসিনা লোজিস্তিক্সকী চাদিংশিং হন্থনবা মল্তিমোদেল কন্নক্তিবিতীগী মাইকৈদা লেপ্পা লৈতনা চংশিল্লি অমসুং লম্বী, রেল, নোংথক অমসুং শিপ্পিংগী ইনফ্রাস্ত্রকচরগী মরক্তা কন্নেক্তিবিতী ফগৎহন্নবা অমসুং অপনবা কয়ামরু কোকহন্নবা খোঙথাং কয়ামরুম লৌখৎখ্রে। মহাক্না হায় লৈবাক অসিদা মল্তিমোদেল লোজিস্তিক্স পার্ক কয়ামরুম শেমগৎলি। মহাক্না মখা তারদুনা ঐখোয়গী য়ুম্লোন্নবা লৈবাকশিংগসু মল্তিমোদেল কন্নেক্তিবিতী শেমগৎখ্রে। মহাক্না থাজবা থমখি মদুদি মসিগী খোঙথাংশিং অসিনা লৈবাক অসিদা লোজিস্তিক্সকী চাদিং হন্থহন্দুনা ঐখোয়গী শেন্মীৎলোন্দা শাফু অমা পীরগনি।
প্রধান মন্ত্রীনা হরাও-কুমহৈগী মতম অসিদা ভোকেল ফোর লোকেল শীজিন্ননবা মীয়ামগী পুক্নিং চিংশিনখ্রে। মহাক্না অপিকপা ললোন ইতিক তৌবশিং, অপিকপা আর্তিসিয়ানশিং অমসুং খুঙ্গংগী মীওইশিংদগী পোৎ-চৈশিং লৈনবা ফোঙদোকখ্রে। মহাক্না হায় মসিগী হোৎনবা অসিনা দিৱালী মনুংদা খুঙ্গংগী আর্তিসিয়ানশিংগী ময়ুমদসু মৈ থানবা ঙমহনগনি।
आज घोघा और हजीरा के बीच रो-पैक्स सेवा शुरु होने से,— PMO India (@PMOIndia) November 8, 2020
सौराष्ट्र और दक्षिण गुजरात, दोनों ही क्षेत्रों के लोगों का बरसों का सपना पूरा हुआ है, बरसों का इंतजार समाप्त हुआ है: PM#ConnectingIndia
इस सेवा से घोघा और हजीरा के बीच अभी जो सड़क की दूरी 375— PMO India (@PMOIndia) November 8, 2020
किलोमीटर की है, वो समंदर के रास्ते सिर्फ 90 किलोमीटर ही रह जाएगी।
यानि जिस दूरी को कवर करने में 10 से 12 घंटे का समय लगता था, अब उस सफर में 3-4 घंटे ही लगा करेंगे।
ये समय तो बचाएगा ही, आपका खर्च भी कम होगा: PM
गुजरात में रो-पैक्स फेरी सेवा जैसी सुविधाओं का विकास करने में बहुत लोगों का श्रम लगा है, अनेक कठिनाइयां रास्ते में आई हैं।— PMO India (@PMOIndia) November 8, 2020
मैं उन सभी साथियों का आभारी हूं, उन तमाम इंजीनियर्स का, श्रमिकों का आभार व्यक्त करता हूं, जो हिम्मत के साथ डटे रहे: PM
आज गुजरात में समुद्री कारोबार से जुड़े इंफ्रास्ट्रक्चर और कैपेसिटी बिल्डिंग पर तेज़ी से काम चल रहा है।— PMO India (@PMOIndia) November 8, 2020
जैसे गुजरात मेरीटाइम क्लस्टर, गुजरात समुद्री विश्वविद्यालय, भावनगर में सीएनजी टर्मिनल, ऐसी अनेक सुविधाएं गुजरात में तैयार हो रही हैं: PM
सरकार का प्रयास, घोघा-दहेज के बीच फेरी सर्विस को भी जल्द फिर शुरू करने का है।— PMO India (@PMOIndia) November 8, 2020
इस प्रोजेक्ट के सामने प्रकृति से जुड़ी अनेक चुनौतियां सामने आ खड़ी हुई हैं।
उन्हें आधुनिक टेक्नोलॉजी के माध्यम से दूर करने का प्रयास किया जा रहा है: PM
समुद्री व्यापार-कारोबार के लिए एक्सपर्ट तैयार हों, trained मैनपावर हो, इसके लिए गुजरात मेरीटाइम यूनिवर्सिटी बहुत बड़ा सेंटर है।— PMO India (@PMOIndia) November 8, 2020
आज यहां समुद्री कानून और अंतर्राष्ट्रीय व्यापार कानून की पढ़ाई से लेकर मैरीटाइम मैनेजमेंट, शिपिंग और लॉजिस्टिक्स में MBA तक की सुविधा मौजूद है: PM
सामान को देश के एक हिस्से से दूसरे हिस्से में ले जाने पर दूसरे देशों की अपेक्षा हमारे देश में आज भी ज्यादा खर्च होता है।— PMO India (@PMOIndia) November 8, 2020
वॉटर ट्रांसपोर्ट से Cost of Logistics को कम किया जा सकता है।
इसलिए हमारा फोकस एक ऐसे इकोसिस्टम को बनाने का है जहां कार्गो की Seamless Movement हो सके: PM
Logistics पर होने वाले खर्च को कम करने के लिए अब देश Multimodal Connectivity की दिशा में तेज़ी से कदम बढ़ा रहा है।— PMO India (@PMOIndia) November 8, 2020
कोशिश ये है कि रोड, रेल, एयर और शिपिंग से जुड़े इंफ्रास्ट्रक्चर की आपस में कनेक्टिविटी भी बेहतर हो और इसमें जो Silos आते हैं, उनको भी दूर किया जा सके: PM


text:
“ইরম্লবা অদুবু তশেংনা ওইহনবা অমসুং থবক্তা ওন্থোকপা হায়বসি নুঙহুনজিন্না খঙলবা অমদি ভাব তারবা মীওই খুদিংমক্কী তৌফম থোকপা মথৌনি… ঙসিগী নুমিৎ অসিদা মশামকপু মীওইবা খুন্নাই পুম্বগী সেবাদা কত্থোকচরবা মীওইদু, তশেংনমক মীওইবা অমনি”
— বাহা‘উ’ল্লাহ
নাইবরহুদ নত্রগা খুঙ্গং অমদা খুন্নাই শেমগৎপগী থবক অদুনা কনখৎলকপগা লোয়ননা, শরুক য়ারিবা মরুপশিংদুনা থেঙনরিবা খুন্নাইগী অমসুং পোৎচাক্কী ওইবা মরমদা ৱাজবশিংদুগী মতাংদা হেন্না হেন্না চিংশিনবা হৌরকই। বাহা’ই লাইনিংগী নুংগী ওইবা তম্বীরোলশিংদা মখোয়না অকক্নবা আইনশিং জ্ঞানশিং অমসুং চৎনপথাপশিং ফঙজৈ, মদুবু মখোয়না মফমদুদা থেঙনরিবা অৱাবশিংদুদা পানশিনবা হৌই। খুদম ওইনা নুপী নুপাগী থাক মান্নবা, মহৌশাগী ফিভম, হকশেল, লৌউ-শিংউবগী, অমসুং মহৈ মশিংগী হীরমশিংসিবু য়োকখৎপদা মখোয়না শিজিন্নৈ। অসিগুম্বা অৱাবশিংসিগী মতাংদা অমুক্তং খঙমিন্নরিবদি, ষ্টদি সার্কলস, নৌরিবা নহাশিংগী কাঙলুপশিং অমসুং পুন্না লাইখুরুম্মিন্নবদা শরুক য়ামিন্নবদগী শেমগৎলকপা মান্নবা মিৎয়েং লৈজরবা মরুপশিংনা মখোয়গী খুন্নাইবু হেন্না ফগৎহন্নবা থবকশিং পায়খৎপা হৌরকই। ইচম চম্না হোৎনবশিং অমদি সেবাগী প্রোজেক্টশিং অদু করিগুম্বা মতমদা তুংকোইনা চত্থবা য়াবা ট্যুতোরএল ক্লাসশিং অমসুং কম্ম্যুনিটি স্কুলশিং ওইরকই। মসিদগী খরা অমদি হেন্না লুশিল্লকপা চাওখৎপগী সঙস্থানশিং অমসুং অচৌবা একেদেমিক স্কুলশিং মমৈথঙদা ওইরকখি।
অসিগুম্বা খুন্নাইগী য়াইফনবা থবকশিংসি মখোয়গী হোৎনবগী হীরমশিং অমদি লুবগী থাক অদু খেন্নজরবসু, মীওইবা খুন্নাইগী নুংগী অমদি পোৎচাক্কী ওইনা চাওখৎপদা মতেং পাংবীবগী মান্নবা মিৎয়েং অমা য়াওজৈ, মীওইবা খুন্নাইগী অমত্তা ওইবা অমসুং অচুম্বা ৱায়েলগী চৎনপথাপতা থাজজৈ, মীপুম খুদিংমকপু মখোয়গী খুন্নাইশিংবু হেন্না ফগৎহন্নবগীদমক্তা জ্ঞানবু পুথোকপা অমসুং পানশিনবদা শরুক য়ানবগী তৌবা ঙম্ববু শেমগৎপদা মিৎয়েং থম্মী, অমসুং ৱা তান্নবা, নৈনবা, থবক অমসুং মুন্না খন্থবগী সাইকলশিংগী মতেংদগী থবক্কা লোয়ননা তমশিন্নবগী মওংদা চংশিনবদুনা তাকই।


text:
প্রধানমন্ত্রীগী লোইশঙ
প্রধান মন্ত্রীনা লোইশঙ পায়বা অনিশুবা চহীগী অহানবা মন্ত্রী মন্দল মীফমগী ময়াই তাঙবল লৌখ্রে
এম.এস.এম.ই. সেক্তর, লম্বীদা পোৎ য়োল্লিবশিং অমসুং লৌমীশিংগী ওইবা পুৱারী ওইহৌরগদবা ৱারেপ লৌখ্রে
চহী ১৪গী মতুংদা অহানবা ওইনা এম.এস.এম.ই.গী ৱাহন্থোক শেমদোকখ্রে
ময়াই ওইবা য়ুনিৎশিংদা অহেনবা লুপা করোর ৫০ থাদরগনি অমসুং লুপা করোর ২৫০ কারক্নবা হোৎনরি
লম্বীদা পোৎচৈ য়োল্লিবশিংদা খুদোংচাগদবা লোন পীনবা স্পিসিএল মাইক্রো ক্রেদিৎ ফেসিলিতী স্কিম 'পি.এম. স্বনীধি' হৌদোকখ্রে
খরিফ কুম ২০২০-২১গীদমক, সরকারনা এম.এস.পি.বু পুথোকমলদগী শরুক ১.৫কী চাংদা লেপনবা লৌখিবা ৱাশক অদু ঙাক্লি
লৌউ-শিংউ অমসুং মসিগা মরী লৈনবা থবক-থৌরমশিংগী অতেনবা মতমগী লোন শিংগৎপগী তাং শাংদোকখ্রে; লৌমীশিংনা শেন্দোই হন্থবগী খুদোংচাবা ফংগদৌরি অমসুং শেল থিগৎপদা অহেনবা কান্নবসু ফংহনগনি
লাইরবশিংবু য়েংশিনবনা সরকার অসিগী খ্বাইদগী মরুওইবা পান্দম ওইরি
Posted On:
01 JUN 2020 5:31PM by PIB Imphal
প্রধান মন্ত্রী শ্রী নরেন্দ্র মোদীনা ময়াই তাংবল ফমদুনা কেন্দ্রগী মন্ত্রী মন্দল মীফম জুন ১, ২০২০গী নিংথৌকাবা নুমিত্তা ফমখ্রে। মসিনা কেন্দ্র সরকার অসিনা লোইশঙ পায়বগী অনিশুবা চহী হৌবগী অহানবা কেন্দ্রগী মন্ত্রী মন্দল মীফম্নি।
মীফম অসিগী মনুংদা, ভারতকী শুবা নোম্বা কল্লবা লৌমীশিং, এম.এস.এম.ই. সেক্তর অমসুং লম্বীদা পোৎচৈ য়োল্লিবা মীওইশিংগী পুন্সিদা মশক থোকপা অহোংবা অমা পীগদৌরি।
এম.এস.এম.ই.শিংদা পীবা মতেং:
এম.এস.এম.ই. হায়রগা খঙনবা মাইক্রো, স্মোল অমসুং ময়াই ওইবা ইন্তর্প্রাইজশিংনা ভারতকী শেন্মিৎলোনগী য়াংলেন শরু ওইরি। লৈবাক অসিগী মফম কয়াদা তুমিন্না মথৌ পাঙথোক্লদুনা, এম.এস.এম.ই. করোর ৬ হেনবনা মপাঙ্গল লৈরবা অমসুং মিপাল তাংদবা ভারত অমা শাগৎনবা হোৎনবদা অচৌবা থৌদাং লৌরি।
কোবিদ-১৯ লাইচৎকী মতুং তারকপা ওইনা প্রধান মন্ত্রী শ্রী নরেন্দ্র মোদীনা লৈবাক অসিবু শেমগৎনবা হোৎনবদা এম.এস.এম.ই.না লৌরিবা থৌদাং অসি অথুবদা শেমদোক-শাদোকখ্রে। মসিগী মরম অসিননি আত্মনির্ভর ভারত অভিয়ানগী মখাদা এম.এস.এম.ই.গী ওইবা অচৌবা মরু ওইবা শরুক অমা য়াওরিবদু।
মসিগী পেকেজ অসিগী মখাদা, এম.এস.এম.ই. সেক্তরদা অচৌবা মফম অমা কনবতা নত্তনা শেন্মিৎলোন হনগৎহন্নবা হোৎনবদা মরুওইবা মফম অমা কনবা ঙম্লিবা। মরুওইবা লাওথোকখিবশিংগী মনুংদগী মরী লৈনবা পায়খৎকদবা থবকশিং মাঙজৌননা পায়খৎপা হৌখ্রে।
ঙসিদি, ভারত সরকারনা আত্মনির্ভর ভারত পেকেজগী মখাদা অতোপ্পা লাওথোকখিবশিং থবক পায়খৎপা হৌনবা লম্বী য়াৎপা লোইখ্রে। মখোয়শিংদুগী মনুংদাঃ
• এম.এস.এম.ই.গী ৱাহন্থোক্তা হেন্না ফরবা মওংদা শেমদোকপা। মসিনা ললোন ইতিক তৌবদা হেন্না কোমহন্নবগী অতোপ্পা খোংথাং অমনি। মসিনা ইনবেস্তমেন্তশিংগী পুক্নিং চিংশিনবদা মতেং ওইরগনি অমসুং এম.এস.এম.ই. সেক্তরদা থবক হেন্না পীবা ঙম্লগনি;
• মন্ত্রী মন্দল মীফম্না হৌনবী মতুং ইন্না ৱারবা এম.এস.এম.ই. সেক্তরদা শৌগৎপীবা ওইনা সবওর্দিনেৎ দেৎকী মওংদা লুপা করোর ২০,০০০ থাদবগী অয়াবা পীখ্রে। মসিনা ৱারবা এম.এস.এম.ই. লাখ ২দা কান্নবা ফংহনলগনি।
• মন্ত্রী মন্দলনা ঙসি এম.এস.এম.ই.শিংগী ফন্দশিংগী ফন্দ ওইনা লুপা করোর ৫০,০০০গী ইক্বুইতী ইনফ্যুজনগী অয়াবা পীখ্রে। মসিনা এম.এস.এম.ই.শিংদা দেৎ ইক্বুইতী রেসিও মেনেজ তৌবা অমসুং মখোয়গী তৌবা ঙম্বগী চাং য়েংথোকপদা মতেং পাংলগনি। মসিনা স্তোক একচেঞ্জদা মিং য়াওনবগী খুদোংচাবা অমসু পীরগনি।
মখাদা তানা এম.এস.এম.ই.গী ৱাহন্থোক্তা নৌনা শেমদোকপাঃ
ভারত সরকারনা ঙসি এম.এস.এম.ই.গী ৱাহন্থোক্তা হেন্না খুমাং চাউশিনবা মওংদা শেমদোক্নবা ৱারেপ লৌখ্রে। লাওথোকখিবা পেকেজ অদুদা, মাইক্রো মেন্যুফেকচরিং অমসুং সর্বিস য়ূনিৎশিংগী ৱাহন্থোক্তা ইনবেস্তমেন্তকী লুপা করোর ১ হেনগৎপা অমসুং করোর ৫ তান্নবা হোৎনবা। অপীকপা য়ুনিৎশিংগী লিমিৎনা লুপা করোর ১০দা হেনগৎপা অমসুং লুপা করোর ৫০ তান্নবা হোৎনবা। মসিগা মান্ননা, ময়াই ওইবা য়ুনিৎশিংগীনা ইনবেস্তমেন্ত লুপা করোর ২০ ওইদুনা লুপা করোর ১০০ তান্নবা হোৎনবনি। পনবা য়াই, ২০০৬তা এম.এস.এম.ই. দিবেলপমেন্ত এক্ত থবক্তা ওন্থোরকপগা চহী ১৪গী মতুংদা শেমদোক শাদোকপনি। মে ১৩, ২০২০দা পেকেজ লাওথোকপা মতুংদা, লাউথোক্লিবা শেমদোক-শাদোক্লিবশিং অসি কৈথেলগী মমলগা য়েংনরুবদা চান্নদবা কয়া থেংনবদগী নৌনা শেমদোকপনি। মসিবু ৱাখলদা থম্লদুনা, প্রধান মন্ত্রীনা ময়াই ওইবা মেন্যুফেকচরিং অমসুং সর্বিস য়ুনিৎশিংগী লিমিৎপু হেনগৎনবা ৱারেপ লৌখি। হৌজিক্তি ইনবেস্তমেন্ত লুপা করোর ৫০ ওইবগা লোইননা কারকপদনা লুপা করোর ২৫০ ওইরগনি। মসিগা লোইননা মপাল লমদা থাদোকপগী তর্নওবরদি মাইক্রো, স্মোল নত্ত্রগা মেদিয়ম এম.এস.এম.ই.গী কাংলুপতা চনবা তর্নওবরগী লিমিৎ কী মনুং চল্লোই হায়রি।
ঐখোয়গী শুবা নোম্বা কল্লবা লম্বীদা পোৎচৈ য়োল্লিবা মীওইশিংবু মতেং পাংবাঃ
হাউসিং অমসুং অর্বান এফিয়র্স মন্ত্রালয়না লম্বী পোৎচৈ য়োল্লিবশিংদা খুদোংচাগদবা লোন পীনবা স্পিসিএল মাইক্রো-ক্রেদিৎ ফেসিলিতী স্কিম- পি.এম. স্বনিধি- পি.এম. স্ত্রীত ভেন্দর'স আত্মনির্ভরনিধি হৌদোকখ্রে। মসিগী স্কিম অসিনা মখোয়গী থবকশিং অমুক নৌনা হৌবা অমসুং মখোয়গী হিংনবগী শেল তানবদা মতেং ওইরগনি।
ভেন্দরশিং, খবর য়োনবা, থেলা ইনবা, রেহরিৱালা, থেলিফদৱালানচিংবা মীওই লাখ ৫০ হেন্না তোঙান-তোঙানবা মফম কয়াদা মসিগী স্কিম অসিগী মখাদা কান্নবা ফংলগনি।
মখোয়না য়োল্লিবা পোত্থোকশিং অসি মনা-মশীং, হৈ, চাবা য়ারবা চীঞ্জাকশিং, চা, পকৌরা, ব্রেদ, য়েরুম, ফিরোল, তোংনবা পোৎচৈ, খুৎশা হৈবগী পোত্থোক, লাইরিক/স্তেসনরিনচিংবশিংনি। মখোয়না পীরিবা সর্বিসশিংগী মনুংদা শম ককপা, খোঙউপ শেম্বা, ক্বা য়োনবা, ফিরোল শুবগী থবকশিংনচিংবা য়াওরি।
কোবিদ-১৯না মরম ওইদুনা মখোয়না থেংনরিবা খুদোংচাদবশিংবু ভারত সরকারনা খঙই। অসিগুম্বা মতমদা, মখোয়দা মখোয়গী করবারদা মতেং ওইনবা মতীক চানা শেল পীবীবা তঙাই ফদে।
অরবান লোকেল বোদীশিংনা স্কিম অসিবু থবক্তা ওন্থোক্নবা হোৎনবা মতমদা অচৌবা থৌদাং অমা লৌবা চঙই।
মসিগী স্কিম অসি মরম কয়াগী মতুং ইন্না মরু ওইবা অমা ওইরিঃ
১. পুৱারীদা অহানবা ওইরিঃ
মসি ভারতকী পুৱারীদা অহানবা ওইনা পেরি-অরবান/খুঙ্গংগী মফমশিংদা লৈবা লম্বীদা পোৎচৈ য়োল্লিবশিংনা অরবান লাইব্লিহুদ প্রোগ্রামগী মখাদা কান্নবা ফংবা ওইরগনি।
পোৎ য়োল্লিবশিংনা অপুনবা শেনফম ওইনা লুপা ১০,০০০ লৌবা য়াহল্লগনি, হায়রিবসি চহী অমগী মনুংদা থাগী ওইনা শিংগৎপগী অয়াবা লৈ। মতম চানা/ঙন্না লোন শিংগৎপা তারবদি চহীদা @৭% মখোয়গী বেঙ্ক একাউন্তশিংদা দাইরেক্ত বেনিফিৎ ত্রান্সফরগী খুথাংদা থা তরুক থা থাগী ওইনা পীগনি। ঙন্না লোন শিংগৎপগী পেনালতী লৈরোই।
স্কিম অসিনা লোন ঙন্না শিংগৎলকপা মতমদা শেলথুমগী কৈরাক থাজদুনা মখোয়গী পান্দম ফংনবা হোৎনবদা মতেং পাংদুনা ক্রেদিৎ লিমিৎ হেনগৎলগনি।
এম.এফ.আই./ এন.বি.এফ.সি./ এস.ঐচ.জি. বেঙ্কশিংনা ইহান হানবা ওইনা শহরগী লাইরবশিংদা মখোয়গী লৈরিবা ফিবম অমসুং লম্বীদা পোৎচৈ য়োল্লিবা মীওইশিংগী স্কিম পীবা অহানবা ওইরি।
২- শক্তি হেনগৎনবগীদমক তেক্নোলোজী শীজিন্নবা;
মপুগ ফানা য়ৌহন্নবা অমসুং মনুং মপান ফাওনা উহন্নবা থৌশিল ওইনা তেক্নোলোজী শীজিন্ননবগী সরকারগী পান্দম ওইনা, ৱেব পোর্তেল/মোবাইল এপ অমা স্কিমশিংবু য়েংশিন্নবা শেমখ্রে। আই.তি. প্লেৎফোর্ম অসিনা ভেন্দরশিংবু শেলথুমগী পথাপ অমদা পুশিনবা ঙম্লগনি। মসিগী প্লেৎফোর্ম অসিনা ৱেব পোর্তেল/মোবাইল এপপু সিদবীগী উদ্যামিত্রা পোর্তেলগী ক্রেদিৎ মেনেজমেন্ত অমসুং এম.ও.ঐচ.য়ু.এ.গী পাইসা পোর্তেলগা শম্নদুনা ইন্তরেস্ত সবসিদী মশা মতোমতা য়েংশিনগনি।
৩- দিজিতেল ত্রাঞ্জেক্সনবু পুক্নিং থৌগৎপাঃ
থা খুদিংগী লম্বীদা পোৎয়োনবশিংনা শেল হনবীদুনা স্কিম অসিনা দিজিতেল ত্রাঞ্জেক্সন্দা ইন্সেন্তিব পীরি।
৪- কেপাসিতী বিলদিংদা মিৎয়েং থম্বাঃ
এম.ও.য়ু.ঐচ.এ.না রাজ্য সরকার, রাজ্যগী দে-এন.য়ু.এল.এম., য়ু.এল.বি., এস.দি.বি.আই., সি.জি.তি.এম.এস.ই., এন.পি.সি.আই. অমসুং দিজিতেল পেমেন্ত এগ্রিগেতর মিসনশিংগা পুন্দুনা কেপাসিতী বিলদিংশিং অমসুং স্তেকহোল্দর খুদিংমক্কী ফাইনান্সিএল লিতরেসী প্রোগ্রাম অমসুং জুন থাগী মনুংদা লৈবাক শীনবা থুংনা আই.ই.সি.গী থবক থৌরমশিং হৌদোক্কনি অমসুং জুলাইদগী লোন পীবা হৌগদৌরি।
জয় কিসানগী ইথিল পীবাঃ
খরিফ কুম ২০২০-২১গীদমক, সরকারনা এম.এস.পি.বু পুথোকমলদগী শরুক ১.৫কী চাংদা লেপনবা লৌখিবা ৱাশক অদু ঙাক্লি। ঙসি, খরিফ কুম ২০২০-২১গী মহৈ মরোং ১৪গী এম.এস.পি. সি.এ.সি.পি.গী পাউতাক মতুং ইন্না লাওথোকখ্রে। মহৈ-মরোং ১৪গী তর্নওভরগী মমল অসি ৫০%দগী ৮৩% য়ৌরে।
ভারত সরকারনা অতেনবা মতমগী লোন লুপা লাখ ৩ ফাওবগী লৌউ-শিংউ অমসুং মসিগা মরী লৈনবা থবক খুদিংমক্কী শিংগৎলকপগী তাং ৩১.০৮.২০২০ফাওবা শাংদোকখ্রে। লৌমীশিংনা শেন্দোই হন্থবগী খুদোংচাবা ফংগদৌরি অমসুং শেল থীগৎপদা অহেনবা কান্নবসু ফংহনগনি।
লৌউ-শিংউগী অতেনবা মতমগী লোন্দা মার্চ ১, ২০২০ অমসুং ওগস্ত ৩১,২০২০গী মরক্তা পুত্থহৌবশিংনা শেন্দোইদা বেঙ্কতগী ২% তাবগী (আই.এস.) খুদোংচাবা ফংগনি অমসুং প্রোম্প রিপেমেন্ত ইন্সেন্তিব (পি.আর.আই.)না লৌমীশিংদা ৩%গী কান্নবা ফংগনি।
ভারত সরকারগী বেঙ্কশিংদগী @৭%দা লৌমীশিংদা লোন পীবা অমসুং চহীদা বেঙ্কশিংদা ২%দা ইন্তরেস্ত সবভেন্সন পীবা অমসুং অহেনবা খুদোংচাবা ওইনা মতম চানা লৌমীশিংনা শিংগৎলকপদা চহী ৪% কাবী শেন্দোইদা লাখ ৩ ফাওবগী লোন পীবগী ৱারেপ।
ইন্তরেস্ত সবভেন্সন স্কিম (আই.এস.এস.) অসি কিসান ক্রেদিৎ কার্দকী খুথাংদগী ফংবা লোনশিং য়াওনা লৌমীশিংদা অতেনবা মহৈ মরোংগী লোন পীনবা হৌদোকখিবনি। হৌখিবা চয়োল খরা অসিদা, লৌমী কয়ানা বেঙ্ক ব্রাঞ্চশিংদা চত্তুনা মখোয়গী অতেনবা মতমগী মহৈ-মরোংগী লোন শিংগৎপা য়াখিদ্রে। মসিনা মরম ওইদুনা মন্ত্রী মন্দল মীফমগী ৱারেপনা লৌমী করোর কয়াদা কান্নবা ফংহল্লগনি।
লাইরবশিংগী য়েনশিনবীবনা সরকার অসিগী মকোক থংবা পান্দম্নিঃ
লাইরবা অমসুং খুদোংচাদ্রবশিংনা প্রধান মন্ত্রীনা লুচিংবা সরকার অসিগী খ্বাইদগী মকোক্তা থম্লি। কোরোনাভাইরস লাইচৎকী মনুংদা, লোকদাউন হেক লাওথোকখিবগা, সরকারনা খম থেংনা লাইরবশিংগীদমক য়েংবীদুনা লাক্লি। হায়রিবসিমক মার্চ ২৬, ২০২০দা প্রধান মন্ত্রী গরীব কল্যান য়োজনা পেকেজ, লোকদাউন হেক হৌবদগী নুমিৎ নিনিগী মনুংদা লাওথোকখিবদুনা তাক্লি।
মসিনা মীওই করোর ৮০গী চানবা পীবদা নত্তনা নুপী করোর ২০গী বেঙ্ক একাউন্ততা হকথেংননা শেল থাজিনখ্রে, অহল ওইরবা মীওইশিংদা হকথেংননা শেল থাবদা নত্তনা লাইরবী লুখ্রাবীশিং অমসুং নাম্ম-শোইরবা মীওইশিংদা শেল থাবতা নত্তনা পি.এন. কিসান ইন্সতোলমেন্ত লৌমী করোর কয়াদা পীবগী খোংথাংশিং লাওথোকখ্রে। মসিদা লোকদাউন্না মরম ওইদুনা য়েংশিলহৌদ্রবদি অৱাবা তারবশিংদা খুদোংচাদ্রবা কাংলুপ কয়াগী মীওইশিং কোনশিল্লি। নুমিৎ খরগী মনুংদা, মতেং অসি মীওই করোর কয়াদা হকথেংননা শেল ওইনা নত্ত্রগা অতোপ্পা মওংদা য়ৌখ্রে।
আত্মনির্ভর ভারতকী শরুক অমা ওইনা, লৈবাক অমা রাসন দার্দ অমা হায়বসিগী মখা পোন্না, চান্নবা পোৎলমশিং লেম্না রাসন কার্দ য়াওদবশিংদফাওবা য়াওনা য়ৌহনখ্রে, অনৌবা রেন্তেল স্কিমশিং, মখোয়গী য়ূমকৈগীদমক লাওথোকখ্রে।
লৌমীশিংগী য়াইফনবগীদমক শেমদোক-শাদোক্লবা কয়া অমা লাওথোকখ্রে, লৌমীশিংবু মখোয়বু পুনশিল্লিবশিংদগী থাদোকপীদুনা মশক থোকপা মওংদা চাউখৎপা ফংগদৌরি। মসিগা লোইননা, ফার্মগী ইনফ্রাস্ত্রকচরদা অহেনবা কয়া অমা থাদখ্রে। ঙা য়োকপগুম্বা মসিগা মরী লৈনবা থবকশিংগী শেল থুমগী পেকেজ লাওথোকপা।
খোংথাং খুদিংমক্তা, ভারত সরকারনা খুদোংচাদ্রবশিংদা নুংশিবা কয়া অমা উৎপীরি।
***
(Release ID: 1628768)
Visitor Counter : 40
Read this release in:
English
,
Urdu
,
Marathi
,
Hindi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
হকশেল অমসুং য়াইফ-য়ুম্বাল মন্ত্রালয়
স্তেত/য়ু.তি.শিংদা লৈরিবা কোবিদ-১৯ ভেক্সিন অপদেত
স্তেত/য়ু.তি.শিংদা ভোক্সিন দোজ করোর ৯৭.৭৯ হেন্না ফংহনখ্রে
স্তেত/য়ু.তি.শিংদা লেমহৌবা অমদি শীজিন্নদ্রিবা ভেক্সিন দোজ করোর ৮.৪৩ হেন্না লৈরি
Posted On:
13 OCT 2021 9:57AM by PIB Imphal
কেন্দ্র লৈঙাক্না লৈবাক শিনবা থুংনা কোবিদ-১৯ ভেক্সিনেসনগী খোঙজেল য়াঙখৎহনবা অমদি মীৎয়েং পাকথোক চাউথোকহন্নবা ফিরেপ লৌরি। মীপুম খুদিংদা ভেক্সিন ফংহনবগী অনৌবা তাঙ্কক অসি জুন ২১, ২০২১দগী হৌখিবনি। স্তেত অমসুং য়ু.তি.শিংদা মখোয় মশানা হেন্না ফবা মওংদা থৌরাং তৌজনবা অমদি ভেক্সিন সপ্লাই চেন স্ত্রীমলাইন তৌনবা ভেক্সিন হেন্না ফংহন্দুনা অমদি ভেক্সিন লৈবা লৈতবগী ফীভম মাঙজৌননবা উহন্দুনা ভেক্সিনেসন দ্রাইব অসি হেনগৎহল্লে।
লৈবাক পুমবগী ওইবা ভেক্সিনেসন দ্রাইব অসিগী শরুক অমা ওইনা ভারত লৈঙাক্না স্তেত অমসুং য়ু.তি.শিংদা কোবিদ ভেক্সিন লেম্না পীদুনা ঙাক্লৌ পীরি। মীপুম খুদিং কোবিদ-১৯ ভেক্সিন ফংহনবগী অনৌবা তাঙ্ককসিদা কেন্দ্র লৈঙাক্না লৈবাকসিদা লৈরিবা ভেক্সিন পুথোক্লিবা কম্পেনীশিংনা পুথোকপা ভেক্সিনগী ৭৫% লৈদুনা স্তেত অমসুং য়ু.তি.শিংদা পীগনি (লেম্না)।
ভারত লৈঙাক্কী (লেম্না) অমদি দাইরেক্ত স্তেত প্রোকরমেন্ত কাঙলুপকী মখাদা হৌজিক ফাওবদা স্তেত/য়ু.তি.শিংদা ভেক্সিন দোজ করোর ৯৭.৭৯ (৯৭,৭৯,৩৭,৪৯৫) হেন্না ফংহনখ্রে।
স্তেত/য়ু.তি.শিংদা কাপ্ননবা লেমহৌরিবা অমদি শীজিন্নদ্রিবা কোবিদ ভেক্সিন দোজ করোর ৮.৪৩(৮,৪৩,৭৬,০৭০) হেন্না লৈরি।
****
(Release ID: 1763556)
Visitor Counter : 36


text:
খ্বাইরাকপা ঈরেল উমংলাই খুভম (অনৌবা খুভম) - ফোতো লখিপুরওনলাইন লখিপুরওনলাইন …
লখিপুরওনলাইন দিজিতেল দেস্কঃ য়ুমদা লোয়বা শা-ষন অমদি ঙানু য়েনদা নাবা লৈনা ত…
লখিপুরওনলাইন দিজিতেল দেস্কঃ হৌখিবা থাংজা নুমিৎ ফেব্রুৱারীগী তাং ৬ দা পাঙথ…
লখিপুরওনলাইন দিজিতেল দেস্কঃ কাছার জিলাগী লখিপুর কন্সতিতুয়েন্সিগী মনুং চন্…
লখিপুরওনলাইন দিজিতেল দেস্কঃ আসাম রাজ্যগী পুৱারিদা খ্বাইদগী চাওবা মখলগী রি…
লখিপুরওনলাইন দিজিতেল দেস্কঃ মনিপুরী দিভলপমেন্ত কাউন্সিল আসামগী চেয়ারপার্…
লখিপুরওনলাইন দিজিতেল দেস্কঃ লমদম অসিগী শক্নাইরবা সাহিত্যগী সেবক অমসুং সোস…


text:
লা
ক্লিবা মার্চকী তাং ৫, ২০২০ ইং লমতাগী ১০ নি পানবা শগোলশেন নুমিৎ ইনিংথৌ গম্ভীর সিংহনা তাইবঙ ফাওরকখিবা নুমিৎনি। নুমিৎ অসিমক্তদা অথৌবা নীংশিংলূপ লখিপুরগী থৌরাং মখাদা পয়লাপুলদা নিংথৌ গম্ভীর সিংহগী মীতম অমা মায়খুম হাইদোকপগী থৌরম পাঙথোক্কদৌরি। মীতম অসিগী দমক পূকচেল চাউরবা অয়েকপম কুলচন্দ্র সিংহনা পয়লাপুলদা মফম পীবিখি।
থৌ
রম পরেংগী মতুং ইন্না অয়ুক পুং ৯ মি ১৫ দা লূপকী ফিরাল চিংখৎপা, চিংখৎপিগদবা আর কে সনাহল (লূপকী প্রেসিদেন্ট)। অয়ুক পুং ৯ মি ৩০ দা মীয়ামগী য়াইফ খোঙচৎ। অয়ুক পুং ১০ মি ৩৫ ইনিংথৌ গম্ভীর সিংহগী মীতম মায়খুম হাইদোকপা, হাইদোকপীগদবা মীথুংলেন ডঃ রাজদ্বীপ রায়, এম পি সিলচর। অয়ুক পুং ১১দা - অফোঙবা মীফম, মীফম মপু - আর কে সনাহল, প্রেসিদেন্ট অথৌবা নীংশিংলূপ। থৌরমদা শিলচরগী এমপি ডঃ রাজদ্বীপ রায়না মীথুংলেন ওইনা শরুক য়ারগনি। কাছার জিলাগী দিসি শ্রীমতি বর্ণালি শর্মা এসিএস, এদিসি অমসুং লখিপুরগী এসদিও ইনচার্জ শ্রী রাজীব রায় এসিএস না ইকাই খুম্নজরিবা মীথুং ওইনা শরুক য়াগনি। থৌরমদা এমইউ গী রিটায়ার্দ এইচওদি হিস্টরী এণ্ড ডীন প্রোঃ এন জয়কুমার সিংহ , নেহরু কলেজ পয়লাপুলগী রিটায়ার্দ প্রিন্সিপাল আবিদ রাজা মজুমদার অমসুং লেণ্ড ডোনর শ্রী এ. কুলচন্দ্র সিংহ না অখুন্নবা মীথুং ওইনা শরুক য়াগনি। রিসেপসন কমিটিগী চেয়ারমেন এস. নবদ্বীপ না মীয়াম্বু তরাম্না ওকপগী ৱারোল পীগনি অদুগা অথোবা নীংশিংলূপ, লখিপুরগী জেনরেল সেক্রেটরী য়ুম্নাম নদীয়াচান্দ সিংহনা কি-নোট এদ্রেস পীগনি।
প
নবা য়াই, অথৌবা নীংশিংলূপ, লখিপুরগী ওইনদি হন্দক্কী অসিনা অনিসুবা হোৎনজমনগী মহৈনি। অহানবা ওইনা লূপ অসিগী থৌরাং মখাদা লখিপুর টাউনগী ময়োল মক্তদা হৌজিক লখিপুর সিজিএম কোর্টকী মমাংদা খিল্লিবা বীর টিকেন্দ্রজিৎকী শক্তম অসি মতম অদুগী মণিপুরগী চীফ মিনিস্টর ৱাহেংবম নিপামচা না এপ্রিলগী ২৩, ২০০০ দা মাইখুম হাংদোকপিখি। হন্দক অনিশুবা ওইনা লুপ অসিগী থৌরাং মখাদা ইনিংথৌ গম্ভীর সিংহগী লাইফ সাইজ মীতম অমা পয়লাপুল নেহরু কলেজ লম্বীদা লাক্লিবা শগোলশেন নুমিৎসিদা মাইখুম হাংগদবনি। মীতম অসি মণিপুরগী শর্মা আর্টস্ এন্দ ক্রাফস্ হাউস্ , খোংমন ইম্ফালগী বি. বণমালী শর্মানা শাবনি।


text:
প্রধান মন্ত্রী শ্রী নরেন্দ্র মোদীনা ছত্রপতি সিবাজী মহারাজকী মফমদা ঙসি মহাক্কী মপোক কুমওন নুমিত্তা শ্রদ্ধাঞ্জলি কৎখ্রে।
ত্বীত অমদা প্রধান মন্ত্রীনা ফোঙদোকখিবদা, “ইমা ভারতিগী মথৌনা লৈরবা মপারী ছত্রপতি সিবাজী মহারাজগী মফমদা মহাক্কী মপোক কুমওনসিদা ইকোক নোঞ্জরি। মহাক্কী মতিক মথৌনা, অঙকপা মরিংজেল অমসুং থোইদোক হেন্দোকপা মরৌশিংগী ৱারীশিংনা লৈবাক মীয়ামবু চহী কয়া পুক্নিং থৌগত্তুনা লৈখিগনি। জয় সিবাজী!”
मां भारती के अमर सपूत छत्रपति शिवाजी महाराज को उनकी जयंती पर शत-शत नमन। उनके अदम्य साहस, अद्भुत शौर्य और असाधारण बुद्धिमत्ता की गाथा देशवासियों को युगों-युगों तक प्रेरित करती रहेगी। जय शिवाजी! pic.twitter.com/3vhVgBYp5R— Narendra Modi (@narendramodi) February 19, 2021


text:
“তাইবং মপুগী শেংলবা অনিংবগী লাইরমলেনদগী ফোঙবীরকপা লাইনিংলোনগী পান্দমদি মালেমগী মীয়ামশিংগী মরক্তা অপুনবা অমদি চান্না চিন্নবা শাগৎনবনি; মদুবু নাকপাক তানবা অমসুং য়ানদবগী মরম ওইহনগনু।”
— বাহা‘উ’ল্লাহ
মহাদেস মচা অমগুম ওইরিবা ইন্দিয়া অসি লাইনিং অসিনা হেক লৈরকখিবা মতমদুদগী হৌনা বাহা’ইগী পুৱারীগা য়াম্না নক্নবা মরি অমা লৈরকখি। শৈদ-ই-হিন্দি অসি মহাদেস অসিদগী বাব (বাহা‘উ’ল্লাহগী লময়ানবা)
বাহা‘উ’ল্লাহগী তম্বীরোলশিংসি ইন্দিয়াদা ইহান হান্না ১৮৭২দা মহাদেস অসিবু ফাওদুনা লাকখিবা পর্সিয়ানগী অঙম অথৌশিং অমা ওইরম্বা, জমাল ইফেন্দীনা পুরকখি। মহাক্না অৱাংলোমদা রামপুর অমসুং লক্ষনৌ চৎখি, নোংপোকলোমগী কলকত্তা অমসুং রেঙ্গুন্দা চৎখি অমসুং নোংচুপ্তা বরোদা অমসুং মুম্বাইদা চৎখি অমসুং মমৈথঙদা খাথঙবদা লৈরিবা চেন্নাই অমসুং কোলোমবোদা চৎখি। মহাক্না বাহা‘উ’ল্লাহগী অপুনবা অমসুং মরুপ মপাং ওইবগী তম্বীরোলশিংবু মহাক্না থেংনবা পূম্নমক্তা, নৱাবশিংদগী হৌদুনা, নিংথৌগী মচাশিং অমসুং লোইলম শাষন তৌরম্লিবা লৈঙাকপশিং অমসুং অচম্বা মীওইশিংদা খঙহনখি। মতমদুগী খুন্নাইদা চৎনরম্লিবা চৎনবীশিংগী ওন্না তৈননা, মহাক্না খুন্নাই খুদিং অমসুং হৌরকফম খুদিংমক থাক খুদিংমক্তগী লাকপা মীওইশিং, জাৎ অমসুং লাইনিংলোন্দা থাজবা মীওই পূম্নমকশিংগা পুনমিন্নখি।
চহি চা অদুনা লোইশিন্দুনা অনৌবা অমা হৌগৎলকপা মতমদুদা, বোম্বে, দেল্লি, পুনে অমসুং হায়দ্রবাদতা অপীকপা বাহা’ই খুন্নাইশিং লৈরকখি। মহাদেস মচা অসিগী বাহা’ইশিংনা মখোয়গী হেনগৎলক্লিবা বাহা’ই খুন্নাইশিংদুগী থবক থৌরমশিংদুবু ঙাকশেন্নবা লৈবাক্কী ওইবা বোদী অদু ইহান হান্না ১৯২৩দা খনখি।
কুনশুবা চহীচাগী হৌগৎলকপা চহিশিংদুদা ইন্দিয়াদা লৈরিবা বাহা’ই খুন্নাই অদুনা পাকচাওবদা অমসুং মপাঙ্গল কনবদা লেপ্তনা হেনগৎলকপগা লোয়ননা, বাহা‘উ’ল্লাহগী তাকপী তম্বীরোলশিং অদু তপ্না তপ্না মতমদুগী শকনাইবা লুচিংবশিং অমসুং ৱাখল্লোইশিং অদুনা খঙলকলম্মী। মহাত্মা গান্ধীনা বাহা’ই কয়াগা তোৎনা তিন্নরুবা মতুংদা অসুম্না হায়বীরম্মী : ‘‘বাহা’ইগী লাইনিং অসি মীওইবা জাতীআ ৱারবা মতমদা লৈতাফমনি।’’ চপ মান্ননা, রবীন্দ্রনাঠ টেগোরনা শক্নাইরবা বাহা’ই কয়া অমা উনরবা মতুংদা বাহা‘উ’ল্লাহবু এসিয়াদগী থোরকপা খ্বাইদগী নৌরিবা লাইপোকনি’’, মদুগী ‘‘পাওজেল অদু সভেত্যনা চাওখৎহন্নবগীদমক্তা য়াম্না চাওনা মরুওই।
১৯৬০ অমদি ৭০গী মতমদুদা, বাহা‘উ’ল্লাহগী পাওজেল অদু ইন্দিয়াগী মীয়ামদা, অখন্ননা খুঙ্গংদা লৈরিবা মীয়ামদা পাওদম্বা হৌরকখি। লাইনিং অসিগী তাকপী তম্বীবশিংগী মগুনবু খঙজরকপসি অয়াম্বা মতমদা মদুবু থেঙনরুবা মীওইশিংদুগী থম্মোয়শিংদুদা মথন্তা ফাওজরকপা ওই, অমসুং ইন্দিয়া মচা লিশিং-চা কয়ানা মালেম অসি ইমুঙ অমত্তনি হায়না য়েলহৌঙৈদগী মখোয়না কুইনা নিংজরকপদু তম্বীরোলশিংদুদা মপুঙফাবা উজৈ। মসিগী ফিদমশিং অসিবু হৌজিক মতমগী খুন্নাই অসিগী দরকারশিংদুগা চুনবা মওংদা পানশিন্নবগী অনৌবা ইথিল অমা মখোয়না ফঙজখি।
মীওই লিশিং লিশিংনা মসিবু মখোয়গী খুন্নাইদা থেঙনরিবা লুনা থোকপা থবকশিংদুদা পানশিন্নবা কন্না হোৎনবা হৌরকখি। ইন্দিয়াগী মফমশিনথুংবদা লৈরিবা খুন্নাইশিংদুনা লোকেলগী ওইবা বাহা’ই লৈঙাক্কী বোদি চাম্মা চাম্মা গনতন্ত্রিক ওইবা মীখল তৌদুনা খল্লম্মী অমসুং মখোয়না মখোয়গী লমদমশিংদুগী দরকারশিংদুবু য়েঙশিনবা হৌরকখি। অঙাংশিংগী লমচৎ শাজৎকী ওইবা মহৈ মশিং অদু নৌহৌনা তৌদবা য়াদ্রবা থবক অমা ওইরকলম্মী অমসুং ইন্দিয়া শিন্থুংবদা লৈরিবা খুঙ্গংশিংদা মহৈ মশিংগী ওইবা হোৎনথোকপশিং উরম্মী। ১৯৮০ অদুৱাইদদি, বাহা’ইগী তম্বীরোলশিংদা য়ুম্ফম ওইবা খুঙ্গংশিংদা টুতোরিএল স্কুলশিং, লোই-লোইননা মশিং য়াম্লবা অচৌবা স্কুলশিংসু লৈবা হৌরকলম্মী, লোই-লোইননা লৌউ-শিংউবগী, ভোকেস্নেল অমসুং ওজা ট্রেনিং তৌনবা, ইবা পাবা তম্নবা, অকোয়বগী মহৌশা প্রকৃতিবু য়েঙশিন্নবগী, নুপীশিংবু পাঙ্গল-শক্তি হাপ্নবগী, অমসুং হকশেলগী, নুপীশিংবু পাঙ্গল-শিক্ত হাপ্নবগী, অমসুং হকশেলগী ওইবা হীরমশিংদা প্রোজেক্ট কয়া অমসু পায়খৎখি।
নিউ দিল্লিদা বাহা’ইগী লাইশঙ শারকপা অদুনা বাহা‘উ’ল্লাহনা মীওইবগী থম্মোয় অমদি খুন্নাইগীদমক্তা য়েঙলমলিবা হোংহনবগী মওং অদুগী খ্বাইদগী খঙনরবা খুদম ওইরকখি। থম্বালগী মতৌগুম্না শেম্লিবা মওং অদুনা খ্বাইদগী ৱারবা ফিভমশিংফাওবদা অনৌবা অমসুং হেন্না ফবা মালেম অমা লৈশাৎ তম্বা ঙমলক্কনি হায়বগী থাজবা অদু উথোকই। মসিনা অপুনবগী খুদম অমসু ওই। ১৯৮৬ তা হাংদোরকখিবা মতমদুদগী হৌনা, নোংমদা লাইনিংলোন, জাৎ-বিজাৎ নত্রগা খেন্ন-খেন্নবা লৈবাক পুম্নমক্তগী লাক্তুনা মীওই লিশিং তরানা অমত্তা ওইবা শেম্বীবা মহাকপু মসিগী লাইশঙ অসিগী মখাদ চিক্না লাই খুরুমজৈ।
ইন্দিয়াদা লৈরিবা বাহা’ই খুন্নাই অসিনা হেন্না পাকথোক চাওথোরকপা অমসুং পাঙ্গল শক্তি হেনগৎলকপগা লোয়ননা, মখোয়না খুন্নাইগী পুন্সিদা হেন্না মশকথোকপা থৌদাং লৌবা হৌরকই। লৈবাক্কী থাক্তা লৈরিবা মীফম অয়াম্বশিংদা, কাঙলুপ মশেলগী চান্না চিন্নবা, নুপী নুপা মান্নবা, মহৈ মশিং, নুপী অমসুং নুপাগী থাক মান্নবা লৈঙাকপা অমসুং চাওখৎপগী মতাংশিংসিগী মরমদা খুমাঙচাওশিনবগী মতাংদা খন্থমিন্নবদা বাহা’ইশিংনা শরুক তম্লিবসি হেন্না মমল য়াম্বা ওইরক্লি।
ঙসিদি, ইন্দিয়াদা লৈরিবা বাহা’ইগী মশিং অসি লাখ কুন হেল্লে। মখোয়না লৈবাক অসিদা লৈরিবা মীয়ামশিংগা লোয়ননা অপুনবা অমসুং অচুম্বা ৱায়েল লৈবা, য়ুম্ফম য়াওদবা লান্না থাজবা পূম্নমক্তগী নিংতমজবা, নুপী অমদি নুপাশিংনা লেং মান্ননা পুন্না সেবা তৌমিন্নবা, অঙাংশিং অমসুং নহাশিংনা নুংগী অমদি বিজ্ঞানীক্কী ওইবা মহৈ মশিং অনীমক ফঙজবা, অমসুং খুন্নাইগী পূন্না লাইখুরুমমিন্নবগী পুন্সি অদুনা শোকহন্নিংঙাই ওইবা খুন্নাইগী শাফুশিংদগী ঙাকশেনবীবা খুন্নাইশিং শেমগত্তুনা মখোয়গী লৈবাকপু সেবা তৌনবা কত্থোকচরি।


text:
মরুপশিংবু তরাম্না ওকচরি অমদি ময়াম পুম্নমক্না অমত্তং ওইরবসু তীকা থাদোক্লম্লগনি হায়না ঐহাক্না থাজৈ। অদুম ওইনমক ঐহাক্না ময়াম পুম্বদা অমদি ঐহাক্কী হাউস অসিদা লৈরিবা মরুপ পুম্নমক্তা কোরোনাগী প্রোতোকলশিং অসি ঙাক্না চৎপদা মতেং পাংবীয়ু হায়না হায়জরি। ভেক্সিন অসি ‘বাহু’ (পাম্বোম)দা কাপ্পী অমসুং মসি কাপখ্রবা মীওইশিং অসি ‘বাহুবলি’ ওইরকই। কোরোনাগী মায়োক্তা লান্থেংননবা বাহুবলি ওইনবা অমত্তা ঙাইরবা লম্বী অসি তীকা থাদোকপনি।
কোরোনা লাইচৎ অসিগী মায়োক্তা মীওই করোর ৪০ হেন্না ‘বাহুবলি’ ওইখ্রে। মসি খোঙজেল য়াংনা মাংদা চংশিল্লি। লাইচৎ অসিনা মালেম শিনবা থুংনা, মীওইবা খুন্নাই অপুনবদা চৈথেং পীখি। মরম অসিনা ঐখোয়না লাইচৎকী মতাংদা কান্নরবা দিবেৎ তৌবা পাম্মি। ঐখোয়না লাইচৎ অসিগী মায়োক্তা লান্থেংননবা অনৌবা ৱাখল্লোন কয়া পুথোক্নবা ইকাই খুম্নরবা এম.পি. পুম্নমক্তগী প্রেক্তিকেল সজেসন পুম্নমক ঐখোয়না ফংনবা খ্বাইদগী মরু ওইবা মীৎয়েং পীবা তাই। করিগুম্বা মসিদা অশোই খরা লৈবা তারবদি মখোয়না মদু চুমথোকপা তাই অমসুং ঐখোয়না লাঞ্জং অসিদা পুন্না মাংদা চংশিনবা তাই।
ঐহাক্না ফ্লোরগী লুচিংবা পুম্নমক্তা হয়েং নুমিদাং ৱাইরমদা মতম কাইথোক্নবা হায়জখ্রে মরমদি ঐহাক্না লাইচৎ অসিগী ওইরিবা ফীভমগী মতাংদা অকুপ্পা মরোল য়াওবা প্রজেন্তেসন অমা মখোয়দা পীবা পাম্মি। ঐখোয়না হাউস মনুংদা লোইননা মপান্দা ফ্লোরগী লুচিংবা পুম্নমক্কা খন্ন-নৈনবা পাম্মি মরমদি ঐহাক্না লেপ্পা লৈতনা মুখ্য মন্ত্রীশিংগা উনদুনা লাকখি। তোঙান তোঙানবা ফোরমশিংদা খন্ন-নৈনবশিং পাঙথোক্লি। মসি হাউস্তা দিবেৎকা লোইননা ফ্লোরগী লুচিবশিংগা লোইননা খন্ন-নৈনরবদি হেন্না খুদোংচাগনি।
মীয়াম্না হংলকপা ৱাহংশিংগী পাউখুম সরকারনা পীবা ঙম্নবা হন্দক্কী সেসন অসি কান্নরবা দিবেৎশিংগা লোইননা রিজল ওরিয়েন্তেদ ওইহনসি। ঐহাক্না ইকাই খুম্নরবা এম.পি.শিং অমসুং দল পুম্নমক্তা হাউসশিংদা খ্বাইদগী অরুবা অমসুং মনুং হকচিনবা ৱাহংশিং হংনবা হাজরি অদুবু সরকারনা শান্তি লৈবা মওংদা পাউখুম পীনবসু অয়াবা পীনবীয়ু। দেমোক্রেসী অসি মীয়ামদা অচুম্বা অদু য়ৌহল্লবতদা মপাঙ্গল কনখৎলি। মসিনা মীয়ামগী থাজবা অমদি চাউখৎ-থৌরাংগী খোঙজেলদা মপাঙ্গল হাপ্পি।
মরুপশিং, হন্দক্কী সেসন অসিগী মনুংগী ওইবা শিল-লাংবা অসি মমাংগা মান্নদে, মীপুম খুদিংমক্না ফম্মিনদুনা অমদি পুন্না থবক তৌগনি মরমদি মসিদা অয়াম্বা মীওই তীকা থাদোক্লবা ঙাক্তনি। ঐহাক্না অমুক হন্না ময়ামদা থাগৎপা ফোঙদোকচরি অমসুং ময়ামদা ইশাবু চেকশিন্না লৈনবা হায়জরি। ঐখোয় পুন্না লৈবাক অসিগী অনীংবশিং অমসুং আশাশিং থুংহন্নবা অমত্তা ওইনা থবক তৌরসি।
মরুপশিং, হন্না-হন্না থাগৎচরি!
দিস্কগ্লেমর: মসি পি.এম.না থমখিবা ৱারোলগী চাউরাকপা ৱাহন্থোক্নি। তশেংবা ৱারোলদি হিন্দীদা পীবীখিবনি।


text:
প্রধান মন্ত্রী শ্রী নরেন্দ্র মোদীনা ৱেস্ত বেঙ্কলগী জলপাইগুরিদা লৈবা ধুপগুরিদা লম্বীগী লাইবক থিবা থৌদোক অমদা পুন্সি মাঙখিবশিংগীদমক অৱাবা ফোঙদোকখ্রে অমদি প্রাইম মিনিস্তর্স নেসনেল রিলিফ ফন্দ (পি.এম.এন.আর.এফ.)তগী এক্স-গ্রেসিয়া পীগনি হায়না লাউথোকখ্রে।
ত্বীত পরিং অমদা প্রধান মন্ত্রীনা ফোঙদোকখিবদা, “জলপাইগুরিগী ধুপগুরিদা (ৱেস্ব বেঙ্গল) থোকখিবা লম্বীগী লাইবক থিবা থৌদোক অদু য়াম্না পুক্নিং শোক্নিংঙাইনি। অৱাবগী মতমসিদা লাইবক থিরবা ইমুংশিংগা লোয়ননা থৌনিজরি। শোক্লবশিং থুনা ফগৎলকপা ওইরসনু।
পি.এম.এন.আর.এফ.তগী ৱেস্ত বেঙ্গলগী লাইবক থিবা থৌদোক্তা লৈখিদ্রবশিংগী ইমুং মনুং অমমমদা লুপা লাখ ২গী এক্স-গ্রেসিয়া পীরগনি। শোক্লবশিংদা লুপা ৫০,০০০গী তেংবাং পীগনি।”
From the PMNRF, Ex-gratia of Rs. 2 lakh each would be given to the next of kin of those who have lost their lives due to the accident in West Bengal. Rs. 50,000 each would be given to those injured.— PMO India (@PMOIndia) January 20, 2021